
PREDGOVOR IZDAVAČA 

Hvala Allahu na svim Njegovim blagodatima, i onim koje 
smo spoznali i onim koje nismo spoznali, i neka je salavat i 
selam na sve Njegove vjerovjesnike i sve sljedbenike Istine 
do Sudnjega dana. Hvala Allahu i na ovoj posebnoj blago- 
dati, kojom nam je, kao kolektivu, džematu "Hidžra", 
ukazao počast da budemo pomagači islama i radimo na 
njegovom širenju i vraćanju ponosa islamu i muslimanima. 
Uzvišeni Allah objavio je u Svojoj plemenitoj Knjizi: 

"O vjernici, ako Allaha pomognete, i On će vama 
pomoći i korake vaše učvrstiti." 1 

Pred vama je još jedno prijeko potrebno djelo pod 
naslovom "Poslanikove metode u ispravljanju grešaka 
kod ljudi", uvaženog šejha, doktora Muhammeda Saliha 
el-Munedždžida, Allah ga sačuvao i dugo poživio. Autor 
ovog djela nudi nam da proučimo Vjerovjesnikove, salla- 
llahu alejhi ve sellem, metode u ophođenju sa ljudima 
različitih profila, s kojima je živio i susretao se. U tim meto- 
dama krije se veliko dobro i mnoge mudrosti koje su 
muslimanima prijeko potrebne u međusobnim odnosima, 
naročito u današnjem vremenu. Iskreno se nadamo da će 
ova knjiga, zbog svoje vrijednosti, biti najtoplije prihvaćena 
od široke čitalačke publike. 

Allaha molimo da obilato nagradi svakog pojedinca koji 
na bilo koji način pomaže rad džemata, te na taj način 
omogućava džematu da uspješno realizira mnoge projekte 
od kojih je i izdavanje ovog vrijednog djela. Molimo Uzviše- 



1 Prijevod značenja Muhammed, 7. 

nog Allaha da obilato nagradi autora, prevodioce, izdavača 
i sve one koji su na bilo koji način učinili učestvovali i 
pomogli u izdavanju i štampanju ovog djela. 
Ciljevi i principi džemata "Hidžra" su sljedeći: 

■ Zalažemo se za izvorni islam, utemeljen na Kur'anu i 
sunnetu, a protiv smo svake novotarije u vjeri; 

■ Zalažemo se da svi ljudi, muslimani i nemuslimani, 
shvate smisao života i bit postojanja na ovom svijetu, da 
pristupe izučavanju prijeko potrebnog, onoga u čemu je 
istinska sreća i prosperitet cijelog čovječanstva na oba 
svijeta; 

■ Pozivamo sve ljude u čisti tevhid, tj. vjerovanje u 
jednoću Uzvišenog Allaha, subhanehu ve te'ala, i činjenje 
ibadeta samo Njemu, odnosno sprečavanje širka, najvećeg 
grijeha, koji Allah neće oprostiti onome ko se zbog njega 
ne pokaje; 

■ Nastojimo slijediti srednji, umjereni put ehli-sunneta i 
džemata, a uzor su nam prve, najbolje generacije ovog 
u m meta; 

■ Srednji, umjereni put nije put običaja, niti ljudskih 
nahođenja i pretpostavki, kao ni sredina između istine i 
neistine, kako neki savremenici žele prikazati; 

■ Također, srednji put nije ni krajnost, bilo da se radi o 
popuštanju u vjeri ili pretjerivanju i dodavanju onoga što 
nije od nje; 

■ Slijedimo islamsku ulemu koja svoje stavove zasniva 
na Kur'anu i sunnetu i koja je prepoznatljiva po tome; 

■ Stava smo da je islam vjera koja svojim plemenitim 
propisima obuhvata cjelokupni ljudski život, pojedinca i 
zajednicu, i da nije ograničena samo na ibadete (obredo- 
slovlja); 

■ Nastojimo oživjeti prakticiranje islamskih propisa u 
svim segmentima života, i to je naš prioritetni zadatak; 

■ Nastojimo pružiti pomoć svim pripadnicima Allahove 
vjere, islama; 

■ Naša saradnja s muslimanima zasniva se na dobro- 
činstvu i bogobojaznosti; 

■ Smatramo da se muslimani ne smiju dijeliti na grupe i 
partije, već je dužnost svima čvrsto se prihvatiti za Allahovo 
uže (Kur'an i sunnet), ali ne pod bilo kakvim i bilo čijim 
principima; 

■ Zalažemo se za stjecanje i širenje šerijatskog znanja, 
koje trasira put uspjeha na dunjaluku i ahiretu; 

■ Smatramo da su djela i riječi sastavni dio imana, koji 
se, opet, povećava i smanjuje, shodno djelima - suprotno 
shvatanju murdžija; 

■ Smatramo da veliki grješnici - izuzev onih koji učine 
širk ili nevjerstvo ili se odmetnu od islama - nisu nevjernici, 
već su grješnici, suprotno tvrdnjama haridžija; 

■ Smatramo da svi moramo pomagati muslimanima i 
štititi ih, zalagati se za interese islama i muslimana, ma gdje 
bili, pružiti zaštitu slabima i obespravljenima te sprečavati 
silnike i nepravednike u činjenju zla; 

■ Zagovaramo princip da se vraćanjem ispravnom 
slijeđenju Kur'ana i sunneta uspostavlja istinsko islamsko 
bratstvo koje je, Allahovom voljom, put ka prosperitetu 
muslimana; 

■ Tvrdimo da je emanet vjere islama najveći emanet koji 
je čovjek preuzeo na sebe i za koji će biti pitan. 



Stichting Hidžra 

RECENZIJA MR. OSMANA SMAJLOVIĆA 

Sva zahvala pripada Uzvišenom Allahu i neka je Njegov 
mir i spas na Njegovog poslanika Muhammeda b. 
Abdullaha, njegovu časnu porodicu, njegove plemenite 
drugove i sve one koji ga slijede u dobru do Sudnjega 
dana. 

Knjiga "Poslanikove metode u ispravljanju grešaka 
kod ljudi", poznatog i uvaženoga islamskog učenjaka 
Muhammeda Saliha el-Munedždžida, obrađuje vrlo važnu i 
aktuelnu tematiku poslaničke metodologije u ispravljanju 
grešaka kod ljudi. Sam autor u predgovoru knjige pojasnio 
je određene aspekte važnosti knjige, s tim da se može reći 
da knjiga svoju aktuelnost i važnost crpi iz same tematike 
"poslanička metodologija" i " ljudske greške", jer poslanička 
metodologija je najbolja i najispravnija zato što je to u 
suštini objava od Uzvišenoga Allaha. Iz tog razloga obaveza 
je svakog muslimana da Božijeg Poslanika uzme za uzora u 
svim aspektima svoga života, pa tako i u ispravljanju 
grešaka kod ljudi, te da se na taj način veže za drugi izvor 
islamskog šerijata - sunnet: 

"Vi u Allahovom Poslaniku imate divan uzor za onoga 
koji se nada Allahovoj milosti i nagradi na onome 
svijetu, i koji često Allaha spominje." 2 Svi ljudi su 
grješnici po prirodi, kako je to pojasnio naš voljeni Poslanik, 
sallallahu alejhi ve sellem, u hasen predaji: "Svi Ademovi 



2 Prijevod značenja El-Ahzab, 21. 



sinovi puno griješe, a najbolji od onih koji puno griješe su oni 
koji se puno kaju. " 3 

Na kraju, svakome muslimanu najsrdačnije prepo- 
ručujem da izuči ovu knjigu, nadajući se i doveći Uzvišenom 
Allahu da se poslanička metodologija u ispravljanju grešaka 
kod ljudi utka u njegov svakodnevni život. Molim Uzvi- 
šenoga Allaha da obilato nagradi svakoga onoga koji je 
učestvovao u pripremi i izdavanju ove vrijedne knjige. 

Mr. Osman Smajlović 
Mekka Mukerrema, 30. ševval 1432. h.g. / 28. septembar 

2011. g. 



3 Hadis bilježe Ahmed, Tirmizi i drugi, a šejh Albani ga je ocijenio 
hasenom, vidjeti: Sahihul-Džamra, broj hadisa 4515. 

UVOD 

Hvala Allahu, Gospodaru svih svjetova, Svemilosnom, 
Milostivom, Vladaru Sudnjeg dana, Bogu prvih i posljednjih 
generacija, čijom voljom opstoji sedam nebesa i sedam 
zemalja. Neka je blagoslov i mir na Njegovog povjerljivog 
Vjerovjesnika, učitelja čovječanstva, koji je poslan kao 
milost svjetovima. 

Podučavanje ljudi spada u velika djela kojima se 
približava Allahu. Koristi od toga su mnogobrojne i 
prijelazne i svako dobro nalazi se u tome. Podučavanje ljudi 
je dio nasljedstva svih vjerovjesnika i poslanika koji je 
pripao daijama i odgajateljima: "Zaista Allah i meleki, i 
stanovnici sedam nebesa i sedam zemalja, čak i mrav u 
svom mravinjaku, pa čak i kit, blagosiljaju onoga koji ljude 
podučava dobru!" 4 

Postoje različiti načini, vrste i sredstva podučavanja, a u 
njih spada i ispravljanje grešaka. Ispravljanje grešaka je 
sastavni i neodvojivi dio podučavanja. 

Popravljanje i ispravljanje grešaka ulazi u okvire 
"savjetovanja u vjeri" koje je kao obavezno propisano svim 
muslimanima i čvrsto povezano sa obavezom pozivanja na 
dobro i odvraćanja od ružnih djela. U vezi s tim, neophod- 
no je ukazati na činjenicu da daje greška opširniji pojam od 
pojma ružna djela, jer greška može biti ružno djelo, ali isto 
tako i ne mora biti. 



4 Bilježi Et-Tirmizi u Sunenu, valorizacija: Ahmed Šakir, br. 2685. Ebu Isa 
et-Tirmizi rekao je: "Ovaj hadis je hasen-garib-sahih." Šejh Albani 
ocijenio je hadis vjerodostojnim. Vidjeti: Sahih i daif Sunenut-Tirmizi 
(2685). 

Ispravljanje grešaka također je sadržano i u Božanskoj 
Objavi i to je kur'anska metoda. Allah je objavljivao Kur'an 
navodeći u njemu naredbe, zabrane, odobravanje i 
ukoravanje određenih postupaka, te je ispravljao greške, 
čak i greške Vjerovjesnika, sallallahu a I ej h i ve sellem. 
Primjer za to su ajeti: 

fro čsSj^ *^ '} o ž£ & o <>^~ *^ ^ o ^ y 



"Namrštio se i okrenuo, zato što mu je slijepac prišao, a 
šta ti znaš možda on hoće da se očisti, ili da sasluša 
opomenu pa da mu opomena koristi! A onome koji je 
bogat ti se posvećuješ, a ništa ne možeš ako on neće da 
se očisti, a onaj koji ti dolazi bojeći se, ti se od njega 
okrećeš." 5 

c| Ji-š«y ia> (^ij ciDc tžL~»i <-4^ C'» V'l? i^lc <u>l »jul GAU Jyu j^j $• 



"A kad si ti rekao onome kome je Allah mnoge 
blagodati dao, a i ti si mu mnoga dobra učinio: 'Zadrži 
svoju ženu, i boj se Allaha', u sebi si krio ono što će 
Allah objelodaniti bojeći se ljudi, a bilo je preče da se 
Allaha bojiš." 6 



"Nije dozvoljeno nijednom vjerovjesniku da drži sužnje 






5 Abese, 1-10. 

6 El-Ahzab, 37. 

dok ne izvojuje pobjedu na Zemlji. Vi želite dio ovoga 
svijeta, a Allah želi onaj svijet. Allah je Silan i Mudar." 7 



"Ti ne možeš ništa učiniti ako Allah želi da im oprosti ili 
da ih kazni, oni su doista nasilnici." 8 

Kur'an je objavljivan i da bi ukazao na pogrešne 
postupke nekih ashaba u više slučajeva. 

Tako su, kada je Hatib b. Ebi Belteah, radijallahu anhu, 
napravio veliku grešku poslavši Kurejšijama pismo u kojem 
ih je obavijestio da Vjerovjesnik, sallallahu alejhi ve sellem, 
sprema vojni pohod na njih, objavljene riječi Uzvišenog 
Allaha: 



"O vi koji vjerujete, ne uzimajte za štićenike Moje i vaše 
neprijatelje, ukazujući im ljubav, a oni ne vjeruju u 
Istinu koja vam je došla, koji su protjerali Poslanika i 
vas samo zato što vjerujete u Allaha, vašeg Gospodara, 
ako ste izašli u džihad na Mome putu i želeći da s vama 
budem zadovoljan. Vi im tajno poklanjate ljubav, a Ja 
znam i ono što krijete i ono što javno iznosite. Ko to od 
vas uradi, on je daleko sa Pravog puta zalutao." 9 

U pogledu greške strijelaca u bitki na Uhudu, kada su 
napustili položaje koje im je odredio Vjerovjesnik, sallallahu 



> 




7 El-Enfal, 67. 

8 Ali Imran, 128. 

a I ej h i ve sellem, strogo im naredivši da ih ne napuštaju, 
objavljene su riječi Uzvišenog Allaha: 



"A kad ste posustali i počeli se raspravljati, i počinili 
grijeh nakon što vam je pokazao ono što volite. Ima vas 
koji želite ovaj svijet, a ima vas i koji želite onaj 

svijet." 10 

Kada se Vjerovjesnik, sallallahu a I ej h i ve sellem, odvojio 
od svojih supruga, što je bio jedan vid kazneno-odgojne 
mjere, neki su ljudi počeli širiti glasine da se Poslanik, 
sallallahu alejhi ve sellem, razveo od svojih supruga i tada 
je objavljen ajet: 



"Kada saznaju za nešto važno, a tiče se bezbjednosti ili 
opasnosti, oni to razglase. A da se oni s tim obrate 
Poslaniku ili predstavnicima svojim, saznali bi od njih 
ono što žele da saznaju..." 11 

Kada neki muslimani nisu učinili hidžru iz Mekke u 
Medinu bez šerijatski valjanog opravdanja, Allah je objavio: 

4 ZgZScž \k \ji 'pš'r± \ y 







9 El-Mumtehina, 1. 

10 Ali Imran, 152. 

11 En-Nisa,83. 

"Kad budu uzimali duše onima koji su se prema sebi 
ogriješili, meleki će upitati: 'Šta je bilo s vama?' 'Bili 
smo potlačeni na Zemlji!', odgovorit će. 'Zar Allahova 
zemlja nije prostrana, i zar se niste mogli nekud iseliti?', 
reći će meleki, i zato će njihovo prebivalište biti 
Džehennem, a užasno je on boravište." 12 

Kad su se neki ashabi poveli za glasinama koje su 
potekle od munafika, koji su potvorili Aišu, radijallahu anha, 
za nešto od čega je ona nevina, Allah je objavio ajete u vezi 
te potvore, u kojima stoji sljedeće: 

"A da nije Allahove dobrote prema vama i milosti 
Njegove i na ovom i na onom svijetu, već bi vas stigla 
teška kazna zbog onoga u što ste se upustili, kad ste to 
jezicima svojim prepričavati stali i kad ste na sva usta 
govorili ono o čemu niste ništa znali, a vi ste to 
sitnicom smatrali, ali je ono Allahu krupno. Zašto niste, 
čim ste to čuli, rekli: 'Ne dolikuje nam da o tome 
govorimo, hvaljen neka si Ti! To je velika potvora!'" 13 

Kada su se neki ashabi prepirali u prisustvu 
Vjerovjesnika, sallallahu a I ej h i ve sellem, i pritom povisili 
ton, Allah je objavio riječi: 

{ o^^tj-^sii^uV 



12 En-Nisa, 97. 

13 En-Nur, 14-16. 

"O vjernici, ne dižite svoje glasove iznad Vjerovjesni- 
kova glasa i ne razgovarajte s njim glasno, kao što 
glasno jedan s drugim razgovarate, da ne bi bila 
poništena vaša djela, a da vi i ne primijetite." 14 

Kad je u Medinu stigla karavana u vrijeme džumanske 
hutbe, neki ljudi su napustili hutbu, te su počeli da trguju, i 
tada su objavljene Al lanove riječi: 



"Ali kad oni kakvu robu trgovačku ili veselje ugledaju, 
pohrle mu i tebe ostave sama da stojiš. Reci: 'Ono što je 
u Allaha bolje je i od veselja i od trgovine.' A Allah 
najbolju opskrbu daje." 15 

Postoji još niz drugih primjera koji ukazuju na važnost 
ispravljanja grešaka kod ljudi, te da greške ne treba 
prešućivati. 

Vjerovjesnik, sallallahu alejhi ve sellem, potpomognut 
svjetlom svoga Gospodara, neumorno je odvraćao od 
ružnih djela te ispravljao i ukazivao ljudima na greške koje 
počine. Islamski učenjaci su iz toga izvukli šerijatsko pravilo: 
"Vjerovjesniku, sallallahu alejhi ve sellem, nije dozvoljeno 
da odgodi objašnjenje propisa od trenutka u kojem se 
ukazala potreba za objašnjenjem tog propisa". 

Vrlo je umjesno upoznati se sa vjerovjesničkom meto- 
dom u odnosu prema greškama ljudi s kojima se susretao 
Vjerovjesnik, sallallahu alejhi ve sellem, jer je on pot- 
pomognut od svoga Gospodara. Njegove postupke i 
njegove riječi popratila je objava potvrdom ili ispravkom, 




14 El-Hudžurat, 2. 

15 El-Džuma, 11. 

stoga su njegove metode najmudrije i najefikasnije, te 
njihova upotreba pruža veću mogućnost da ljudi prihvate 
savjet. Prakticiranje ovih metoda i načina čini odgajatelja 
uspješnim, a njegov rad na polju odgoja stabilnim. Osim 
toga, prakticirajući vjerovjesnički način i metode povodimo 
se za Vjerovjesnikovim, sallallahu alejhi ve sellem, primje- 
rom, a on nam je najljepši uzor, a Allah će za to obilato 
nagraditi onoga koji to radi sa iskrenim nijjetom. 

Upoznavanje sa Vjerovjesnikovim metodama vodi ka 
spoznaji o nedjelotvornosti različitih laičkih metoda, koje su 
preplavile horizonte, i presijecaju put njihovom slijeđenju, 
jer je očito da su mnoge od tih metoda devijantne i da 
počivaju na pokvarenim teorijama, poput teorije da je 
svako slobodan raditi šta hoće, ili se oslanjaju na neisprav- 
no naslijeđe, kao što je slijepo slijeđenje predaka. 

Neophodno je ukazati na to da praktična primjena ovih 
vjerovjesničkih metoda u konkretnim slučajevima počiva, u 
velikoj mjeri, na ličnom trudu u odabiru najprimjerenijih 
metoda u datom slučaju i okolnostima. 

Pronicljiva osoba u stanju je uočiti slične slučajeve, te je 
u stanju da iz ovih poslaničkih metoda izabere ono što je 
prikladno i odgovarajuće. 

Ova knjiga je pokušaj da se prouče Vjerovjesnikove, 
sallallahu alejhi ve sellem, metode u ophođenju sa ljudima 
različitih profila, s kojima je živio i susretao se. 

Molim Allaha da u tome dadne uspjeha, da dođemo do 
istine i da bude korisno i meni i mojoj braći muslimanima, 
On, subhanehu ve te'ala, je Zaštitnik toga i kadar da to 
učini, i On upućuje na Pravi put. 



PRVO POGLAVLJE: 



Stvari o kojima treba voditi 
računa pri ispravljanju grešaka 

Prije nego što uđemo u srž same teme, neophodno je 
skrenuti pažnju na neke specifičnosti i norme o kojima 
treba voditi računa prije i u toku samog ispravljanja i 
popravljanja grešaka kod drugih. 

Iskrenost prema Allahu 

Prilikom pristupanja ispravljanju grešaka kod ljudi treba 
imati za cilj postizanje Allahovog zadovoljstva, a ne 
uzdizanje, pakost ili želju za pohvalama ljudi. 

Bilježi Et-Tirmizi od Šufejja el-Asbehija da je ušao u 
Medinu i ugledao čovjeka oko kojeg su bili okupljeni ljudi, 
pa je upitao: "Koje ovo?" Odgovoriše: "Ebu Hurejre!" Kaže 
Šufejj: "Približavao sam mu se sve dok nisam sjeo pored 
njega. On je pričao ljudima, pa kada je ušutio i osamio se, 
rekoh mu: 'Zaista te iskremo pitam, zar mi nećeš reći hadis 
koji si čuo od Allahovog Poslanika, sallallahu alejhi ve 
sellem, shvatio ga i naučio?' 

Ebu Hurejre, radijallahu anhu, reče: 'Učinit ću to! Ispričat 
ću ti hadis koji mi je pričao Allahov Poslanik, sallallahu 
alejhi ve sellem, koji sam shvatio i naučio.' Zatim je Ebu 
Hurejre, radijallahu anhu, duboko uzdahnuo. To je malo 
potrajalo, a onda se pribrao i rekao: 'Ispričat ću ti hadis koji 
mije ispričao Allahov Poslanik, sallallahu alejhi ve sellem, u 
ovom mesdžidu, nije bilo nikoga osim mene i njega.' Tada 
je Ebu Hurejre, radijallahu anhu, ponovo jako uzdahnuo, a 
kada se pribrao, obrisao je lice i rekao: 'Ispričat ću ti hadis 
koji mi je ispričao Allahov Poslanik, sallallahu alejhi ve 
sellem, bili smo ja i on u ovom mesdžidu, nije bilo nikoga 
osim mene i njega.' Tada je Ebu Hurejre, radijallahu anhu, 
ponovo jako uzdahnuo, a kada se pribrao, obrisao je lice i 
rekao: 'Učinit ću to! Ispričat ću ti hadis koji mi je pričao 

Allahov Poslanik, sallallahu a I ej h i ve sellem, bio sam sa njim 
u ovom mesdžidu, sa njim nije bio niko drugi osim mene.' 
Ebu Hurejre, radijallahu anhu, tada je duboko uzdahnuo, 
nageo se i licem se stropoštao na tlo. Ja sam ga dugo držao 
prislonjenog uza se, sve dok nije došao sebi. Kada je došao 
sebi, rekao je: 'Pričao mije Allahov Poslanik, sallallahu alejhi 
ve sellem, da će se Allah, kada nastupi Sudnji dan, spustiti 
Svojim robovima da im presudi. Svi ljudi bit će prestravljeni, 
a prvi koji će biti pozvani su čovjek koji je zapamtio Kur'an, 
i čovjek koji se borio na Allahovom putu, i čovjek koji je 
imao mnogo imetka. Allah će kazati učaču Kur'ana: 'Zar te 
nisam podučio onome što sam objavio Svojim poslani- 
cima?' 'Jesi, Gospodaru', odgovorit će. Reći će: 'I šta si 
uradio sa onim što si naučio?' Čovjek će kazati: 'Postupao 
sam po njemu i dan i noć!' Allah će mu reći: 'Slagao si!' 
Meleki će reći: 'Slagao si!' 'Želio si da se priča kako je taj i 
taj dobar učač, i to se i pričalo!', reći će Allah. 

Zatim će biti doveden bogataš. Allah će mu kazati: 'Zar ti 
nisam dao obilje tako da nisi imao potrebu ni za kim?' Reći 
će: 'Jesi, Gospodaru.' 'Šta si uradio sa onim što sam ti dao?', 
upitat će ga. 'Spajao sam rodbinske veze i davao sadaku', 
odgovorit će. 

Allah će kazati: 'Slagao si!' I meleki će kazati: 'Slagao si!' 
Allah će reći: 'Htio si da se govori taj i taj je darežljiv, i to se 
i govorilo.' 

Zatim će biti doveden čovjek koji je ubijen na Allahovom 
putu. Allah će ga upitati: 'Zbog čega si ubijen?' 'Naređeno 
mi je da se borim na Tvome putu, pa sam se borio sve dok 
nisam ubijen', odgovorit će. Allah će mu kazati: 'Slagao si!' I 
meleki će kazati: 'Slagao si!' Allah će reći: 'Htio si da se kaže 
taj i taj je smion, i to se i pričalo.' 



(Poslanikova rnetoJc 

Zatim je Allahov Poslanik, sallallahu alejhi ve sellem, 
udario po svojim koljenima i rekao: 'O Ebu Hurejre, to 
trojica su prva Allahova stvorenja s kojima će biti potpaljena 
vatra na Sudnjem danu.'" 16 

Ako savjetodavac bude nastupio sa iskrenim nijjetom, 
Allah će ga nagraditi, njegov savjet će imati utjecaja i, ako 
Bog da, biti prihvaćen. 

Čovjek je po prirodi sklon griješenju 

Poslanik, sallallahu alejhi ve sellem, rekao je: "Svi ljudi su 
grješnici, a najbolji grješnici su oni koji se kaju. " 17 

Ako odgajatelj shvati ovu činjenicu i duboko je ureže u 
svoje misli, postavit će stvari u ispravan okvir i neće od ljudi 
zahtijevati savršenstvo i bezgrješnost, pa na osnovu toga 
prosuđivati o njima, ili ih smatrati bezvrijednima ako počine 
velike greške, ili ako ponove iste greške više puta. Naprotiv, 
prema njima će se odnositi u skladu sa spoznajom o prirodi 
ljudske duše koja je podložna utjecajima anomalija, poput 
neznanja, nemara, manjkavosti, strasti i zaborava. 

Korisno je, također, imati u vidu ovu činjenicu da se ne 
izgubi ravnoteža kao rezultat iznenađenja nastankom 
greške, što dovodi do loših reakcija. 

Isto tako, to je podsjetnik daijama i odgajateljima, koji 
pozivaju na dobro, a odvraćaju od zla, da su i oni ljudi i da 
mogu upasti u iste greške koje čini onaj kojeg žele 



16 Sunenut-Tirmizi, valorizacija: Ahmed Šakir. Ebu Isa et-Tirmizi rekao je: 
"Ovaj hadis je hasen-garib." Šejh Albani ocijenio je hadis vjerodostoj- 
nim. Vidjeti: Sahih i daif Sunenut-Tirmizi (2382). 

17 Bilježe Et-Tirmizi, br. 2499, i Ibn Madže u Sunenu i citat je njegov; 
valorizacija: Fuad Abdul-Baki, br. 4251. Šejh Albani hadis je ocijenio 
vjerodostojnim. Vidjeti: Sahih i daif Sunenu Ibn Madže (4251). 

posavjetovati, da bi se prema njemu ophodili sa milošću 
više nego sa grubošću, jer, u osnovi, cilj nije kažnjavanje 
nego popravljanje stanja. 

To ne znači da osobe koje prave greške trebamo ostaviti 
u stanju u kojem se nalaze i Allahu nepokorne i velike 
grješnike opravdavati time da su oni ljudi, ili da su još 
mladi, ili daje vrijeme u kojem žive puno smutnji i izazova, i 
tome slično, nego treba ukazivati na greške i počinioca 
pozvati na odgovornost, ali sve to treba da bude u skladu 
sa šerijatom. 

Donošenje suda daje neki postupak 
pogrešan treba biti zasnovano na 
šerijatskim dokazima, a ne na hirovima i 
neznanju 

Prenosi se od Muhammeda b. El-Munkedira daje rekao: 
"Klanjao je Džabir (b. Abdullah), radijallahu anhu, u ogrtaču 
koji je vezao od pozadi 18 , a odjeća mu je bila obješena na 
vješalici. Neki čovjek mu reče: 'Klanjaš u jednom ogrtaču!?' 
'To sam uradio da me vidi ahmak poput tebe! A ko je od 
nas imao dva dijela odjeće u vrijeme Vjerovjesnika, salla- 
llahu alejhi ve sellem!"' 19 

Ibn Hadžer, rahimehullahu te'ala, rekao je: "U ovom 
slučaju pod riječju ahmak mislio je na neznalicu. Cilj ovog 
postupka jeste pojašnjenje da je dozvoljeno klanjati u 
jednom komadu odjeće iako je bolje klanjati odjeven u dva 
komada. Kao da je kazao: 'Uradio sam ovo namjerno da bi 



Ovako je postupio jer tada nisu imali šalvare, pa su svoje ogrtače 
vezali od pozadi da im se ne bi otkrio avret prlikom ruku'a i sedžde. 
Fethul-bari, izdanje Es-Selefijjeh, 1/467. 
19 Bilježi El-Buhari, br. 352. 

se onaj ko ne zna poveo za mnom ili me pitao pa da ga 
podučim da je to dozvoljeno.' A ovako grubo se izrazio 
kritizirajući negodovanje neznalica protiv uleme, te da ih 
odvrati od istraživanja sitnica u šerijatskim pitanjima." 20 

Veća greška iziskuje da joj se posveti i veća 

pažnja 

Pažnja koja se pridaje ispravljanju akidetskih (vjerovanje) 
grešaka treba biti veća nego pažnja koja se pridaje 
greškama u bontonu. Vjerovjesnik, sallallahu a I ej h i ve 
sellem, bio je krajnje posvećen praćenju i ispravljanju 
grešaka koje su vezane za različite vrste širka jer su te 
greške najopasnije. Evo i nekoliko primjera za to: 

1. Prenosi se od Mugire b. Šu'beta, radijallahu anhu, da je 
rekao: "Kada je umro Ibrahim (Poslanikov sin), desilo se 
pomračenje Sunca, pa su ljudi rekli: 'Pomračilo se Sunce 
zbog smrti Ibrahima.' Vjerovjesnik, sallallahu alejhi ve 
sellem, tada reče: 'Sunce i Mjesec su dva Allahova znaka, 
ne pomračuju se ni zbog čije smrti i ni zbog čijeg rođenja. 
Kada ih vidite, dovite Allahu i klanjajte dok se ponovo ne 
pojave. "' 21 

2. Od Ebu Vakida el-Lejsija, radijallahu anhu, prenosi se da 
je Allahov Poslanik, sallallahu alejhi ve sellem, kad je 
krenuo na Hunejn, prošao pokraj mušričkog drveta koje 
su nazivali Zatu-Envat na koje su vješali svoje oružje. 22 
(Neki ashabi koji su bili sa njim) rekoše: "Allahov Posla- 
niče, načini i ti nama Zatu-Envat kao što oni imaju Zatu- 
Envat!" Vjerovjesnik, sallallahu alejhi ve sellem, reče: 



Fethul-bari, 1/467. 

Bilježi El-Buhari, vidjeti: Fethul-bari, 1061. 
Očekujući bereket zbog tog postupka (op. prev.). 

"Slavljen neka je Allah! Rekli ste kao što su Izraelćani rekli 
Musau: - Napravi i ti nama boga kao što su njihovi bogovi. 
Tako mi Onoga u čijoj je ruci moja duša, slijedit ćete 
običaje onih koji su bili prije vas!" 23 
U drugoj predaji, također od Ebu Vakida, radijallahu anhu, 
stoji da su izašli sa Allahovim Poslanikom, sallallahu a I ej h i 
ve sellem, iz Mekke ka Hunejnu. Rekao je Ebu Vakid: 
"Nevjernici su imali lotosovo stablo kod kojeg su odmarali 
i vješali na njega svoje oružje, a zvali su ga Zatu-Envat. 
Prošli smo kraj jednog velikog zelenog lotosovog stabla 
pa smo rekli: 'Allahov Poslaniče, načini i ti nama Zatu- 
Envat!' Allahov Poslanik, sallallahu a I ej h i ve sellem, reče: 
'Tako mi Onoga u čijoj je ruci moja duša, rekli ste kao što je 
rekao Musaov narod: 'Napravi i ti nama boga kao što oni 
imaju bogove! On im reče: Vi ste narod neznalački. ' To je 
običaj! Slijedit ćete običaje onih koji su bili prije vas, jedan 
po jedan.'" 24 

3. Zejd b. Halid el-Džuheni, radijallahu anhu, rekao je: 
"Allahov Poslanik, sallallahu alejhi ve sellem, predvodio 
nas je u sabah-namazu na Hudejbiji, nakon kišne noći. 
Kad je završio namaz, okrenuo se ljudima i rekao: 'Znate li 
šta je rekao vaš Gospodar?' 'Allah i Njegov Poslanik 
najbolje znaju!', odgovoriše. Rekao je: 'Neki Moji robovi 
osvanuli su kao vjernici, a neki kao nevjernici! Onaj ko 
kaže: - Pala nam je kiša Allahovom dobrotom i milošću, on 
vjeruje u Mene, a ne vjeruje u zvijezde, a ko kaže da je to 
zbog te i te zvijezde, taj ne vjeruje u Mene, a vjeruje u 
zvijezde!'" 23 



Bilježi Et-Tirmizi, br. 2180, i kaže: "Ovaj hadis je hasen-sahih." 

24 Bilježi Ahmed u Musnedu, 5/218. 

25 Bilježi El-Buhari, vidjeti: Fethul-bari, br. 846. 

4. Prenosi se od Ibn Abbasa, radijallahu anhuma, da je 
neki čovjek rekao Allahovom Poslaniku, sallallahu alejhi ve 
sellem: "Bit će ono što hoće Allah i ti!' Poslanik, sallallahu 
alejhi ve sellem, reče mu: 'Učinio si me AUahu ravnim. 
Naprotiv, bit će samo ono što hoće Allah jedini!'" 26 

5. Od Abdullaha b. Omera, radijallahu anhuma, prenosi se 
da je došao kod Omera, radijallahu anhu, koji je bio sa 
devama, te se Omer, radijallahu anhu, zakleo svojim 
ocem, na što Allahov Poslanik, sallallahu alejhi ve sellem, 
povika prema njima: "Allah vam je zabranio da se 
zaklinjete vašim očevima! Ko bude htio da se zakune, neka 
se zakune Allahom ili neka šuti." 27 

Korisne napomene: 

Imam Ahmed bilježi u svom Musnedu: Pričao nam je 
Vekia' da mu je pričao El-E v ameš od Sa'da b. Ubejde da je 
rekao: "Bio sam u halki sa Ibn Omerom, radijallahu anhuma, 
te je čuo čovjeka u drugoj halki kako kaže: 'Ne, oca mi!' Ibn 
Omer, radijallahu anhuma, baci na njega kamenčić i reče 
mu: 'To je bila Omerova zakletva pa mu je Vjerovjesnik, 
sallallahu alejhi ve sellem, zabranio i rekao: To je širk."' 2S 

Ebu Šurejh Hani' b. Jezid kazao je: "Došla je Vjero- 
vjesniku, sallallahu alejhi ve sellem, delegacija, pa je čuo 
kako jednog čovjeka među njima zovu Abdul-Hadžer. On 
ga upita: 'Kako se zov eš?' 'Abdul-Hadžer' 29 , odgovori ovaj, a 
Allahov Poslanik, sallallahu alejhi ve sellem, na to mu reče: 
'Ne! Ti si Abdullah 30 \"' 31 



Bilježi Ahmed u Musnedu, 1/283. 

27 Bilježi El-Buhari, vidjeti: Fethul-bari, 6108. 

28 El-Fethur-Rabbani, 14/ 164. 

29 Rob kamena. 

30 Allahov rob. 



Uzimanje u obzir statusa osobe koja pristupa 
ispravljanju grešaka 

Od nekih ljudi prihvata se ono što se od drugih ne 
prihvata jer imaju mjesto koje drugi nemaju ili imaju vlast 
nad onim čiju grešku ispravljaju, kao što je slučaj sa rodi- 
teljem u odnosu na dijete, učiteljem u odnosu na učenika, 
službenim kontrolorom u odnosu na onoga za čiju je 
kontrolu zadužen. Nisu isti veliki i mali, ni onaj ko ti je 
blizak i onaj koga ne poznaješ, niti onaj ko ima vlast i onaj 
ko nema vlast. 

Poznavanje ovih razlika pomaže onome koji teži poprav- 
ljanju da stavi stvari na pravo mjesto i napravi ispravnu 
procjenu, tako da njegova kritika i ispravljanje greške ne 
dovede do većeg zla i veće greške. 

Položaj i poštovanje osobe koja ispravlja grešku kod 
onoga čiju grešku ispravlja veoma je važno za određivanje 
stepena žestine i blagosti u obraćanju. 
Iz ovoga možemo izvući dva korisna zaključka: 

a) Onaj kome je Allah dao položaj i vlast treba da to 
iskoristi za pozivanje na dobro i odvraćanje od zla, i za 
podučavanje ljudi. 

On treba shvatiti da je njegova odgovornost velika, jer 
ljudi, obično, od njih prihvataju savjet više nego od 
drugih, stoga su oni u mogućnosti učiniti više nego drugi. 

b) Onaj ko poziva na dobro i odvraća od zla ne smije 
pogriješiti u procjeni te se staviti na stepen više nego što 
mu pripada i nastupati sa pozicije svojstava koja ne posje- 



31 Bilježi El-Buhari u El-Edebul-mufred, br. 813. Albani ga je ocijenio 
vjerodostojnim. Vidjeti: Sahihul-Edebil-mufred (623). 



duje, jer to uzrokuje odbojnost i nepri hvatanje savjeta. 

Vjerovjesnik, sallallahu alejhi ve sellem, poziciju i ugled 
koji je imao kod ljudi iskorištavao je za upućivanje kritike i 
podučavanje, i možda je čak učinio nešto što, da je učinio 
neko drugi, ne bi bilo odgovarajuće. Sljedeći primjer 
svjedoči u prilog tome. 

Prenosi se od Jeiše b. Tihfeta el-Gif arija, on od svoga oca 
da je rekao: "Bio sam u gostima kod Allahovog Poslanika, 
sallallahu alejhi ve sellem, sa grupom siromaha. Allahov 
Poslanik, sallallahu alejhi ve sellem, izašao je noću da obiđe 
svoje goste, ugledao me ispruženog na stomaku pa me 
lagano udario nogom i rekao: 'Nemoj da ležiš na takav 
način, jer Allah mrzi takav način ležanja. "' 

U drugoj predaj stoji da gaje udario nogom, probudio i 
rekao: "Na takav način leže stanovnici Vatre. " 32 

Ako je ovakav način ispravljanja greške primjeren u 
slučaju Allahovog Poslanika, sallallahu alejhi ve sellem, 
zbog njegovog položaja, on nije primjeren u slučaju bilo 
koga drugog. Nijedna osoba koja želi ispraviti drugome 
grešku u načinu ležanja, ako ga šutne nogom i probudi iz 
sna, ne može očekivati da ovaj prihvati savjet i da mu još 
zahvali. Isti slučaj je i sa udaranjem rukama ili gađanjem 
kamenčićima i tome slično. 

Takvo nešto činili su i neki dobri prethodnici, a to zavisi 
od njihovog položaja kod ljudi. Evo nekih primjera: 

a) Bilježi Ed-Darimi od Sulejmana b. Jesara da je u 
Medinu došao čovjek po imenu Sebig te je počeo zapitki- 
vati o manje jasnim kur'anskim ajetima. Kada je za to čuo 



' Bilježi Ahmed, vidjeti: El-Fethur-Rabbani, 14/244-245; i Et-Tirmizi, br. 
2798, valorizacija: Ahmed Šakir. Ebu Davud, Kitabul-edeb, br. 5040, 
izdanje Ed-Deas. Albani je ovaj hadis ocijenio vjerodostojnim u 
Sahihul-Džami'a, 2270-2271. 

Omer, radijallahu anhu, pripremio je palmine prutove i 
poslao po njega. Kada mu je došao, upita ga je: "Kako se 
zoveš?" "Ja sam Allahov rob Sebig", odgovorio je. "A ja sam 
Allahov rob Omer", rekao je Omer, radijallahu anhu, te uzeo 
jedan od onih pruteva i stao ga tući sve dok mu nije 
raskrvavio glavu. Tada Sebig reče: "Dovoljno mije, vladaru 
pravovjernih, nestalo je iz moje glave onoga što me je 
nagonilo na ova pitanja." 33 

b) Bilježi El-Buhari da je Ibn Ebi Lejla rekao: "Huzejfe b. 
El-Jeman, radijallahu anhu, bio je u Medainu. Zatražio je 
vode te mu Dihkan donese srebrenu čašu, a Huzejfe je uze i 
baci na njega, a zatim reče: 'Čašu sam bacio na njega jer 
sam mu zabranio korištenje srebrenog posuđa, ali se on 
toga nije okanio. A Vjerovjesnik, sallallahu alejhi ve sellem, 
zabranio nam je svilu i brokat, i pijenje iz zlatnih i srebrenih 
posuda, i rekao je: 'To je za njih (nevjernike) na ovome 
svijetu, a za vas na onome (ahiretu).'" 34 

U predaji koju bilježi Ahmed stoji da je Abdurrahman 
Ibn Ebi Lejla rekao: "Izašao sam sa Huzejfom, radijallahu 
anhu, u neki predio, pa je zatražio vode. Dihkan donese 
posudu od srebra, a Huzejfe mu je baci u lice. Rekli smo: 
'Šutite, šutite! Jer da smo ga pitali zašto je to učinio, ne bi 
nam odgovorio, pa smo zašutjeli. Nakon nekog vremena 
upitao nas je: 'Znate li zašto sam mu bacio posudu u lice?' 
'Ne znamo', kazali smo. 'Bio sam mu to zabranio', odgo- 
vorio je. Spomenuo je da je to Vjerovjesnik, sallallahu alejhi 
ve sellem, zabranio i kazao: 'Nemojte piti iz srebrenog 
posuđa' Muaz je rekao: 'Nemojte piti iz srebrenog i zlatnog 



Sunenu Ed-Darimi, valorizacija: Abdullah Hašim Jemani, 1/51, br. 146. 
34 Fethul-bari, br. 5632. 



posuđa, i nemojte odijevati svilu i brokat. To je za njih na 
ovome svijetu, a za vas na onome.'" 35 

c) Bilježi El-Buhari da je Sirin tražio od Enesa b Malika, 
radijallahu anhu, a bio je njegov rob, da otkupi svoju 
slobodu, a imao je mnogo imetka. Enes je to odbio pa je 
Sirin otišao Omeru, radijallahu anhu, koji je rekao Enesu: 
"Pristani da se otkupi!" Enes je odbio, a Omer gaje udario 
bičem i proučio mu ajet: 



'...A s onima u posjedu vašem koji žele da se otkupe, 
ako su u stanju da to učine, o otkupu se dogovorite. I 
dajte im nešto od imetka koji je Allah vama dao...' 36 

Nakon toga pristao je da se dogovore o otkupu." 37 

d) Bilježi En-Nesai da je Ebu Seid el-Hudri, radijallahu 
anhu, klanjao, a Mervanov sinje prošao ispred njega. On ga 
je pokušao spriječiti, ali se nije vratio, na što ga je Ebu Seid 
udario. Dječak je izašao iz mesdžida plačući i otišao 
Mervanu te ga obavijestio šta se desilo. Mervan je upitao 
Ebu Seida: "Zašto si udario svoga bratića?" "Nisam udario 
njega nego sam udario šejtana! Čuo sam Allahovog 
Poslanika, sallallahu alejhi ve sellem, da kaže: 'Ako budete u 
namazu pa neki čovjek htjedne da prođe ispred vas, 
pokušajte ga spriječiti koliko možete, a ako se ne vrati, borite 
se protiv njega jer je to šejtan.'" 38 



35 Bilježi Ahmed u Musnedu, 5/396. 

36 En-Nur, 33. 

37 Vidjeti: Fethul-bari, 5/184. 

38 El-Mudžteba min Sunenun-Nesai, 8/61. Albani ga je ocijenio vjero- 
dostojnim u Sahih Sunenun-Nesai, br. 4518. 

e) Bilježi Ahmed od Ebu En-Nadra daje rekao: "Ebu Seid 
el-Hudri, radijallahu anhu, žalio se na bolove u nozi. Ušao je 
njegov brat i zatekao ga kako leži stavivši nogu preko noge, 
pa ga je udario rukom po nozi koja ga je boljela, što Ebu 
Seidu pričini velike bolove. 'Povrijedio si me! Zar nisi znao 
da me ova noga boli?', reče Ebu Seid. 'Jesam', odgovori mu 
brat. 'Pa šta te navelo da to uradiš?', upitao je Ebu Seid. 
Brat mu odgovori: 'Zar nisi čuo da je to Vjerovjesnik, 
sallallahu alejhi ve sellem, zabranio.'" 39 

f) Bilježi imam Malik od Ebu Zubejra el-Mekkija da je 
neki čovjek zaprosio sestru drugog čovjeka, pa mu je ovaj 
spomenuo da je ona počinila blud. Vijest o tome dospjela 
je do Omera b. El-Hattaba, radijallahu anhu, pa ga je 
pretukao, ili je htio da ga pretuče, govoreći mu: "Šta ti imaš 
s tom vijesti?" 40 

g) Imam Muslim bilježi u svom Sahihu 41 od Ebu Ishaka 
da je kazao: "Sjedio sam u Velikom mesdžidu (u Kufi u 
Iraku) sa El-Esvedom b. Jezidom i Eš-Ša'bijem. Eš-Ša'bi je 
citirao hadis koji prenosi Fatima bint Kajs, radijallahu anha, 
a u kojem stoji da joj Allahov Poslanik, sallallahu alejhi ve 
sellem, kad se razvela od svoga muža, nije odredio da 
tokom iddeta ima pravo na stanovanje u muževom domu, 
niti pravo na izdržavanje. El-Esved je zgrabio šaku kamen- 
čića, obasuo ga njima i rekao: 'Teško tebi, kako pričaš takvo 
nešto! Omer, radijallahu anhu, rekao je: 'Nećemo ostaviti 
Allahovu Knjigu i sunnet našeg Poslanika zbog riječi žene 



Bilježi Ahmed u Musnedu, 3/42/11393. Šuajb Arnaut u svojoj valo- 
rizaciji hadisa Musneda imama Ahmeda ocijenio je ovaj hadis sahihom 
li gajrihi. 

Bilježi Malik u Muvveti, br. 1553, sa rivajetom Ebu Mus'aba ez-Zuhrija. 
Sahih Muslim, br. 1480. 



za koju ne znamo je li dobro zapamtila ili je zaboravila! Njoj 
pripada pravo na stanovanje i izdržavanje jer je Allah kazao: 

'Ne tjerajte ih iz stanova njihovih - a ni one neka ne 
izlaze - osim ako očito sramno djelo učine.' 42 " 

h) Bilježi Ebu Davud u svome Sunenu, sa lancem 
prenosilaca u kojem su dvojica ocijenjeni kao prihvatljivi, da 
su dvojica ljudi ušla u mesdžid, a Ebu Mes'ud el-Ensari 
sjedio je u halki. Upitali su: "Hoće li neko presuditi između 
nas?" "Ja ću?", javio se jedan čovjek iz halke. Ebu Mes'ud je 
uzeo šaku kamenčića, bacio ih na njega i rekao: "Polahko! 
Nekad je bilo pokuđeno da se ljudi utrkuju ko će presuditi 
među parničarima." 43 

Primjećujemo da je Vjerovjesnik, sallallahu alejhi ve 
sellem, ponekad, u prijekoru nekih svojih bliskih ashaba, bio 
oštriji nego prema beduinima ili nepoznatim osobama, što 
je odraz mudrosti i ispravne procjene stanja prilikom 
upućivanja prijekora. 



Postoji razlika između onoga koji griješi iz 
neznanja i onoga koji zna da griješi 

Jedna od priča koja jasno upućuje na to jeste i priča 
Muavije b. El-Hakema es-Sulemija, radijallahu anhu. Naime, 



42 Et-Talak, 1. 

43 Bilježi Ebu Davud, Kitabul-akdijjeh, Babu fi talebtl-kadai vet-teserru't 
ilejh, br. 3579. Šejh Albani ocijenio je hadis slabim. Šejh Abdul-Muhsin 
el-Abbad u komentaru ovog hadisa rekao je: "Hadis je slab zbog 
prisutnosti prenosilaca u senedu o kojima postoji govor među 
islamskim učenjacima. Međutim, značenje predanja je ispravno. 
Pokuđeno je da čovjek žuri, nastoji i priželjkuje da ide ispred drugih s 
odgovorom, a oni su preči od njega." 



on je došao iz pustinje u Medinu ne znajući da je 
zabranjeno pričanje u namazu. Kaže Muavija: "Klanjao sam 
za Allahovim Poslanikom, sallallahu alejhi ve sellem, kada 
neki čovjek kihnu te mu ja rekoh: 'Allah ti se smilovao!', a 
ljudi me prostrijeliše pogledima. 'Majke vas vaše nemale, 
zašto me tako gledate!', rekoh im ja. Na to oni počeše da 
udaraju rukama po svojim bedrima, pa kad vidjeh da me 
ušutkuju, ušutio sam. 44 Kada je Allahov Poslanik, sallallahu 
alejhi ve sellem - draži mi je i od oca i od majke, završio 
namaz, a nisam vidio učitelja ni prije ni poslije njega da 
ljepše podučava od njega - Allaha mi, niti se namrgodio na 
mene, niti me udario, niti me izgrdio, samo je rekao: 'Nije 
ispravno da se u namazu kaže bilo šta od ljudskog govora, 
nego samo slavljenje i veličanje Allaha, i učenje Kur'ana.'"^ 

Dakle, neznalicu treba podučiti, onome koji ima nejasno- 
će po određenom pitanju, te nejasnoće treba pojasniti, 
nemarnoga treba podsjetiti, a onoga koji je ustrajan u 
griješenju treba savjetovati. Neprihvatljivo je da se jednako 
postupa pri kritiziranju osobe koja zna da je ono što radi 
pogrešno i osobe koja to ne zna. Grubost prema neznalici 
vrlo često ga navodi da odbije poslušati, a sasvim drugačije 
je ako se prvo mudro i blago poduči, jer neznalice ne vidi 
da je pogriješio. Njegovo stanje govori onome koji ga 
kritizira: "Zašto me ne podučiš prije nego što nasrneš na 
mene!" 

Ponekad čovjek pogriješi a da toga nije ni svjestan, 
štaviše, smatra daje u pravu. To se mora uzeti u obzir. 

Imam Ahmed u Musnedu bilježi od Mugire b. Šu'beta, 
radijallahu anhu, daje Allahov Poslanik, sallallahu alejhi ve 
sellem, jeo neku hranu, zatim je proučen ikamet za namaz. 



Tj. htio sam da im odgovorim, ali sam se suzdržao i ušutio sam. 
45 Sahih Muslim, valorizacija: Fuad Abdul-Baki, br. 537. 

Vjerovjesnik, sallallahu a I ej h i ve sellem, ustao je, a već je bio 
abdestio. "Donio sam mu vodu da se njome abdesti, a on 
me izruži i reče: 'Nazad!' To mi, Boga mi, teško pade, pa 
kada je završio namaz, požalim se Omeru. On reče: 'Allahov 
Vjerovjesniče, Mugiri je teško što si ga naružio i boji se da 
osjećaš nešto loše prema njemu.' 'Ne osjećam prema njemu 
ništa drugo osim dobro', odgovori Vjerovjesnik, sallallahu 
a I ej h i ve sellem, 'ali mije donio vodu da se abdestim, a bio 
sam jeo, pa da sam se abdestio, to bi ljudi nakon mene 
stalno činili. " ,46 

Primjetno je da Vjerovjesnikovo, sallallahu alejhi ve 
sellem, kritiziranje ovih časnih ashaba nije u njima pobuđi- 
valo negativne naboje koji dovode do mržnje i izbjegava- 
nja, nego naprotiv, to je kod njih izazivalo pozitivne reakci- 
je, tako da bijedan od njih, kada bi ga Poslanik, sallallahu 
alejhi ve sellem, iskritizirao, osjećao strah i žalost, korio bi 
samoga sebe i živio s velikom nelagodom, i ne bi se tih 
osjećaja oslobodio sve dok se ne bi uvjerio da je Allahov 
Poslanik, sallallahu alejhi ve sellem, zadovoljan s njime. 

Iz ove priče također je primjetno i to da Vjerovjesnikovo, 
sallallahu alejhi ve sellem, kritiziranje Mugire nije bilo zbog 
ljutnje prema Mugiri, nego iz saosjećanja prema ljudima, i 
jer je želio da ih poduči, kako ne bi smatrali obaveznim 
nešto što nije obavezno i time sebi pričinjavali poteškoće. 



Bilježi Ahmed u Musnedu, 4/253/18244. Šuajb Arnaut ocijenio je hadis 
dobrim. 

Različito se tretira greška koja je rezultat 
idžtihada i greška koja je učinjena namjerno, 
ili iz nemara, ili zbog neodgovornosti 

Bez sumnje, prvi ne zasiužuje prijekor, štaviše, bit će 
nagrađen jednom nagradom ako je bio iskren i trudio se 
doći do ispravnog rješenja. 

Jer, Vjerovjesnik, sallallahu alejhi ve sellem, rekao je: 
"Kada sudija donese presudu nakon uloženog truda, ako 
presudi ispravno, imat će dvije nagrade, a ako pogriješi, imat 
ćejednu.' A1 

Za razliku od onoga koji griješi namjerno ili usljed 
neodgovornosti prema vjerskim obavezama, ali ni prema 
ovoj dvojici nije isti pristup: prvi se podučava i savjetuje, a 
drugi se savjetuje i kritizira. 

Čovjek ima pravo na opravdanje za grešku u idžtihadu 
samo ako je kompetentna osoba 48 , ali ne i ako daje fetve 
bez znanja, ili ne uzima u obzir okolnosti. Zato je Vjero- 
vjesnik, sallallahu alejhi ve sellem, oštro kritizirao osobe 
koje su pogriješile u slučaju čovjeka koji je imao otvorenu 
ranu na glavi. 

Bilježi Ebu Davud od Džabira, radijallahu anhu, da je 
rekao: "Bili smo na putovanju. Jedan od nas razbio je glavu 
o kamen, a zatim se odžunupio u snu. 'Imam li olakšicu da 
uzmem tejemmum?', upitao je svoje društvo. Odgovorili su 
mu: 'Smatramo da nemaš olakšicu jer imaš dovoljno vode.' 
Čovjek se okupao, što je dovelo do toga da umre. Kad smo 



47 Bilježi Et-Tirmizi, valorizacija: Ahmed Šakir, br. 1326. Ebu Isa et-Tirmizi 
rekao je: "U ovom obliku hadis je hasen-garib." 

48 Iako je činio idžtihad u pitanjima u kojima je idžtihad dozvoljen (op. 
prev.). 



došli Vjerovjesniku, sallallahu alejhi ve sellem, obavijestili su 
ga o tome, a on je rekao: Vbiše ga, Allah ih ubio! Zašto nisu 
pitali ako nisu znali, pitanje je lijek za neznanje!'" 49 

Vjerovjesnik, sallallahu alejhi ve sellem, također je rekao 
da postoje tri vrste sudaca: jedan će u Džennet, a dvojica u 
Vatru. Čovjek koji zna istinu i po njoj sudi - ući će u 
Džennet, čovjek koji zna istinu ali presudi suprotno - ući će 
u Vatru, i čovjek koji ne zna ali sudi među ljudima - ući će u 
Vatru. 50 Tako da ni ovaj treći nema opravdanja. 

Mjerilo po kojem se određuje stepen ukora za počinjenu 
grešku jeste i stanje sredine u kojoj se desila, u pogledu 
raširenosti sunneta ili novotarije. Kao što, također, zavisi i 
od toga koliko je neka negativnost pustila korijene u 
određenoj sredini, i da li postoji neko ko zagovara da je to 
dozvoljeno, bilo da se radi o neznalici ili o učenjaku kojeg 
ljudi cijene, a koji je pretjerano popustljiv. 

To što je čovjek htio da uradi dobro pa 
pogriješio nije zapreka da mu se ukaže na 

grešku 

Amr b. Jahja rekao je: Čuo sam svoga oca da je pričao 
kako je njegov otac rekao: "Sjedili bismo pred vratima 
Abdullaha b. Mes'uda, radijallahu anhu, prije dnevnog 
namaza, pa kad bi izašao, išli bismo za njim u mesdžid. 
Došao je Ebu Musa el-Eš'ari, radijallahu anhu, i upitao nas: 
'Je li izašao Ebu Abdurrahman.' 'Nije', odgovorili smo, pa je 



49 Sunen Ebu Davud, Kitabut-tahareh, Bab: El-Medžruhu jetejemmemu. 
Albani ga je ocijenio dobrim ukazavši da je dodatak na kraju hadisa 
slab. Vidjeti: Sahih Ebu Davud, br. 325. 

50 Sunen Ebu Davud, br. 3573. Albani ga je ocijenio vjerodostojnim u 
djelu Irvaul-galil, br. 2164. 

sjeo s nama. Kad je izašao, svi smo ustali pred njega pa mu 
Ebu Musa reče: 'Ebu Abdurrahmane, malo prije sam u 
mesdžidu vidio nešto što mi se nije svidjelo, a hvala Allahu, 
nisam vidio nikakvo zlo.' 'Šta je to?', upitao ga je. 'Ako 
poživiš i sam ćeš vidjeti!', reče Ebu Musa i nastavi: 'Vidio 
sam u mesdžidu grupe ljudi koji čekaju namaz sjedeći u 
halkama, u njihovim rukama su kamenčići i u svakoj halki 
ima jedan čovjek koji im govori: 'Izgovorite sto puta Allahu 
ekber', pa to izgovore sto puta. Zatim im kaže: 'Recite la 
ilahe illallah, sto puta', a onda to oni izgovore sto puta. 
Tada im on kaže: 'Recite sto puta subhanallah', te oni sto 
puta izgovore subhanallah.' Abdullah b. Mes'ud ga upita: 
'Šta si im ti rekao.' 'Nisam im rekao ništa! Čekao sam da 
čujem tvoje mišljenje i da vidim tvoju odluku', odgovori Ebu 
Musa. 'Zašto im nisi rekao da broje svoja loša djela i 
garantirao im da se njihova dobra djela neće zagubiti', reče 
i krenu prema mesdžidu, a mi krenusmo za njim. Prišao je 
jednoj od tih halki, stao ispred njih i upitao ih: 'Šta to 
radite?' 'Ebu Abdurrahmane, s ovim kamenčićima brojimo 
koliko puta smo izgovorili tekbir 51 , tehlil 52 i tesbih 53 ', 
odgovoriše mu. 'Bolje vam je da brojite svoja loša djela, a ja 
vam garantiram da se nijedno vaše dobro djelo neće 
zagubiti kod Allaha! Teško vama, o ummete Muhammedov, 
kako brzo se upropastiste! Evo brojnih ashaba vašeg Vjero- 
vjesnika, sallallahu alejhi ve sellem, još uvijek među vama, 
njegova odjeća se još nije ni pohabala, njegovo posuđe još 
se nije razbilo. Tako mi Onoga u čijoj je ruci moja duša, vi ili 
ste u vjeri koja je bolja od Muhammedove vjere, ili ste 
otvorili vrata zablude!' 'Tako nam Allaha, Ebu Abdurrahma- 



51 Tekbir - izgovaranje Allahu ekber. 

52 Tehlil - izgovaranje la ilahe illallah. 

53 Tesbih - izgovaranje subhanallah. 

ne, željeli smo samo da učinimo dobro', odgovoriše oni. Na 
to im Abdullah b. Mes'ud, radijallahu anhu, reče: 'Koliko je 
onih koji žele dobro ali ga ne postignu! Allahov Poslanik, 
sallallahu a I ej h i ve sellem, pričao nam je da će se pojaviti 
ljudi koji će učiti Kur'an a on neće prelaziti dalje od njihove 
ključne kosti. Ne znam, Boga mi, možda će većina njih biti 
iz vaše skupine.' Zatim se okrenu i ode od njih." 

Kaže Amr b. Seleme: "Vidjeli smo većinu ljudi iz tih halki 
kako se bore protiv nas u bitki na Nehrevanu (mjesto blizu 
Bagdada) zajedno sa haridžijama." 54 

Pravednost pri upozoravanju na greške bez 
protekcije prema bilo kome 

Kaže Allah: 



"...i kad govorite, pravedno govorite, pa makar se ticalo 
i srodnika, i da obaveze prema Allahu ne kršite - eto, 
to vam On naređuje da biste to na umu imali." 55 



"...i kada ljudima sudite, da pravično sudite." 



54 Sunenu Ed-Darimi, br. 210, valorizacija: Abdullah Hašim Jemani. Albani 
je lanac prenosilaca ovog hadisa ocijenio vjerodostojnim u Silsiletul- 
ehadisis-Sahiha, pod rednim brojem 2005. Vidjeti: Medžmeu'z-zevaid, 
El-Hejsemi, 1/181. 

55 El-En'am, 152. 

56 En-Nisa', 58. 




I kaže: 

Usama b. Zejd, radijallahu anhu, bio je Vjerovjesnikov, 
sallallahu a I ej h i ve sellem, miljenik, sin njegovog miljenika, 
ali to Vjerovjesnika, sallallahu a I ej h i ve sellem, nije spriječilo 
da ga oštro ukori kada je pokušao da se zauzme za 
neizvršenje jedne šerijatske kazne. 

Prenosi se od Aiše, radijallahu anha, da je Kurejšije 
zabrinuo slučaj jedne žene koja je počinila krađu u doba 
Vjerovjesnika, sallallahu alejhi ve sellem, prilikom oslo- 
bađanja Mekke. Zapitali su se ko bi mogao da se zauzme za 
nju kod Allahovog Poslanika, sallallahu alejhi ve sellem, pa 
rekoše: "Na to se ne smije usuditi niko drugi do Usama b. 
Zejd, miljenik Allahovog Poslanika, sallallahu alejhi ve 
sellem." 

Doveli su je Allahovom Poslaniku, sallallahu alejhi ve 
sellem, te Usama b. Zejd poče govoriti zauzimajući se za 
nju. Vjerovjesnikovo, sallallahu alejhi ve sellem, lice pro- 
mijeni boju: "Zor se zalažeš za neizvršenje šerijatske 
kazne!?", reče mu. Usama zamoli: "Allahov Poslaniče, moli 
Allaha da mi oprosti." Navečer, Allahov Poslanik, sallallahu 
alejhi ve sellem, ustade da održi govor, zahvali se Allahu 
onako kako samo Njemu dolikuje i reče: "A zatim: Oni koji 
su bili prije vas uništeni su jer kada bi među njima ukrao 
onaj ko je plemenitog roda, ostavili bi ga na miru, a kada bi 
ukrao slabić, izvršili bi nad njim propisanu kaznu. Tako mi 
Onoga u čijoj je ruci moja duša, kada bi Fatima, kćerka 
Muhammedova, ukrala, ja bih joj odsjekao ruku." Zatim je 
naredio da se onoj ženi odsiječe ruka. 57 

U predaji koju bilježi En-Nesai od Aiše, radijallahu anha, 
stoji daje rekla: "Jedna žena je posuđivala nakit tako što bi 
tražila od svojih komšinica da u njeno ime posude od 



57 Bilježe El-Buhari i Muslim, a ovo je predaja koju bilježi Muslim, br. 
1688. 



drugih, zatim bi to poricala, a nakit bi prodavala i uzimala 
njegovu protuvrijednost. Doveli su je Allahovom Poslaniku, 
sallallahu a I ej h i ve sellem, a njena porodica zamoli Usamu 
b. Zejda, radijallahu anhu, da se založi za nju, te se Usama 
obrati Allahovom Poslaniku, sallallahu alejhi ve sellem, 
zauzimajući se za nju. Dok mu je Usama govorio, lice 
Allahovog Poslanika, sallallahu alejhi ve sellem, promijeni 
boju, a zatim mu reče: 'Zar mi se obraćaš zalažući se za 
neizvršenje šerijatske kazne!?' Usama reče: 'Allahov Posla- 
niče, moli Allaha da mi oprosti.' Te noći Allahov Poslanik, 
sallallahu alejhi ve sellem, održa govor u kojem zahvali 
Allahu onako kako samo Njemu dolikuje i reče: 'A zatim: 
Oni koji su bili prije vas uništeni su jer kada bi među njima 
ukrao onaj ko je plemenitog roda, ostavili bi ga na miru, a 
kada bi ukrao slabić, izvršili bi nad njim propisanu kaznu. 
Tako mi Onoga u čijoj je ruci moja duša, kada bi F at i ma, 
kćerka Muhammedova, ukrala, ja bih joj odsjekao ruku.' 
Zatim naredi da se onoj ženi odsiječe ruka." 58 

Ovakav Poslanikov, sallallahu alejhi ve sellem, stav 
prema Usami, radijallahu anhu, odraz je njegove pravedno- 
sti, te ukazuje na to da je za njega Allahov zakon iznad 
ljubavi prema bilo kojoj osobi. Jer čovjek, ako želi, može 
oprostiti greške koje se tiču njega lično, ali ne može 
oprostiti ili štititi onoga koje prekršio šerijat. 

Neki ljudi, ako pogriješi njihov rođak ili prijatelj, ne kore 
ga kao što kore nekoga koga ne znaju. Zbog toga u 
ophođenju može doći do pristrasnosti i diskriminacije koja 
je šerijatom zabranjena, i možda čak pređe preko greške 
svoga prijatelja, a prema drugima bude oštar. 



Bilježi En-Nesai u Sunenu, br. 4898. Vidjeti: El-Mudžteba min Sunenun- 
Nesai, 8/73, izdanje Darul-Fikr. Albani ga je ocijenio vjerodostojnim u 
Sahihu Sunenun-Nesai, br. 4548. 



Oko koje voli na sve mane slijepo je, 
ali zato oko mržnje sve ih pokazuje. 

Ovo se, također, odražava i na percepciju ljudskih postu- 
paka: ako se radi o dragoj osobi, njen postupak se shvata 
na jedan način, a ako se radi o nekom drugom, onda se isti 
postupak razumijeva sasvim drugačije. 

Sve ovo prethodno spomenuto odnosi se na situacije 
istog nivoa, jer postoje razlike u tome šta je u kojoj situaciji 
relevantno, o čemu će biti riječi. 

Sustezanje od ispravljanja greške koje vodi 
ka većoj grešci 

Poznato je šerijatsko pravilo da treba tolerirati manju 
štetu kako bi se spriječilo izazivanje veće štete. Tako će 
daija preći preko određene greške kako njeno ispravljanje 
ne bi dovelo do veće greške. 

Vjerovjesnik, sallallahu alejhi ve sellem, tolerirao je 
munafike, nije ih ubio iako je njihovo nevjerstvo bilo jasno, 
trpio je njihova uznemiravanja da ljudi ne bi rekli kako 
Muhammed ubija svoje ashabe, jer njihovo stanje nije bilo 
poznato svakome. 

Poslanik, sallallahu alejhi ve sellem, nije srušio Kabu da 
bi je izgradio na temeljima Ibrahima zato što su Kurejšije 
tek bili primili islam, pa se bojao da to njihovi umovi neće 
moći prihvatiti, stoga je objekat ostavio onakvim kakav 
jeste i pored svih nedostataka, ostavivši i vrata uzdignuta i 
zaključana od običnog svijeta, iako je to u neku ruku 
nepravda. 

Allah je zabranio omalovažavanje politeističkih božan- 
stava, bez obzira što je to dobro djelo i pokornost Allahu, 

ako bi to dovelo do omalovažavanja Allaha, jer je to 
najružnije djelo. 

Ako će ispravljanje greške u datom momentu uzrokovati 
veću grešku ili veće zlo, daija treba da pređe preko toga ili 
odgodi ispravljanje za drugo vrijeme, ili promijeni sredstvo. 
To«se ne smatra propustom niti slabošću, sve dok je na to 
potaknut lijepom namjerom i ne boji se ničijeg prijekora 
kad je u pitanju Allahova vjera, i sve dok to čini za dobrobit 
vjere, a ne zbog straha i kukavičluka. 

Primjetno je da je jedan od razloga koji pri ispravljanju 
određenih pogreški dovode do pojave većih grešaka preve- 
liki entuzijazam uz nedostatak mudrosti. 



Razumijevanje prirode iz koje je nastala 
greška 

Neke greške nije moguće potpuno ukloniti zbog same 
prirode čovjeka, ali ih treba umanjiti i ublažiti, jer bi njihovo 
potpuno ispravljanje izazvalo katastrofu. Takav slučaj je 
naprimjer sa ženom, kao što se pojašnjava u hadisu Allaho- 
vog Poslanika, sallallahu alejhi ve sellem, koji je rekao: 
"Žena je stvorena od krivog rebra i ne možeš je ispraviti. Ako 
želiš da ugodno živiš s njom, ostavit ćeš je sa njenom 
iskrivljenošću, a ako pokušaš da je ispraviš, slomit ćeš je. A 
razvod braka je njen slom. " 59 

U drugoj predaji: "Lijepo se odnosite prema ženama! 
Zaista su one stvorene od rebra, a najzakrivljeniji dio rebra 
su njegovi vrhovi. Ako ga pokušaš ispraviti, slomit ćeš ga, a 
ako ga ostaviš, ostat će iskrivljeno. Stoga se lijepo odnosite 
prema ženama. " 60 



Bilježi Muslim, od Ebu Hurejre, br. 1468. 

Bilježi El-Buhari, od Ebu Hurejre. Vidjeti: Fethul-bari, br. 5186. 

Ibn Hadžer, rahimehullahu te'ala, rekao je: "Kao daje u 
njegovim riječima 'lijepo se odnosite prema ženama' poruka 
da je ispravlja s blagošću kako je ne bi slomio usljed 
pretjerivanja, ali ne da ostavlja ispravljanje pa da tako 
ostane iskrivljenom. Iz ovog hadisa uzima se propis da će je 
ispraviti ako je njena priroda, u kojoj je stvorena, navede da 
radi grijehe ili ostavi obavezna djela, a ako su u pitanju 
dozvoljene stvari, ostavit će je u njenoj iskrivljenosti. 
Također, hadis ukazuje na to daje dozvoljeno laskanje radi 
pridobijanja ljudi i zbližavanja srca. Isto tako hadis upućuje 
na to da ženama treba praštati i strpljivo podnositi njihovu 
iskrivljenost. Ko bude želio da ih ispravi, neće s njima živjeti 
ugodno, a čovjeku je potrebna žena da uz nju nađe smiraj i 
da mu bude potpora u životu. Otuda, kao da je Vjero- 
vjesnik, sallallahu alejhi ve sellem, rekao: Čovjek ne može sa 
ženom živjeti ugodnim životom osim ako bude strpljiv s 
njom." 61 

Pravljenje razlike između greške u vjeri i 
greške prema osobi 

Ako nam je vjera draža od nas samih, trebamo da je 
branimo, čuvamo i radi nje se srdimo više nego što se 
srdimo radi sebe i branimo sebe lično. Odraz pomanjkanja 
vjerskog žara jeste da se čovjek srdi zbog lične uvrede, a ne 
srdi se kada neko napadne Allahovu vjeru, ili je pak brani 
stidljivo. 

Vjerovjesnik, sallallahu alejhi ve sellem, mnogo je 
opraštao onima koji su griješili prema njemu lično, posebno 
neotesanim beduinima, da bi pridobio njihova srca. 



Fethul-bari 9/954. 

Bilježi El-Buhari u svome Sahihu od Enesa b. Malika, 
radijallahu anhu, da je rekao: "Išao sam sa Allahovim 
Poslanikom, sallallahu a I ej h i ve sellem, a na njemu je bio 
nedžranski ogrtač tvrdog poruba. Priđe mu neki beduin i 
povuče ga za ogrtač tako jako da sam vidio tragove poruba 
na^plećima Allahovog Poslanika, sallallahu alejhi ve sellem. 
Zatim mu reče: 'O Muhammede, naredi da mi se dadne 
nešto od Allahovog imetka koji je kod tebe!' Allahov Posla- 
nik, sallallahu alejhi ve sellem, okrenu se prema njemu, 
nasmiješi se i naredi da mu se daju darovi." 62 

Međutim, kada bi se radilo o grešci u vjeri, Poslanik, 
sallallahu alejhi ve sellem, srdio bi se radi Allaha, a primjere 
za to navest ćemo kasnije. 

Pravljenje razlike među počiniocima 
prijestupa, između onoga ko je od prije 
poznat po činjenju dobrih djela i lijepom 
ponašanju, čije greške iščeznu u moru 
dobrih djela, i okorjelog grješnika 

Onome ko je otprije poznat po dobrim djelima tolerira 
se ono što se ne može tolerirati velikom grješniku. O 
ovome svjedoči jedan događaj vezan za Ebu Bekra es- 
Siddika, radijallahu anhu. Naime, prenosi se od Esme, Ebu 
Bekrove kćerke, da je rekla: "Uputili smo se sa Allahovim 
Posla-nikom, sallallahu alejhi ve sellem, na hadždž i kad 
smo stigli u El-Ardž 63 , Allahov Poslanik, sallallahu alejhi ve 
sellem, zaustavio se da se odmori te se i mi zaustavismo. 
Aiša, radijallahu anha, sjela je pored Allahovog Poslanika, 



Fethul-bari, 5809. 

Predio u oblasti Tiha me, na području današnje Saudijske Arabije. 

sallallahu a I ej h i ve sellem, a ja sam sjela pored svoga oca. 
Na ovom putovanju Allahov Poslanik, sallallahu alejhi ve 
sellem, i Ebu Bekr, radijallahu anhu, su svoje putne potrep- 
štine imali natovarene na istoj devi koja je bila sa Ebu 
Bekrovim slugom te je Ebu Bekr očekivao da se ovaj pojavi. 
Sluga se konačno pojavio, ali bez deve i Ebu Bekr ga upita: 
'Gdje je deva?' 'Izgubio sam je sinoć', odgovori sluga. 
'Jedna deva i ti da je izgubiš?!', reče Ebu Bekr i stade ga 
tući, a Allahov Poslanik, sallallahu alejhi ve sellem, osmje- 
hivao se i govorio: 'Gledajte ovog hadžije šta radi!'" Ibn Ebu 
Zur'aje rekao: "Allahov Poslanik, sallallahu alejhi ve sellem, 
nije uradio ništa drugo osim što se osmjehivao i govorio: 
'Gledajte ovog hadžije šta radi. " ,64 

Treba uzeti u obzir i stanje počinioca greške, 
je li ugledna ličnost ili osoba u vlasti 

Sve ove norme o kojima treba voditi računa nisu u 
suprotnosti sa pravednim postupanjem sa svima, na koje 
smo prethodno ukazali. 

Kada dijete pogriješi treba ga ispraviti na 
način koji odgovara njegovoj dobi 

Bilježi El-Buhari od Ebu Hurejre, radijallahu anhu, da je 
Hasan, sin Alije, stavio u usta datulu koja je bila od sadake. 
"Kikh, kikh! 65 ", reče mu Vjerovjesnik, sallallahu alejhi "ve 



64 Sunen Ebu Davud, Kitabul-menasik, bab: El-Muhrimu jueddibu gula- 
mehu. Albani je ovaj hadis ocijenio dobrim u Sahih Sunen Ebu Davud, 
br. 1602. 

65 U značenju: "Ispljuni!", ili: "To ne valja!" 



sellem, na perzijskom i nastavi: "Zar ne znaš da mi ne 
jedemo sadaku?" 66 

Bilježi Et-Taberani od Zejnebe, kćerke Ebu Seleme, da je 
ušla kod Allahovog Poslanika, sallallahu alejhi ve sellem, 
dok se kupao. Kaže Zejneb: "Uzeo je vode u šaku, poprskao 
me njome po licu i rekao: 'Nazad!'" 67 

Ovim postaje jasno da rana životna dob djeteta nije 
zapreka za ispravljanje njegovih grešaka, naprotiv to je 
lijepa odgojna mjera koja će mu se urezati u sjećanje i biti 
njegova zaliha za budućnost. 

Prvi hadis uči dijete pobožnosti, a drugi normama 
lijepog ponašanja, u što spada traženje dozvole prije ulaska 
i zabranjenost gledanja u stidna mjesta. 

Također, jedan od divnih primjera poučavanja djece 
lijepom ponašanju jeste i priča malog dječaka Omera b. Ebi 
Seleme. Bilježi El-Buhari od njega daje rekao: "Kao dječak 
sjedio sam u krilu Allahovog Poslanika, sallallahu alejhi ve 
sellem. Grabio sam rukom odasvud iz posude, te mi Allahov 
Poslanik, sallallahu alejhi ve sellem, reče: 'Dječače! Prouči 
bismillu, jedi desnom rukom, i jedi ispred sebe!' Od tada, kad 
god jedem, uvijek tako postupam." 68 

Iz ovog slučaja vidimo da su Vjerovjesnikovi, sallallahu 
alejhi ve sellem, savjeti dječaku, koji je pogriješio što je 
uzimao hranu sa svih strana zdjele, bili kratki, jasni i sažeti, 
te je mogao lahko da ih shvati i zapamti, i toliko su utjecali 
na čitav dječakov život da je rekao: "Od tada, kad god 
jedem, uvijek tako postupam." 



bb Fethul-bari, br. 3072. 

67 El-Mu'džemul-Kebtr, 24/281. El-Hejsemi je rekao: "Lanac prenosilaca 
ovog hadisa je hasen." Vidjeti: Medžmeu'z-zevaid, 1/269. 

68 Fethul-bari, br. 5376. 

Maksimalna opreznost prilikom odvraćanja 
osoba ženskog spola od ružnih djela 

Ova opreznost je potrebna zato da se odvraćanje od 
ružnih djela ne bi protumačilo pogrešno i da se spriječi 
smutnja. Stoga se ne smije olahko prihvatati razgovor 
mladića sa djevojkom, čak ni pod isprikom ukazivanja na 
grešku, odvraćanja od ružnih djela ili podučavanja. Koliko je 
samo problema iz toga nastalo! 

U ovakvim slučajevima treba dati priliku institucijama 
koje se bave pozivanjem na dobro i odvraćanjem od zla ili 
starijim osobama da to urade. 

Ko bude htio obratiti se ženama želeći ih pozvati na 
dobro ili odvratiti od zla, prvo će razmisliti ima li koristi od 
toga i postupiti po mišljenju koje kod njega prevlada. Ako 
prevlada mišljenje da ima koristi, obratit će im se, u 
suprotnom suzdržat će se od govora, jer možda ga neke 
bestidnice optuže za nemoral, a ustvari su one te koje 
ustrajavaju u zabludi. 

Za uspješno odvraćanje od zla i dostavljanje i iznošenje 
dokaza ključnu ulogu ima stanje društva i ugled onoga koji 
poziva na dobro i odvraća od zla. U predajama koje slijede 
nalaze se primjeri za to: 

Prenosi se od Ebu Ruhmovog roba koji se zvao Ubejd da 
je Ebu Hurejre, radijallahu anhu, vidio neku ženu kako je 
namirisana pošla u mesdžid. "O robinjo Allaha Silnoga, gdje 
sito pošla?", upitao ju je. "U mesdžid", odgovorila je. "Radi 
Njega si se namirisala?", upitao ju je. "Da", kazala je žena. 
Ebu Hurejre, radijallahu anhu, reče joj: "Čuo sam Allahovog 
Poslanika, sallallahu alejhi ve sellem, da je rekao: 'Koja god 

se žena namiriše, zatim pođe u mesdžid, Allah joj neće 
primiti namaz sve dok se ne okupa. " ,69 

U predaji koju bilježi Ibn Huzejme u svom Sahihu stoji: 
"Pored Ebu Hurejre, radijallahu anhu, prošla je neka žena, a 
oko nje se širio miris parfema. 'Gdje to ideš, robinjo Allaha 
Silnoga?', upitao ju je. Odgovorila je: 'U mesdžid.' 'I 
namirisala si se?!', upitao je. 'Da', odgovorila je. Ebu Hurejre, 
radijallahu anhu, reče joj: 'Vrati se i okupaj se, jer sam čuo 
Allahovog Poslanika, sallallahu alejhi ve sellem, da kaže: 
Allah neće primiti namaz od žene koja je pošla u mesdžid, a 
oko nje se širi miris, sve dok se ne vrati i ne okupa se. "' 70 

Kod onoga ko je pogriješio ne smije se 
izazvati osjećaj da se želi sukob sa njim, jer 
je važnije pridobiti ljude nego dobiti 
raspravu 

Nakon ovog uvoda, preći ćemo na objašnjenje nekih 
sredstava i metoda kojima se služio Vjerovjesnik, sallallahu 
alejhi ve sellem, u ophođenju prema greškama ljudi, 
koristeći vjerodostojne hadise koje su prenijeli učenjaci. 

Postoje i druge stvari o kojima treba voditi računa 
prilikom ispravljanja grešaka, poput: 

1- Pravljenje razlike između krupnih i sitnih grešaka, 



Bilježi Ibn Madže, br. 4002. Albani ga je ocijenio vjerodostojnim. 
Vidjeti: Sahih Ibn Madže, 2/246. 

Sahih Ibn Huzejme, br. 1682. Albani ga je ocijenio dobrim u svojim 
bilješkama na Sahih Ibn Huzejme. Hadis, također, bilježi Ahmed u 
Musnedu, 2/246. Ahmed Šakir ga je ocijenio vjerodostojnim zbog 
različitih predaja, u svojim bilješkama na Musned imama Ahmeda, br. 
7350. 

kao što je šerijat napravio razliku između velikih i 
malih grijeha. 

2- Pravljenje razlike između onoga koji ustrajno 
ponavlja grešku i onoga koje u nečemu pogriješio 
prvi put. 

3- Pravljenje razlike između onoga koji konstantno 
griješi i onoga koji griješi povremeno s dužim 
vremenskim razmacima 

4- Postoji razlika između onoga ko javno griješi i onoga 
ko to radi kriomice 

5- Mora se voditi računa o osobama slabog imana čija 
srca još treba učvrstiti te ne treba biti žestok prema 
njima. 

6- Preče je baviti se prevencijom same greške i njenih 
uzroka, a ne saniranjem posljedica greške 

7- Ne treba pretjerivati i preuveličavati grešku 

8- Ne treba se zamarati otkrivanjem greške i izvlače- 
njem priznanja od osobe daje pogriješila 

9- Potrebno je ljudima dati dovoljno vremena da 
poprave svoju grešku, posebno onima kojima je to 
navika koju prakticiraju dugi niz godina, ali treba 
nastaviti da ih konstantno upozorava i popravlja. 




DRUGO POGLAVLJE: 

Vjerovjesnikove metode 
ophođenja prema greškama 
ljudi 

Greška se ne smije ignorirati, nego je treba 
ispraviti što prije 

Vjerovjesnik, sallallahu a I ej h i ve sellem, odmah je pristu- 
pao tome, naročito zbog toga što mu nije bilo dozvoljeno 
da odgodi objašnjenje propisa od trenutka kad nastane 
potreba za njim, te je bio zadužen da pojasni ljudima istinu, 
ukaže im na svako dobro i upozori ih na svako zlo. 

Očito je iz mnogih prigoda daje Vjerovjesnik, sallallahu 
alejhi ve sellem, bio hitar u ispravljanju grešaka kod ljudi, 
poput slučaja čovjeka koji je nepravilno klanjao, kradljivice 
iz kurejšijskog ogranka Mahzum, siromaha koji je spolno 
općio za ženom u toku ramazanskog posta, Usame b. 
Zejda, trojice ljudi koji su htjeli da pretjeraju u nekim 
dobrim djelima i da postanu isposnici i si. Ove priče navest 
ćemo kasnije u toku ove studije. 

Ako se ispravljanju greške ne pristupi istog momenta 
kada se pojavi, to za posljedicu može imati propuštanje 
ostvarenja nekog dobra ili koristi, a možda se nikad više ne 
ukaže druga prilika, ili ne bude prigodne situacije, ili oslabi 
dojam u vezi nekog događaja. 

Ispravljanje greške objašnjenjem propisa 

Prenosi se od Džerheda, radijallahu anhu, da je Vjero- 
vjesnik, sallallahu alejhi ve sellem, prošao pored njega i 
vidio ga otkrivenog bedra, pa mu je rekao: "Pokrij svoje 
bedro jer je ono avret " 7l 

71 Sunenut-Tirmizi, br. 2769. Et-Tirmizi je rekao: "Ovaj hadis je hasen." 
Šejh Albani gaje ocijenio vjerodostojnim. Vidjeti: Sahih i daif Sunenut- 
Tirmizi, br. 2796. 

Onoga ko je pogriješio treba uputiti na 
šerijatske propise i podsjetiti ga na princip 
koji je prekršio 

U vrtlogu grešaka i zbrci koja nastane u tim događajima, 
šerijatski principi se smetnu sa uma i zasjene ih velika 
zbivanja, tako da se u ponovnom obznanjivanju islamskoga 
načela i pojašnjenju šerijatskog pravila nalazi odgovor 
onome ko je pogriješio i buđenje iz nemara koji je zavla- 
dao. 

Ako razmislimo o opasnom događaju koji se zbio izme- 
đu muhadžira i ensarija, zbog vatre smutnje koju su raspirili 
munafici, vidjet ćemo vjerovjesnički primjer za ovo što smo 
prethodno spomenuli. 

Bilježi El-Buhari od Džabira, radijallahu anhu, daje rekao: 
"Bili smo u jednom pohodu sa Vjerovjesnikom, sallallahu 
alejhi ve sellem, u koji se odazvalo mnogo muhadžira. 
Među muhadžirima je bio i jedan čovjek koji je volio da se 
mnogo šali te šaleći se nasrnu na jednog ensariju. Ensariju 
to žestoko naljuti i u svađi počeše dozivati pomoć jedan 
protiv drugog. Ensarija povika: 'O ensarijeh', a muhadžir 
povika: 'O muhadžiri!' Vjerovjesnik, sallallahu alejhi ve 
sellem, izađe i upita: 'Kakvi su to poganski povici?' Zatim 
upita šta se desilo među njima te ga obavijestiše o 
postupku onog muhadžira prema ensariji. Vjerovjesnik, 
sallallahu alejhi ve sellem, na to reče: 'Klonite se toga, taje 
pokvareno!'" 72 

U predaji koju bilježi Muslim stoji: "Neka čovjek pomogne 
svoga brata bio on nasilnik ili onaj kome je nasilje učinjeno. 



72 Fethul-bari, br. 3518. 

Ako bude nasilnik, neka ga spriječi, time će ga pomoći, a ako 
mu je nasilje učinjeno, neka mu pritekne u pomoć. " 73 



Ispravljanje pogrešnih shvatanja iz kojih 
nastaju greške 

Bilježi El-Buhari da je Humejd b. Ebi Humejd et-Tavil čuo 
Enesa b. Malika, radijallahu anhu, da kaže: "Došla su tri 
čovjeka kod kuća Vjerovjesnikovih supruga da pitaju o 
Vjerovjesnikovom, sallallahu a I ej h i ve sellem, ibadetu. Kad 
su ih obavijestile, kao da im je to izgledalo malo te rekoše: 
'Gdje smo mi u odnosu na Vjerovjesnika, sallallahu alejhi ve 
sellem, njemu su oprošteni svi grijesi, i prošli i budući.' 74 
Jedan od njih reče: 'Od sada ću uvijek klanjati cijele noći.' 
Drugi reče: 'Ja ću svaki dan postiti.' Treći reče: 'A ja ću se 
kloniti žena i nikako se neću ženiti.' Allahov Poslanik, 
sallallahu alejhi ve sellem, dođe im i reče: V« ste oni što su 
rekli tako i tako? Tako mi Allaha, ja sam bogobojazniji od 
vas i više se Allaha bojim, ali neke dane postim, a neke ne 
postim, klanjam noću, ali i spavam, i ženim se. "' 

Bilježi Muslim od Enesa, radijallahu anhu, da su neki 
Vjerovjesnikovi, sallallahu alejhi ve sellem, ashabi pitali 
Vjerovjesnikove supruge o njegovom ibadetu u tajnosti, pa 
neki rekoše da se neće ženiti, neki da neće jesti meso, a 
neki da neće spavati na postelji. Vjerovjesnik, sallallahu 
alejhi ve sellem, zahvali Allahu i reče: "Šta je to s ljudima koji 
kažu tako i tako. Ja, zaista, klanjam noću, ali i spavam, neke 



73 Muslim, br. 2584. 

74 Kao da su smatrali, da onaj ko ne zna da su mu grijesi oprošteni, treba 
da se posveti ibadetu više nego Vjerovjesnik, sallallahu alejhi ve 
sellem, nadajući se da će mu biti oprošteno. 



dane postim, a neke ne postim, i ženim se ženama. Ko ostavi 
moju praksu, nije od mene. " 75 
Ovdje primjećujemo sljedeće: 

• Kad su bili sami, Vjerovjesnik, sallallahu alejhi ve 
sellem, savjetovao ih je direktno, a kad je htio da poduči 
ostale ljude, činio je to indirektno ne spominjući o kome se 
konkretno radi, nego je rekao: "Šta je to s ljudima?" Time je 
iskazao samilost prema njima i sakrio njihove mahane, a 
postigao je korist u općenitom obraćanju. 

• Hadis ukazuje na to da treba istraživati život uglednih 
ljudi da bismo se poveli za njima i uzeli ih za uzor u svojim 
postupcima. Istraživanje toga je znak mentalne upotpu- 
njenosti i ustrajnosti u duhovnom odgoju. 

• Hadis je dokaz da je o korisnim i propisanim stvarima 
dozvoljeno učiti i od žena ako se ne mogu naučiti od 
muškaraca. 

• U njemu je, također, dokaz da nema smetnje da 
čovjek priča o svojim dobrim djelima ako se time mogu 
okoristiti drugi, a ne boji se pritvornosti. 

• Pretjerivanje u ibadetu dovodi do toga da čovjeku 
dosadi ibadet i zbog toga ga potpuno ostavi. Umjerenost je 
najbolja. 76 

• Generalno, najčešći uzrok grešaka su krive predo- 
džbe. Ko ispravno poima stvari, mnogo će manje griješiti. 
Očito je iz navedenog hadisa da je razlog, koji je naveo ove 
ashabe da se odluče za različite vidove isposništva, monaš- 
tva i pretjerivanja, njihovo shvatanje da se mora činiti više u 
odnosu na Vjerovjesnikov, sallallahu alejhi ve sellem, 
ibadet, da bi se spasili na onome svijetu, jer je Vjero- 
vjesnika, sallallahu alejhi ve sellem, njegov Gospodar oba- 



75 Sahlh Muslim, br. 1041. 

76 Vidjeti: Fethut-bari, 9/104. 

vijestio da mu je oprostio sve grijehe, za razliku od njih. 
Vjerovjesnik, sallallahu alejhi ve sellem, ispravio je njihovo 
shvatanje i ukazao im da je on, i pored toga što su mu 
oprošteni svi grijesi, najbogobojazniji i više se Allaha boji 
od svih ljudi, te im naredio da se drže njegovog sunneta i 
da "Slijede njegov put u ibadetu. 

Sličan je i slučaj ashaba po imenu Kehmis el-Hilali, 
radijallahu anhu, koji prenosi svoju priču: "Primio sam islam 
i obavijestio o tome Vjerovjesnika, sallallahu alejhi ve 
sellem. Došao sam mu nakon godinu dana, a bio sam 
suhonjav, iscrpljenog tijela. Dugo je zurio u mene, a zatim 
skrenuo pogled. 'Zar me ne prepoznaješ?', upitao sam. 'A 
ko si ti?', upitao je on. 'Kehmis el-Hilali', rekoh. Vjerovjesnik, 
sallallahu alejhi ve sellem, upita: 'Šta te dovelo u ovo stanje?' 
'Od kada sam otišao od tebe svaki dan postim, a noću 
nikako ne spavam nego klanjam', odgovorio sam. 
Vjerovjesnik, sallallahu alejhi ve sellem, reče: 'Pa ko te 
natjerao da samog sebe patiš!?' 'Posti mjesec strpljivosti 
(ramazan) ijedan dan u svakom mjesecu.' 

'Povećaj mi', rekoh. 

'Posti mjesec strpljivosti i dva dana u svakom mjesecu. ' 

'Povećaj mi, imam snage za više', opet mu rekoh. 

'Posti mjesec strpljivosti i tri dana u svakom mjesecu. " ,77 

Ponekad je uzrok krivih predodžbi postavljanje pogreš- 
nih mjerila za vrednovanje osoba. Vjerovjesnik, sallallahu 
alejhi ve sellem, to je marljivo ispravljao i objašnjavao. 

U Buharijinom Sahihu stoji da je Sehl b. Sa'd es-Saidi, 
radijallahu anhu, rekao: "Prošao je neki čovjek pored 
Allahovog Poslanika, sallallahu alejhi ve sellem, te Allahov 
Poslanik, sallallahu alejhi ve sellem, upita čovjeka koji je 



77 Musned Et-Tajalisi. Također ga bilježi Et-Taberani u El-Mu^džemul- 
Kebir, 19/194, br. 435. Vidjeti: Silsiletul-ehadisis-Sahiha, br. 2623. 



sjedio s njim: Šta misliš o ovome?' 'On je jedan od uglednih 
ljudi. Allaha mi, on je dostojan da ga se oženi ako zaprosi, a 
ako posreduje, da se njegovo posredovanje prihvati.' 
Allahov Poslanik, sallallahu alejhi ve sellem, ušuti. Zatim 
prođe drugi čovjek pa ga Allahov Poslanik, sallallahu alejhi 
ve sellem, upita: Šta misliš o ovome?' Čovjek reče: 'Allahov 
Poslaniče, ovo je jedan siromašni musliman. On nije 
dostojan da ga se oženi ako zaprosi, ni da se njegovo 
posredovanje prihvati ako posreduje, niti da se posluša 
njegov govor ako govori.' 'On je bolji od čitave Zemlje 
onakvih kao što je onaj prvi!', reče Allahov Poslanik, 
sallallahu alejhi ve sellem." 78 

U predaji koju bilježi Ibn Madže stoji: "Prošao je neki 
čovjek pored Allahovog Poslanika, sallallahu alejhi ve 
sellem, te Vjerovjesnik reče: 'Šta mislite o ovom čovjeku?' 
'Mislimo isto što i ti', odgovoriše. 'Ovo je ugledan čovjek. 
On zaslužuje da ga se oženi ako zaprosi, da se prihvati 
njegovo posredovanje ako posreduje, i da se posluša 
njegova riječ kada govori.' Vjerovjesnik, sallallahu alejhi ve 
sellem, ušuti, zatim prođe drugi čovjek pa ih upita: 'Šta 
mislite o ovome?' Odgovoriše: 'Tako nam Allaha, Allahov 
Poslaniče, ovo je jedan siromašni musliman. On nije 
dostojan da ga se oženi ako zaprosi, ni da se prihvati 
njegovo posredništvo ako posreduje, niti da se posluša 
njegova riječ ako govori.' 'On je bolji od čitave Zemlje 
onakvih kao što je onaj prvi!', reče im Allahov Poslanik, 
sallallahu alejhi ve sellem." 79 



78 Fethul-bari, br. 6447. 

79 Sunen Ibn Madže, valorizacija: Fuad Abdul-Baki, br. 4120. 

Ispravljanje greške opominjanjem i 
zastrašivanjem 

Od Džundeba b. Abdullaha, radijallahu anhu, prenosi se 
da*je Allahov Poslanik, sallallahu alejhi ve sellem, poslao 
izaslanstvo muslimana nekom mušričkom plemenu. Kad su 
se susreli, mušrici su ih iznenada napali i ubili neke 
muslimane. Jedan musliman, pričali smo da je to bio Usama 
b. Zejd, radijallahu anhu, iskoristio je nepažnju jednog 
mušrika, i kad je podigao sablju da ga ubije, on izgovori: 
"La ilahe illallah", ali ga ovaj musliman ubi. 

Kada je Vjerovjesniku, sallallahu alejhi ve sellem, došao 
glasnik, obavijestio gaje o svemu što se desilo, pa i o tome 
šta je uradio onaj musliman. Vjerovjesnik, sallallahu alejhi 
ve sellem, pozvao gaje i upitao: "Zašto si ga ubio?" "Allahov 
Poslaniče", reče čovjek, "napao je muslimane i ubio je toga i 
toga" - te spomenu imena nekolicine muslimana - "ja sam 
nasrnuo na njega i kad je vidio da će ga stići sablja, rekao je 
la ilahe illallah." "/ ubio si ga?!", upita Allahov Poslanik, 
sallallahu alejhi ve sellem. "Da", odgovorio je. "Pa šta ćeš 
uraditi sa la ilahe illallah kad se pojavi na Sudnjem danu?", 
reče Allahov Poslanik, sallallahu alejhi ve sellem. "Allahov 
Poslaniče, moli Allaha da mi oprosti", zamoli čovjek. 

Vjerovjesnik, sallallahu alejhi ve sellem, reče mu: "A šta 
ćeš uraditi sa la ilahe illallah kad se pojavi na Sudnjem 
danu?", i nastavi ponavljati još dugo: "A šta ćeš uraditi sa la 
ilahe illallah kad se pojavi na Sudnjem danu?", ne dodajući 
ništa više na te riječi. 80 



Bilježi Muslim, valorizacija: Fuad Abdul-Baki, br. 97. 

U predaji koju prenosi sam Usama b. Zejd, radijallahu 
anhu, stoji: "Allahov Poslanik, sallallahu a I ej h i ve sellem, 
poslao nas je ujedan pohod. Ujutro smo stigli u Hurekat, u 
oblasti Džuhejne. Sreo sam jednog čovjeka koji je izgovorio 
la ilahe illallah, ali sam ga ubio. Kasnije sam osjetio nešto u 
duši te sam spomenuo taj događaj Vjerovjesniku, sallallahu 
alejhi ve sellem. Zar si ga ubio nakon što je izgovorio la 
ilahe illallah?', upitao je Allahov Poslanik, sallallahu alejhi ve 
sellem. Rekao sam: 'Allahov Poslaniče, on je to kazao bojeći 
se oružja.' 'Zar si otvorio njegovo srce da znaš je li to 
izgovorio bojeći se oružja ili ne!?', rekao je Allahov Poslanik, 
sallallahu alejhi ve sellem, i nastavio je to ponavljati tako 
dugo da sam poželio da sam tek taj dan primio islam." 81 

Jedan od načina ispravljanja greške opomenom jeste 
podsjećanje na Allahovu moć. Primjer za to nalazimo u 
predaji koju bilježi Muslim od Ebu Mes'uda el-Bedrija el- 
Ensarija. On kaže: "Jednom sam tukao svoga roba bičem, 
kad sam začuo glas iza sebe: Znaj, Ebu Mes'ude!' Od srdžbe 
nisam prepoznao glas, a kad se približio, vidio sam daje to 
bio Allahov Poslanik, sallallahu alejhi ve sellem. Govorio je: 
Znaj, Ebu Mes'ude, znaj Ebu Mes'ude'..., pa sam bacio bič iz 
ruke." 

U drugoj predaji stoji: "...pa mije od straha ispao bič iz 
ruke. Allahov Poslanik, sallallahu alejhi ve sellem, reče: 
Znaj, Ebu Mes'ude, da je Allah jači od tebe nego što si ti od 
ovog roba!'" Kaže Ebu Mes'ud: "Rekao sam: 'Od danas više 
nikada neću udariti roba!'" 

U jednoj predaji stoji: "Kaže Ebu Mes'ud: Rekao sam: 
'Allahov Poslaniče, oslobađam ga radi Allahovog zado- 
voljstva.' Allahov Poslanik, sallallahu alejhi ve sellem, reče: 



Bilježi Muslim, br. 69. 

'Da to nisi uradio, opekao bi se vatrom', ili je rekao: 'Pržila bi 
te vatra.'" 

A u drugoj predaji, koju također bilježi Muslim, stoji: 
"Allahov Poslanik, sallallahu a I ej h i ve sellem, reče: 'Tako mi 
Allaha, Allah je jači od tebe više nego što si ti od ovog roba. ' 
Ebu^Mes'ud reče: 'Oslobađam ga."' 82 

Također, bilježi Et-Tirmizi od Ebu Mes'uda el-Ensarija da 
je rekao: "Jednom sam tukao svoga roba kad sam začuo iza 
sebe nekoga kako govori: 'Znaj, Ebu Mes'ude, znaj, Ebu 
Mes'ude.' Okrenuo sam se i vidio Allahovog Poslanika, 
sallallahu alejhi ve sellem. Rekao mi je: 'Allah je jači od tebe 
više nego što ti od ovog roba.'" Kaže Ebu Mes'ud: "Od tada 
nikad više nisam udario roba." 83 



Pokazivanje samilosti prema onome ko je 
pogriješio 

Ko se bude gorko kajao i jako žalostio, očitujući svoje 
pokajanje, kao što ponekad čine osobe koje traže fetvu, 
zaslužuje da se prema njemu iskaže milost. 

Prenosi se od Ibn Abbasa, radijallahu anhuma, daje neki 
čovjek, koji je učinio zihar 84 od svoje supruge, a zatim imao 
sa njom spolni odnos, došao Vjerovjesniku, sallallahu alejhi 
ve sellem, i rekao: "Allahov Poslaniče, učinio sam zihar od 
svoje supruge, a zatim sam imao spolni odnos sa njom prije 
nego što sam učinio propisani iskup od tog prijestupa." 



Sahih Muslim, br. 1659. 

Bilježi Et-Tirmizi, br. 1948. Ebu Isa et-Tirmizi rekao je: "Ovaj hadis je 
hasen-sahih." 

Zihar je izvedenica riječi ^Jo - leđa, a odnosi se na muževe riječi 
upućene supruzi: "Ti si meni kao leđa moje majke", tj. nemam seksu- 
alne potrebe za tobom. (op. rec.) 

"Šta te navelo na to, Allah ti se smilovao?", upitao ga je. 
"Vidio sam njen nakit kako svijetli na mjesečini", odgovorio 
je. Allahov Poslanik, sallallahu alejhi ve sellem, reče: "Ne 
prilazi joj dok ne uradiš ono što ti je Allah naredio. " 85 

Od Ebu Hurejre, radijallahu anhu, prenosi se daje rekao: 
"Dok smo sjedili sa Vjerovjesnikom, sallallahu alejhi ve 
sellem, dođe neki čovjek i reče: 'Propao sam, Allahov 
Poslaniče!' Poslanik ga upita: 'Šta si uradio?' 'Imao sam 
spolni odnos sa suprugom dok sam postio', odgovorio je. 
Allahov Poslanik, sallallahu alejhi ve sellem, upita ga: 'Imaš 
li roba da ga oslobodiš?' 'Ne', odgovori. Poslanik ga upita: 
'Možeš li da postiš dva mjeseca uzastopno?' 'Ne', odgovori 
čovjek. 'Možeš li nahraniti šezdeset siromaha?', upita ga 
Poslanik. Odgovor je opet glasio: 'Ne.'" Kaže Ebu Hurejre, 
radijallahu anhu: "Vjerovjesnik, sallallahu alejhi ve sellem, 
ode i zadrža se neko vrijeme. I dok smo tako sjedili 
čekajući, pojavi se Vjerovjesnik, sallallahu alejhi ve sellem, 
sa korpom punom datula: 'Gdje je onaj što je pitao?', reče. 
'Ovdje sam!', javi se on. Vjerovjesnik, sallallahu alejhi ve 
sellem, reče mu: 'Uzmi ovo i podijeli kao sadaku.' 'Zar ima 
neko siromašniji od mene?', reče čovjek, i nastavi: 'Allahov 
Poslaniče, tako mi Allaha, među ovim medinskim kame- 
njarem nema siromašnije porodice od moje!' Vjerovjesnik, 
sallallahu alejhi ve sellem, nasmija se toliko da su mu se 
mogli vidjeti očnjaci, a zatim mu reče: 'Nahrani s ovim svoju 
porodicu.'" 86 

Ovaj čovjek koji je pogriješio nije se ponio neozbiljno, 
smatrajući svoj prijestup nevažnim. Njegova svijest o poa- 



85 Bilježi Et-Tirmizi, br. 1199. Ebu Isa et-Tirmizi rekao je: "Ovaj hadis je 
hasen-garib-sahih." 

86 Bilježi El-Buhari. Vidjeti: Fethul-bari, br. 1936. 



njenoj grešci vidljiva je iz vapaja: "Propao sam!" Stoga je 
zaslužio da mu se ukaže milost. 

Predaja koju bilježi Ahmed dodatno nam pojašnjava u 
kakvom je stanju ovaj čovjek došao da pita o svom slučaju. 
Od Ebu Hurejre, radijallahu anhu, prenosi se da je neki 
beduin došao udarajući se po licu i čupajući kosu. Vikao je: 
"Propao sam!" Vjerovjesnik, sallallahu alejhi ve sellem, upita 
ga: "A šta te je upropastilo?" "Imao sam spolni odnos sa 
suprugom u ramazanu", odgovorio je. Allahov Poslanik, 
sallallahu alejhi ve sellem, upita ga: "Imaš li roba da ga 
oslobodiš?" "Ne", odgovori. Poslanik ga upita: "Možeš li da 
postiš dva mjeseca uzastopno?" "Ne", odgovori čovjek. 
Zatim ga Poslanik upita: "Možeš li nahraniti šezdeset 
siromaha?" Čovjek odgovori: "Ne", i spomenuo je svoje loše 
materijalno stanje. Kaže Ebu Hurejre, radijallahu anhu: 
"Došla je Vjerovjesniku, sallallahu alejhi ve sellem, korpa od 
palmina lišća (sadržine od petnaest sa v a) - čini mi se - 
datula: 'Gdje je onaj čovjek što je pitao?', reče Vjerovjesnik, 
sallallahu alejhi ve sellem. 'Ovdje sam!', javi se on. 
Vjerovjesnik, sallallahu alejhi ve sellem, reče mu: 'Uzmi ovo i 
podijeli kao sadaku.' 'Allahov Poslaniče, među ovim medin- 
skim kamenjarem nema porodice kojoj je ovo potrebnije 
od moje!', reče čovjek. Vjerovjesnik, sallallahu alejhi ve 
sellem, nasmija se toliko da su mu se mogli vidjeti očnjaci, a 
zatim mu reče: 'Nahraniš ovim svoju porodicu.'" 87 

Ne treba biti ishitren u donošenju suda da je 
nešto greška 

Ovo se desilo Omeru b. El-Hattabu, radijallahu anhu. On 



87 Musned imama Ahmeda, 2/516. El-Fethur-Rabbani, 10/89. 

kaže: "Čuo sam Hišama b. Hakima b. Hizama, u doba Vjero- 
vjesnika, sallallahu alejhi ve sellem, kako uči suru Furkan. 
Pratio sam njegovo učenje i primijetio da mnoge riječi uči 
drugačije od onoga kako je mene naučio Allahov Poslanik, 
sallallahu alejhi ve sellem. Zamalo sam ga napao dok je bio 
u namazu, ali sam se strpio. Kad je predao selam, zgrabio 
sam ga za ogrtač i rekao: 'Ko je te naučio ovu suru koju 
sam čuo da učiš?' Odgovorio je: 'Naučio me je Allahov 
Poslanik, sallallahu alejhi ve sellem.' 'Nije tačno! Mene je 
Allahov Poslanik, sallallahu alejhi ve sellem, naučio ovu suru 
drugačije od onoga kako si ti učio', rekao sam mu i poveo 
ga Allahovom Poslaniku, sallallahu alejhi ve sellem. Rekao 
sam Allahovom Poslaniku, sallallahu alejhi ve sellem: 'Čuo 
sam ovoga da uči suru Furkan učeći mnoge riječi drugačije 
nego što si mene naučio!' Allahov Poslanik, sallallahu alejhi 
ve sellem, reče: 'Pusti ga, Omere! Uči, o Hišame!' Proučio 
mu je onako kako sam ga čuo da uči, a Allahov Poslanik, 
sallallahu alejhi ve sellem, reče: 'Tako je objavljena.' Zatim 
reče: 'Uči, o Omere!' Proučio sam onako me je naučio. 
Allahov Poslanik, sallallahu alejhi ve sellem, reče: 'Tako je 
objavljena. Zaista je ovaj Kur'an objavljen na sedam narječja 
pa učite iz njega ono što vam je lahko.'" 88 

Pedagoške koristi iz ove priče: 

1. Traženje da svaki od njih prouči pred drugim i 
potvrđivanje obojici da su ispravno proučili djelotvornije je 
od pukog obavještavanja da su obojica u pravu i da nijedan 
nije pogriješio. 

2. Vjerovjesnik, sallallahu alejhi ve sellem, naredio je 
Omeru da pusti Hišama rekavši: "Pusti ga, Omere!", kao što 



Bilježi El-Buhari. Vidjeti: Fethul-bari, br. 4492. 



stoji u predaji koju bilježi Et-Tirmizi. 89 Na taj način Vjero- 
vjesnik, sallallahu a I ej h i ve sellem, pripremio ih je da u miru 
saslušaju jedan drugog. To, također, pokazuje da je Omer 
reagirao ishitreno. 

3. Učenik ne smije biti brzoplet u osudi onoga od koga 
čuje stav suprotan onome što je on naučio, nego mora 
dobro ispitati, jer možda je to jedan od utemeljenih stavova 
islamskih učenjaka. 

Također, vezano za ovu temu, ne smije se biti brzoplet u 
kažnjavanju. 

Bilježi En-JMesai od Abbada b. Šurahbila da je rekao: 
"Došao sam u Medinu sa svojim amidžićima. Ušli smo u 
jednu baštu te sam ubrao neke plodove i oljuštio ih. Vlasnik 
bašte nas je uhvatio, oduzeo mi odjeću i istukao me. Došao 
sam Allahovom Poslaniku, sallallahu alejhi ve sellem, i 
zamolio ga da me pomogne protiv njega. Allahov Poslanik, 
sallallahu alejhi ve sellem, poslao je po njega. Kad su ga 
doveli, upitao ga je: 'Zašto si to uradio?' Čovjek reče: 
'Allahov Poslaniče, ušao je u moju baštu, ubrao iz nje 
plodove i oljuštio ih.' Allahov Poslanik, sallallahu alejhi ve 
sellem, reče mu: 'Nisi ga naučio ako nije znao, niti si ga 
nahranio ako je bio gladan! Vrati mu njegovu odjeću!' Još je 
Allahov Poslanik, sallallahu alejhi ve sellem, naredio da mi 
da tovar ili pola tovara od plodova." 90 

Ovaj slučaj nas uči da nam poznavanje stanja osobe koja 
je pogriješila ili učinila neki prijestup pomaže da se isprav- 
no ponašamo prema njoj. 

Isto tako, primjećujemo da Vjerovjesnik, sallallahu alejhi 



Sahihut-Tirmizi, br. 3/16. 

Sunenun-Nesai. Vidjeti: El-Mudžteba min Sunenun-Nesai, Kitabu 
Adabil-kudat, Babut-istid'ai. Vidjeti, također, Sahih Sunenun-Nesai, br. 
4999. 



ve sellem, nije kaznio vlasnika bašte jer je bio u pravu, ali 
mu je ukazao da je postupio na pogrešan način, te ga 
upozorio da nije ispravno postupati tako sa osobama koje 
ne znaju. Zatim gaje podučio kako je ispravno postupiti u 
takvim situacijama i naredio mu da vrati odjeću gladnom 
mladiću. 

Pribranost u ophođenju sa osobom koja je 
pogriješila 

Ovo je naročito bitno ako će naše reagiranje i žestina u 
sprečavanju dovesti do veće štete. To se najbolje pokazuje 
kroz Vjerovjesnikovu, sallallahu a I ej h i ve sellem, reakcija na 
grešku beduina koji je urinirao u mesdžidu. Enes b. Malik, 
radijallahu anhu, kaže: "Bili smo u mesdžidu sa Vjerovjesni- 
kom, sallallahu alejhi ve sellem, kad dođe beduin i poče 
urinirati u mesdžidu. Ashabi Allahovog Poslanika, sallallahu 
alejhi ve sellem, povikaše: 'Stoj! Prestani!' Allahov Poslanik, 
sallallahu alejhi ve sellem, reče im: 'Ostavite ga. Nemojte ga 
prekidati' Ashabi ga ostaviše na miru. Kad je završio 
uriniranje, Allahov Poslanik, sallallahu alejhi ve sellem, 
pozva ga i reče mu: 'Ne dolikuje da se u mesdžidima urinira 
ili da se kaljaju bilo kakvom nečistoćom, jer niesdžidi služe 
za spominjanje Allaha, obavljanje namaza i učenje Kur'ana. ' 
Ili mu je rekao nešto slično." Kaže Enes, radijallahu anhu: 
"Zatim je Allahov Poslanik, sallallahu alejhi ve sellem, 
naredio dvojici ashaba da donesu kofu vode i da poliju na 
to mjesto." 91 



91 Sahlh Muslim, br. 285. 

Vjerovjesnik, sallallahu alejhi ve sellem, se u ovom 
slučaju ponio po pravilu da ljudima treba olakšavati, a ne 
otežavati. 

U predaji koju bilježi El-Buhari stoji daje beduin urinirao 
u mesdžidu pa su ljudi skočili da ga udaraju. Allahov 
Poslanik, sallallahu alejhi ve sellem, reče im: "Pustite ga, a 
na mjesto gdje je urinirao pospite kantu ili kofu vode. 
Poslani ste da olakšavate, a ne da otežavate." 92 

Ashabi su bili energični u sprečavanju ovog lošeg 
postupka zbog revnosti u očuvanju čistoće njihovog 
mesdžida. Na to ukazuju različite predaje hadisa u kojima 
stoji: "Ljudi povikaše na njega", "Ljudi skočiše prema 
njemu", "Pa ga ljudi počeše grditi", "Požuriše prema 
njemu", i u jednom predanju: "Ashabi Allahovog Poslanika, 
sallallahu alejhi ve sellem, povikaše: 'Prestani! Prestani!'" 93 

Ali, Allahov Poslanik, sallallahu alejhi ve sellem, gledao je 
kakve to posljedice može izazvati. Postojale su dvije 
mogućnosti: ili da ga spriječe ili da ga ostave da dovrši 
uriniranje. Ako bi ga pokušali spriječiti, to bi dovelo ili do 
toga da prestane urinirati, što bi imalo štetne posljedice za 
čovjeka zbog zadržavanja urina, ili da ne prekine uriniranje 
nego da se počne pomjerati po mesdžidu, strahujući od 
njih, čime bi se nečistoća proširila i na druge dijelove 
mesdžida ili na tijelo i odjeću čovjeka. Vjerovjesnik, salla- 
llahu alejhi ve sellem, svojom je pronicljivošću uvidio daje, 
od dva zla, manje zlo ostaviti čovjeka da dovrši uriniranje. 
Posebno stoga što je čovjek već bio započeo sa tim zlom, a 
nečistoća se može ukloniti čišćenjem. Zato je rekao svojim 
ashabima: "Ostavite ga! Ne prekidajte ga!" Naredio im je da 
ga ostave na miru zbog veće dobrobiti koja se postiže 



Vidjeti: Fethul-bari, br. 6128. 
Vidjeti: Džami'ul-usul, 7/83-87. 



sprečavanjem veće štete biranjem manje, i postizanjem 
veće koristi ostavljanjem manje. 

U jednoj predaji se navodi da je Vjerovjesnik, sallallahu 
a I ej h i ve sellem, pitao beduina zastoje to uradio. 

Bilježi Et-Taberani u djelu El-Mu'džemul-Kebir, od Ibn 
Abbasa, radijallahu anhuma, da je rekao: "Došao je Vjero- 
vjesniku, sallallahu a I ej h i ve sellem, neki beduin i dao mu 
prisegu u mesdžidu, zatim se udaljio, stao, raširio noge i 
počeo urinirati. Ljudi htjedoše da nasrnu na njega, ali 
Vjerovjesnik, sallallahu alejhi ve sellem, im reče: 'Ne 
prekidajte čovjeka dok urinira.' Kad je prestao, Vjerovjesnik, 
sallallahu alejhi ve sellem, upita ga: 'Zar ti nisi musliman?' 
'Naravno da jesam!', odgovorio je. 'Zašto si urinirao u 
našem mesdžidu?', upitao je Vjerovjesnik, sallallahu alejhi ve 
sellem. 'Tako mi Onoga koji te poslao sa Istinom, mislio 
sam da je ovo obični komad zemlje pa sam urinirao', 
odgovorio je. Vjerovjesnik, sallallahu alejhi ve sellem, naredi 
da se donese kofa vode i polije na mjesto na kojem je 
urinirao beduin." 94 

Ovaj mudri način na koji mu je Vjerovjesnik, sallallahu 
alejhi ve sellem, ispravio grešku ostavio je na ovoga 
beduina veliki utisak, što se vidi iz njegovih riječi u predaji 
koju bilježi Ibn Madže od Ebu Hurejre, radijallahu anhu. 

Ebu Hurejre, radijallahu anhu, kaže: "Beduin uđe u 
mesdžid - a Allahov Poslanik, sallallahu alejhi ve sellem, je 
sjedio - i reče: 'Allahu moj, oprosti meni i Muhammedu, i 
nikome više!' Vjerovjesnik, sallallahu alejhi ve sellem, 
nasmija se i reče: 'Ograničavaš ono što je prostrano.' Beduin 
se, zatim, udaljio u jedan kraj mesdžida, raširio noge i 



El-Mu'džemul-Kebir, Et-Taberani, br. 11552. Rekao je El-Hejsemi: 
"Prenosioci hadisa su prenosioci od kojih je bilježio El-Buhari u 
Sahihu." Vidjeti: Medžmeu'z-zevaid, 2/10. 

urinirao. Kad je shvatio šta je uradio, beduin je rekao: 
'Ustao je Vjerovjesnik, sallallahu a I ej h i ve sellem, draži mi je 
i od oca i od majke, prema meni i nije me ni naružio ni 
vrijeđao, rekao mije: - U mesdžidu nije dozvoljeno urinirati. 
Mesdžid je izgrađen da se u njemu spominje AUah i obavlja 
namaz.-' Nakon toga, Vjerovjesnik, sallallahu alejhi ve 
sellem, naredio je da se donese velika kanta vode i da se 
pospe na mjesto gdjeje beduin urinirao." 95 

Ibn Hadžer, rahimehullahu te'ala, u komentaru ovog 
hadisa, naveo je različite pouke, a neke od njih su: 

• Neznalicu treba podučavati s blagošću i ispravljati 
mu greške bez upotrebe sile, ako to ne radi iz inata, 
pogotovo ako je od onih koje još treba pridobiti. 

• Ovaj hadis pokazuje koliko je Vjerovjesnik, sallallahu 
alejhi ve sellem, bio milosrdan i kako je imao lijepe 
manire. 

• Ashabi su bili svjesni potrebe čuvanja od nečistoće i 
dužnosti pozivanja na dobro, a sprečavanja ružnih 
postupaka. Stoga su pristupili sprečavanju beduina u 
prisustvu Vjerovjesnika, sallallahu alejhi ve sellem, ne 
čekajući njegovu dozvolu. 

• Vjerovjesnik, sallallahu alejhi ve sellem, naredio je 
ashabima da poliju vodu na mjesto na kojem je urinirao 
beduin, što ukazuje da štetu treba ukloniti kad se 
otklone zapreke za to. 96 



Sunen Ibn Madže, valorizacija: Fuad Abdul-Baki, br. 529. Albanije hadis 
ocijenio vjerodostojnim u Sahih Sunen Ibn Madže, br. 428. 
Fethul-bari, 1/324-325. 

Upoznavanje sa stepenom opasnosti 
određene greške 

Od Ibn Omera, Muhammeda b. Ka'ba, Zejda b. Esleme i 
Katade, radijallahu anhum, čije se predaje isprepliću, 
prenosi se da je neki čovjek u pohodu na Tebuk rekao: 
"Nismo vidjeli većih izjelica, ni većih lažova, ni većih 
kukavica u borbi od ovih naših učača!", aludirajući time na 
Allahovog Poslanika, sallallahu alejhi ve sellem, i učene 
ashabe. Avf b. Malik mu reče: "Lažeš! Ti si munafik i 
obavijestit ću Allahovog Poslanika, sallallahu alejhi ve 
sellem, o ovome!" Avf je otišao da obavijesti Allahovog 
Poslanika, ali Poslanik, sallallahu alejhi ve sellem, već je bio 
obaviješten o tome kur'anskom objavom. Onaj čovjek je 
došao Allahovom Poslaniku, a Poslanik, sallallahu alejhi ve 
sellem, je u tom trenutku već bio uzjahao devu i krenuo, i 
reče: "Allahov Poslaniče, mi smo samo razgovarali i 
zabavljali se, i pričali kao što pričaju putnici da bismo 
prikratili tegobe puta." Kaže Ibn Omer: "Kao da ga sad 
gledam obješenog o kolan Poslanikove, sallallahu alejhi ve 
sellem, deve, noge mu izranjavane od kamenja, kako 
govori: 'Samo smo razgovarali i igrali se!', a Allahov 
Poslanik, sallallahu alejhi ve sellem, mu odgovara: 



'Reci: Zar se niste Allahu i riječima Njegovim i Poslaniku 
Njegovu rugali?' 97 , ne osvrćući se na njega i ne dodajući 
na ove riječi ništa više." 



97 Et-Tevbe, 65. 




U predaji koju bilježi Ibn Džerir od Ibn Omera, 
radijallahu anhuma, stoji daje rekao: "U pohodu na Tebuk 
neki je čovjek u svom društvu rekao: 'Nismo vidjeli većih 
izjelica, ni većih lažova, ni većih kukavica u borbi od ovih 
naših učača!' Jedan čovjek koji je tu sjedio, reče mu: lažeš! 
Ti -si munafik, i obavijestit ću Allahovog Poslanika, sallallahu 
alejhi ve sellem, o ovome!' O tome su objavljeni kur'anski 
ajeti. Abdullah b. Omer, radijallahu anhuma, kaže: 'Vidio 
sam ga kako se objesio o kolan Poslanikove deve, kamenje 
mu grebe noge, a on govori: 'Samo smo razgovarali i igrali 
se!', a Allahov Poslanik, sallallahu alejhi ve sellem, odgovara 
mu: 

'Zar se niste Allahu i riječima Njegovim i Poslaniku 
Njegovu rugali? Ne ispričavajte se, jasno je da ste 

nevjernici...' 98 " 99 



Ukazivanje na štetnost greške 

Prenosi se da je Ebu Sa'lebe el-Hušeni, radijallahu anhu, 
rekao: "Kada bi se Allahov Poslanik, sallallahu alejhi ve 
sellem, na putovanju zaustavio radi odmora, ljudi bi se 
razišli po raznim stranama i klancima, pa im Allahov 
Poslanik, sallallahu alejhi ve sellem, reče jedne prilike: 'Ova 



Et-Tevbe, 65-66. 

Tefsirut-Taberi, 14/333, Darul-Kutubil-ilmijjeh, prvo izdanje, 1412. h.g. 
Prenosioci ovog hadisa su prenosioci od kojih je bilježio Muslim u 
Sahihu, osim Hišama b. Sa'da čije je predaje Muslim bilježio samo da 
bi pojačao druge predaje, kao što navodi Ez-Zehebi u Mizanul-ftidal. 
Et-Taberi ga bilježi sa svojim lancem prenosilaca, a hadis pojačava 
hadis koji je hasen, a koji bilježi Ibn Hatim od Ka'ba b. Malika. Vidjeti: 
Es-Sahihul-Musnedu min Esbabin-Nuzul, str. 71. 

vaša raštrkanost po raznim stranama i klancima je od 
šejtana.' Nakon toga, kad bi se zaustavljao negdje, ashabi 
bi se skupili jedan uz drugog tako da se govorilo da kad bi 
se na njih stavio jedan komad odjeće, mogao bi ih sve 
prekriti." 100 

U drugoj predaji. "Čak, ti bi rekao: 'Kad bi na njih bio 
stavljen ogrtač, sve bi ih prekrio!'" 101 

Ovaj hadis pokazuje koliko je Vjerovjesnik, sallallahu 
alejhi ve sellem, brinuo o svojim ashabima, te da vođa treba 
da vodi računa o dobrobiti vojske, i da kada vojska logoru je 
raštrkana, šejtan to koristi da zastraši muslimane i pod- 
strekne neprijatelja. 102 Također, raštrkanost lišava vojsku 
međusobne potpore. 103 

Ovaj hadis pokazuje i koliko su ashabi bili dosljedni u 
pridržavanju Vjerovjesnikovih, sallallahu alejhi ve sellem, 
uputa. 

Hadis Nu'mana b. Bešira, radijallahu anhu, također je 
primjer kako je Vjerovjesnik, sallallahu alejhi ve sellem, 
upozoravao na pogubnost grešaka. On kaže: "Vjerovjesnik, 
sallallahu alejhi ve sellem, rekao je: 'Ili ćete poravnati 
saffove, ili će vas Allah razjediniti.'" 104 

Bilježi se u Sahihu Muslima od Simaka b. Harba da je 
rekao: "Čuo sam Nu'mana b. Bešira, radijallahu anhu, da 
kaže: 'Allahov Poslanik, sallallahu alejhi ve sellem, poravna- 
vao je naše saffove kao da poravnava strijele, sve dok nije 
vidio da smo shvatili. Jedan dan je izašao da predvodi 
namaz, bio je gotovo učinio početni tekbir kad vidje 



100 Bilježi Ebu Davud, br. 2286. Albani ga je ocijenio vjerodostojnim u 
Sahih Sunen Ebu Davud, br. 2288. 

101 Musned imama Ahmeda: Vidjeti: El-Fethur-Rabbani, 14/44. 

102 Vidjeti: Avnul-Ma'bud ala Šerhi Sunen Ebi Davud, 7/292. 

103 Vidjeti: Delilul-Falihin, 6/130 

104 Bilježi El-Buhari u Sahihu. Vidjeti: Fethul-bari, br. 717. 

čovjeka kako mu prsa strše ispred saffa, pa reče: 'AUahovi 
robovi, ili ćete poravnati saffove, ili će vas Allah razje- 
diniti.'" 105 

Bilježi En-Nesai od Enesa b. Malika, radijallahu anhu, da 
je Allahov Vjerovjesnik, sallallahu alejhi ve sellem, rekao: 
"Zbijte saffove, i približite ih jedan drugom, i ispravite 
vratove. Tako mi Onoga u čijoj je ruci moja duša, zaista 
vidim šejtane kako prolaze kroz praznine u saffovima kao da 
su sitne crne ovčice. " 106 

Od velike važnosti za ispravljanje greške jeste uvjeriti 
njenog počinioca u njenu negativnost i štetne posljedice 
koje iz nje proizlaze. Te posljedice mogu biti štetne za 
počinica greške, a mogu biti štetne i za druge. 

Primjer za prvo jeste predaja koju bilježi Ebu Davud u 
Sunenu, od Ibn Abbasa, radijallahu anhuma, da je čovjek 
prokleo vjetar. Muslim kaže da je nekom čovjeku, u doba 
Vjerovjesnika, sallallahu alejhi ve sellem, vjetar odnio 
ogrtač, pa ga je prokleo. Vjerovjesnik, sallallahu alejhi ve 
sellem, reče: "Nemoj ga proklinjati, on samo izvršava ono 
što mu je naređeno. Ko prokune nekoga ko to ne zaslužuje, 
prokletstvo će se vratiti na njega. " 107 

Primjer kada je greška štetna i za druge jeste hadis koji 
bilježi El-Buhari u Sahihu. Abdurrahman b. Ebi Bekrete 
prenosi od svoga oca daje rekao: "Jedan čovjek pohvalio je 
drugog u prisustvu Vjerovjesnika, sallallahu alejhi ve sellem. 
Vjerovjesnik, sallallahu alejhi ve sellem, stade ponavljati: 
'Teško tebi, slomio si vrat svome drugu! Slomio si vrat svome 



Sahih Muslim, br. 436. 

El-Mudžteba min Sunenun-Nesai, 2/92. Albani ga je ocijenio vjero- 
dostojnim u Sahih Sunenun-Nesai, br. 785. 

Sunen Ebu Davud, br. 4908. Albani ga je svrstao u Sahih Sunen Ebu 
Davud, br. 4102. 




6. SatiA eC-Munedzdzuf 



drugu!' Zatim reče: 'Ko bude htio da pohvali svoga brata u 
vjeri, neka kaže: - Smatram za toga i toga, a Aliah će mu 
suditi, i ne svjedočim pred Allahom ni za koga, ali ja 
smatram da je takav i takav. To ukoliko bude znao da je 
njegov drug takav.'" 108 

U Muslimovoj predaji: "Neki čovjek je rekao: 'Allahov 
Poslaniče, nema, nakon Allahovog Poslanika, boljeg čovjeka 
od toga i toga, u toj i toj stvari.'" 109 

El-Buhari u djelu El-Edebul-mufred bilježi da je Mihdžen 
el-Eslemi, radijallahu anhu, rekao: "Kad smo ušli u mesdžid, 
Allahov Poslanik, sallallahu a I ej h i ve sellem, ugleda čovjeka 
kako klanja, čini sedžde i ruku' i upita me: 'Ko je ovaj?' 
Počeo sam da ga hvalim, pa rekoh: 'Allahov Poslaniče, to je 
taj i taj. On je takav i takav.'" U drugoj predaji stoji da je 
rekao: "To je taj i taj. On je od svih stanovnika Medine naj- 
skrušeniji u namazu." Vjerovjesnik, sallallahu alejhi ve 
sellem, reče: "Šuti, nemoj da te čuje pa da ga upropastiš." 110 

U predaji koju El-Buhari bilježi od Ebu Musaa el-Eš'arija, 
radijallahu anhu, stoji da je rekao: "Vjerovjesnik, sallallahu 
alejhi ve sellem, čuo je jednog čovjeka kako pretjeruje 
hvaleći drugog čovjeka, pa mu reče: 'Upropastili ste' - ili je 
rekao - 'slomili ste leđa čovjeku. " ,ni 

U ovom primjeru, Vjerovjesnik, sallallahu alejtii ve sellem, 
pojasnio je osobi koja je pretjerala u pohvalama druge 
osobe, posljedice greške pretjerivanja u komplimentima. 
Jer, to može izazvati uobraženost kod čovjeka kojeg hvali, 
što može uzrokovati pojavu oholosti i samodopadljivosti. 
Ili, možda zbog toga posustane u aktivnostima oslanjajući 



Sahihul-Buhari, Kitabuš-šehadat, br. 2662. 
Sahih Muslim, br. 3000. 

Sahih El-Edebil-mufred, br. 137. Albani je rekao da je hadis dobar. 
Fehul-bari, br. 2663. 



se na dobar glas koji su mu donijele pohvale ljudi, ili će 
upasti u rija' -pretvaranje (činjenje djela da druge osobe 
vide) zbog zadovoljstva koje osjeća usljed slušanja 
komplimenata, što na koncu prouzrokuje njegovu propast. 
Vjerovjesnik, sallallahu a I ej h i ve sellem, na to je htio ukazati 
katla je rekao: "Uništili ste ga!", "Slomili ste vrat čovjeku!", 
"Slomili ste čovjeku leđa!" 

Osim toga, čovjek možda bude nepromišljen u pohva- 
lama i kaže nešto prije nego se uvjeri je li tačno ili ustvrdi 
nešto što ne može znati. Može, čak, i da se pretvara i laže u 
pohvalama, što je velika nesreća, pogotovo ako hvali osobu 
koja je nasilnik ili veliki grješnik. 112 

Nije apsolutno svaka pohvala zabranjena. Vjerovjesnik, 
sallallahu alejhi ve sellem, hvalio je neke osobe u njihovom 
prisustvu, i imam Muslim je u svom Sahihu 113 , naslovio 
jedno poglavlje "Zabrana pretjerivanja prilikom hvaljenja 
osobe, i ako postoji bojazan da negativno djeluje na osobu 
koja je pohvaljena". 

Ali, čovjeku koji smatra da ima mnogo propusta, pohvala 
neće naštetiti i neće se uobraziti kada mu neko da 
kompliment, jer zna svoje stanje. 

Neki dobri prethodnici su rekli: Ako čovjek bude 
pohvaljen u oči, neka kaže: "Allahu moj, oprosti mi ono što 
ne znaju, i nemoj me teretiti za ono što govore, i učini me 
boljim nego što oni misle." 114 



Fethul-bari, 10/478. 

Vidjeti: Sahih Muslim, Kitabuz-zuhd ver-rekaik. 
Fethul-bari, 10/478. 

Podučavanje demonstracijom ispravnog 
postupka 

Često podučavanje praktičnim primjerom bude upečat- 
Ijivije i ostavlja dublji trag od teoretskog podučavanja. 
Vjerovjesnik, sallallahu a I ej h i ve sellem, prakticirao je 
podučavanje praktičnim primjerom. Prenosi Džabir b. 
Nufejr od svoga oca Ebu Džafera da je došao Allahovom 
Poslaniku, sallallahu alejhi ve sellem, a on je naredio da mu 
se donese posuda s vodom za abdest i rekao: "Abdesti se, 
Ebu Džafere!" Ebu Džafer je počeo abdest sa ispiranjem 
usta, na što mu Allahov Poslanik, sallallahu alejhi ve sellem, 
reče: "Ne počinji od usta, o Ebu Džafere, jer nevjernici 
počinju od usta!" Allahov Poslanik, sallallahu alejhi ve 
sellem, zatim je pozvao da mu se donese voda za abdest, te 
je prao ruke sve dok ih nije očistio, zatim je isprao usta i 
išmrknuo nos tri puta, oprao lice tri puta, zatim je oprao 
desnu ruku do iza lakta tri puta, pa lijevu ruku tri puta, 
potrao po glavi, i oprao noge." 115 

Primjetno je da je Vjerovjesnik, sallallahu alejhi ve 
sellem, kada je ovome ashabu rekao da nevjernici počinju 
od usta, namjerno želio da ga uplaši, da bi ostavio taj 
neispravni postupak. Moguće je da je Vjerovjesnik, 
sallallahu alejhi ve sellem, time mislio da nevjernici ne peru 
ruke prije nego što ih stave u posudu sa hranom, što je 
odraz higijenskog nemara. Na ovo mi je ukazao poznati 
šejh Abdul-Aziz b. Baz kada sam ga pitao o značenju ovog 
hadisa, a Allah najbolje zna. 




Bilježi El-Bejheki u Sunenu, 1/46. Hadis se, također, nalazi u Silsitetul- 
ehadisis-Sahiha, br. 2820. 

Nuđenje adekvatne zamjene 

Od Abdullaha b. Mes'uda, radijallahu anhu, prenosi se 
da je rekao: "Kad bismo klanjali sa Vjerovjesnikom, 
sallallahu alejhi ve sellem, govorili bismo na tešehhudu: 
'Neka je selam na Allaha od Njegovih robova, neka je selam 
na toga i toga, i na toga i toga', pa Vjerovjesnik, sallallahu 
alejhi ve sellem, reče: 'Nemojte govoriti: Neka je selam na 
Allaha, jer Allah je Es-Selam, nego recite: 'Uzvišen, slavljen i 
blažen neka si, Allahu! Mir tebi, Vjerovjesniče, i milost Božija 
i blagoslov. Neka je mir s nama i svim Allahovim dobrim 
robovima.' Ako tako kažete, obuhvatili ste sve Njegove 
robove na nebu, ili između neba i Zemlje. 'Svjedočim da 
nema drugog boga osim Allaha, i svjedočim da je 
Muhammed Njegov rob i poslanik. ' Zatim neka izabere dovu 
koju želi i neka je prouči.'" 116 

U predaji koju bilježi En-Nesai stoji: "Neka je selam na 
Allaha, neka je selam na Džibrila, neka je selam na Mika- 
ila..." 117 

Drugi primjer je u predaji koju prenosi Enes, radijallahu 
anhu, da je Vjerovjesnik, sallallahu alejhi ve sellem, vidio 
ispljuvak u pravcu Kible 118 . To ga je toliko pogodilo da mu 
se to moglo vidjeti na licu. Ustao je i ostrugao ga svojom 



Bilježi El-Buhari. Vidjeti: Fethul-bari, br. 835. 

El-Mudžteba min Sunenun-Nesai, Kitabut-tatbik, bab: Kejfet-tešeh- 
hudul-evvel. Također se nalazi u Sahih Sunenun-Nesai, br. 1119. 
Vjerovjesnik, sallallahu alejhi ve sellem, vidio je ispljuvak na zidu 
mesdžida u pravcu Kible, što se vidi iz predaje koju El-Buhari bilježi 
od Ibn Omera, radijallahu anhuma, u kojoj stoji da je Allahov 
Poslanik, sallallahu alejhi ve sellem, vidio ispljuvak na zidu u pravcu 
Kible... Hadis br. 406. 

rukom , a zatim rekao: "Kada stupite u namaz, vi se molite 
svome Gospodaru' - ili: '...između njega i Kible je njegov 
Gospodar' - stoga ne pljujte u pravcu svoje Kible, nego sa 
svoje lijeve strane, ili pod svoja stopala. 1 Zatim je uzeo jedan 
kraj svoga ogrtača, pljunuo u njega, presavio ga, i rekao: 'Ili 
neka uradi ovako. " ,12 ° 

U drugoj predaji: "Neka niko od vas ne pijucka ispred 
sebe, ili sa svoje desne strane, nego sa lijeve ili pod nogu. " in 

U predaji koju prenosi Ebu Seid el-Hudri, radijallahu 
anhu, nalazi se još jedan primjer. On kaže: "Došao je Bilal 
Allahovom Poslaniku, sallallahu alejhi ve sellem, sa datu- 
lama. 'Odakle ti ovo?', upitao je Vjerovjesnik, sallallahu 
alejhi ve sellem. Bilal odgovori: 'Imali smo loših datula pa 
sam dao dvije mjerice za jednu mjericu kvalitetnih da 
počastimo Vjerovjesnika, sallallahu alejhi ve sellem. Kad je 
to čuo Vjerovjesnik, sallallahu alejhi ve sellem, uzdahnu i 
reče: To je čista kamata, to je čista kamata! Nemoj to raditi, 
nego ako budeš htio da kupiš kvalitetnije, prodaj zasebno 
lošije datule i potom kupi kvalitetnije. " ,122 

U drugoj predaji stoji da je Vjerovjesnikov, sallallahu 
alejhi ve sellem, sluga jedan dan donio svježe datule, a 
Vjerovjesnikove, sallallahu alejhi ve sellem, datule su inače 
bile malo suhe. Vjerovjesnik, sallallahu alejhi ve sellem, 
upitao je: "Odakle ti ove datule?" Mladić je odgovorio: "Ovu 
mjericu datula smo kupili za dvije mjerice naših." Vjero- 



Ostrugao je ispljuvak kamenčićima, što je vidljivo iz predaje koju 
bilježi El-Buhari od Ebu Hurejre i Ebu Seida el-Hudrija, radijallahu 
anhuma, u kojoj stoji da je Allahov Poslanik, sallallahu alejhi ve 
sellem, vidio isplljuvak na zidu mesdžida pa je uzeo kamenčić i 
ostrugao ga. Hadis br. 408 i 409. 
Bilježi El-Buhari. Vidjeti: Fethul-bari, br. 405. 
Bilježi El-Buhari. Vidjeti: Fethul-bari, br. 412. 
Bilježi El-Buhari. Vidjeti: Fethul-bari, br. 2312. 

vjesnik reče: "Ne čini to, jer to nije ispravno! Nego, prodaj 
svoje datule i kupi koje god hoćeš." 123 

Neki koji pozivaju na dobro i odvraćaju od zla prave 
veliki propust prilikom ispravljanja grešaka kod ljudi time 
što se zadovolje da samo ukažu na grešku i objasne zabra- 
ni ne nudeći alternativu, niti objašnjavaju kako treba pos- 
tupiti nakon počinjene greške. A poznato je daje šerijatska 
metoda nuđenje alternative u zamjenu za zabranjene 
dobrobiti. Pa, ako je zabranjen blud, dozvoljen je brak, ako 
je zabranjena kamata, dozvoljena je trgovina, ako su 
zabranjeni svinjetina, strvina, zvijeri i ptice grabljivice - 
dozvoljeno je meso domaće stoke i drugih životinja. 

Osim toga, ako je neko upao u zabranjene stvari, šerijat 
mu daje izlaz u pokajanju, iskupu od grijeha, kao što je 
podrobno objašnjeno u tekstovima o postupcima kojima se 
iskupljuje za određene grijehe i greške. 

Stoga daije trebaju da slijede primjer šerijata i da nude 
alternativu, te da iznalaze šerijatske opcije. 

Jedan od primjera davanja alternative jeste i korištenje 
vjerodostojnih hadisa umjesto izmišljenih i slabih. 

Vrijedno je ukazati na to da se alternativna rješenja nude 
shodno mogućnostima. Ponekad se neka greška mora 
ispraviti a ne postoji odgovarajuća alternativa, bilo zbog 
raširenosti poroka i nemara ljudi prema šerijatskim propi- 
sima, bilo zbog toga što se osoba koja poziva na dobro ili 
odvraća od zla tog trenutka ne može sjetiti ničega 
prigodnog, ili jednostavno nije upućena u alternativna 
rješenja koja vjera nudi. Osoba čije je stanje ovakvo izrazit 
će negodovanje u pogledu greške i nastojati je spriječiti 
bez obzira što ne može ponuditi alternativu. Ovo je čest 
slučaj u nekim područjima finansijskog poslovanja i investi- 



Bilježi Ahmed u Musnedu, 3/67. 

cionih fondova koji su nastali u nevjerničkim društvima, a 
preneseni su, sa svim oprečnostima šerijatu, koje sadrže, u 
muslimansko društvo, a u isto vrijeme muslimani su toliko 
slabi i nemarni prema propisima svoje vjere da to predstav- 
lja prepreku nuđenju i popularizaciji šerijatskog poslovanja 
kao alternative. Ali, to su mahane i nedostaci muslimana, a 
Božanski put obiluje alternativama i spasonosnim rješenji- 
ma koja otklanjaju nevolje i teškoće od njih, znao to neko ili 
ne znao. 

Usmjeravanje na prevenciju greške 

Prenosi se od Ebu Umame b. Sehla b. Hunejfa da mu je 
otac pričao da je Allahov Poslanik, sallallahu alejhi ve 
sellem, izašao sa grupom ashaba u pravcu Mekke. Kad smo 
stigli u jedan kraj Džuhfe prepun trske, Sehl b. Hunejf se 
okupao, a bio je to čovjek bijele puti, lijepog izgleda i 
tjelesne građe. Dok se kupao, ugledao ga je Amir b. Rebi'a 
iz plemena Adi b. Ka'b. "Ni djevojka skrivena u svojim 
odajama nema ljepše puti" 124 , reče Amir. Na to se Sehl 
sruši, pa ga odnesoše Allahovom Poslaniku, sallallahu alejhi 
ve sellem. "Allahov Poslaniče, Sehl ne diže glavu i ne dolazi 
sebi. Možeš li nešto učiniti?", upitaše. "Sumnjate li na 
nekoga da je bio uzrok ovome?", upitao ih je. Odgovoriše 
mu: "Amir b. Rebi'a je pogledao u njega." Allahov Poslanik, 
sallallahu alejhi ve sellem, pozvao je Amira, oštro ga 
prekorio i rekao: "Radi čega ubijate svoga brata? Zašto nisi, 
kad si vidio nešto što ti se svidjelo, tražio od Allaha da mu da 
bereket?!" Zatim je rekao Amiru: "Okupaj se da pospemo tu 
vodu na njega!" Amir je u loncu oprao lice, ruke do iza 



To je fraza kojom se želi reći da je osoba izrazito bijelog tena, što 
Arapi smatraju lijepim.(op. prev.) 

lakata, noge i koljena, i ispod ogrtača, te je ta voda posuta 
na Sehla. Jedan čovjek mu je posipao vodu na glavu i leđa 
naginjući lonac iza njega. To je imalo djelotvoran učinak te 
je Sehl ustao i otišao sa ljudima bez ikakvih posljedica". 125 

U predaji koju bilježi imam Malik stoji daje Muhammed 
b. Ebi Umame b. Sehl .b Hunejf rekao daje čuo svog oca da 
kaže: "Moj otac Sehl b. Hunejf je u jednoj dolini skinuo 
ogrtač i okupao se, a bio je bijele puti, lijepog izgleda. 
Ugledao ga je Amir b. Rebi'a i rekao: 'Ni djevica nema 
ljepše puti!' Istog momenta Sehla obuze jaka groznica. 
Doveli su ga Allahovom Poslaniku, sallallahu alejhi ve 
sellem, i obavijestili ga da je Sehla oborila groznica te ne 
može nastaviti put sa Allahovim Poslanikom, sallallahu 
alejhi ve sellem. Allahov Poslanik, sallallahu alejhi ve sellem, 
prišao mu je, a Sehl ga je obavijestio o Amirovoj reakciji. 
Allahov Poslanik, sallallahu alejhi ve sellem, reče: 'Radi čega 
ubijate svoga brata! Zašto nisi molio da mu Allah da 
bereket? Zaista je urok istina! Abdesti se pa da ga polijemo 
tom vodom!' Amir se abdestio, i Sehl nastavi put sa Allaho- 
vim Poslanikom, sallallahu alejhi ve sellem, kao da mu se 
ništa nije desilo." 126 

Ovaj slučaj sadrži: 

• Pokazivanje srdžbe od strane odgajatelja prema 
onome koje uzrokovao štetu svome bratu muslimanu. 

• Objašnjenje štetnih posljedica greške, od kojih 
može biti i uzrokovanje smrti. 

• Upućivanje na ono što će spriječiti nanošenje 
štete i uznemiravanje muslimana. 



Musned, 3/486. El-Hejsemi je rekao: "U lancu prenosilaca preko kojih 
imam Ahmed bilježi hadis su prenosioci od kojih je bilježio El-Buhari 
u Sahihu." Vidjeti: Medžmeu'z-zevaid, S/101. 
Bilježi imam Malik u Muvetti', br. 1972. 



Ograničavanje na općenito upozorenje bez 
direktnog sučeljavanja sa počiniocima 
greške 



Enes b. Malik, radijallahu anhu, rekao je: "Rekao je 
Allahov Poslanik, sallallahu alejhi ve sellem: Šta je sa 
ljudima pa u namazu dižu poglede ka nebu!?', i nastavio je 
da to oštro kritizira, čak je rekao: 'Ili će se okaniti toga, ili će 
biti oslijepljeni.'" 127 

Kada je Aiša, radijallahu anha, htjela da kupi robinju po 
imenu Berira, njena porodica je to odbila osim pod uvjetom 
da zadrže starateljstvo nad njom. Kad je Vjerovjesnik, 
sallallahu alejhi ve sellem, čuo za to, ustao je ispred okup- 
ljenih ljudi, zahvalio se Allahu i rekao: "Šta je sa ljudima pa 
postavljaju uvjete koji nisu u Allahovoj Knjizi. Svaki uvjet koji 
nije u Allahovoj Knjizi, nije ispravan, makar bilo i stotinu 
uvjeta. Allahova presuda je najpreča i Allahov uvjet je 
najčvršći. A starateljstvo nad robom pripada onome ko ga 
oslobodi." 128 

Aiša, radijallahu anha, kaže: "Vjerovjesnik, sallallahu 
alejhi ve sellem, uradio je nešto da bi to ljudi uzeli kao 
olakšicu, ali neki su se ljudi sustegli od toga. To je saznao 
Vjerovjesnik, sallallahu alejhi ve sellem, te odlučio da im 
održi govor. Prvo se zahvalio Allahu, a zatim je rekao: 'Šta je 
sa ljudima pa se ustručavaju od nečega što ja radim!? Tako 
mi Allaha, ja najbolje poznajem Allaha i najviše Ga- se 
bojim.'" 129 



127 El-Buhari. Vidjeti: Fethul-bari, br. 750. 

128 Ovu predaju bilježi El-Buhari u Sahthu, u više poglavlja. Vidjeti hadise: 
br. 456, br. 2536, br. 2729, br. 2735. (op.prev.) 

129 Sahihul-Buhari, br. 6101. 

Od Ebu Hurejre, radijallahu anhu, prenosi se da je 
Allahov Poslanik, sallallahu a I ej h i ve sellem, vidio pljuvačku 
u mesdžidu u pravcu Kible, pa se okrenuo ljudima i rekao: 
"Šta je to sa pojedincima među vama pa stanu pred svoga 
Gospodara i onda iseknu pljuvačku pred Njega!? Ko od vas 
voti da se neko okrene prema njemu i ispljune mu u lice!? Ko 
bude htio da se isekne, neka ispljune na lijevu stranu ili pod 
nogu. A ako ne mogne, onda neka uradi ovako" - El-Kasim, 
jedan od prenosilaca, opisujući kako, pljucnuo je u svoju 
odjeću i utrl jao jedan komad u drugi. 130 

Bilježi En-Nesai u Sunenu da je Vjerovjesnik, sallallahu 
a I ej h i ve sellem, klanjao sabah i učio suru Er-Rum pa se 
zbunio. Kad je završio namaz, rekao je: "Šta je to sa ljudima, 
klanjaju sa nama, a ne abdeste se kako treba. Zbog njih nam 
se pomiješaju kur'anski ajeti. " m 

Bilježi Ahmed od Ebu Revha el-Kilaija, radijallahu anhu, 
daje rekao: "Allahov Poslanik nas je predvodio u namazu i 
učio je suru Er-Rum, pa je pomiješao neke njene dijelove. 
Rekao je: 'Šejtan nas je zbunio u učenju zbog ljudi koji 
dolaze da klanjaju a ne abdeste kako treba, zato se lijepo 
abdestite."' 

Također ga bilježi od Šu'beta od Abdul-Melika b. Umejra 
koji kaže: "Čuo sam Šebiba Ebu Revha da prenosi od 
jednog Vjerovjesnikovog ashaba da je Vjerovjesnik, salla- 
llahu alejhi ve sellem, klanjao sabah, proučio je na njemu 
suru Er-Rum pa je pogriješio..." 132 



Sahih Muslim, br. 550. 

Sunenun-Nesai. Vidjeti: El-Mudžteba min Sunenun-Nesai, 2/156. Pre- 
nosioci hadisa su povjerljivi. Što se tiče Abdul-Melika b. Umejra, o 
njemu je hafiz Ibn Hadžer rekao: "Povjerljiv je i učen, promijenila mu 
se memorija i možda je činio tedlis." 

Musned, 3/473. Imam Ahmed ga, također, bilježi i od Zaide i Sufjana 
koji prenose od Abdul-Melika. 



Mnogo je primjera za ovo što smo spomenuli, a 
zajedničko im je daje počinilac greške prikriven kako ne bi 
bio osramoćen. 

Metoda prikrivanja počinioca greške i neobraćanja 
direktno ima mnogo koristi, od kojih su: 

1. Izbjegavanje negativne reakcije od strane 
počinioca greške i onemogućavanje šejtana da ga 
podstakne na ličnu osvetu ili pristrasnu odbranu svoje 
greške. 

2. Ovakve metode su prihvatljivije i ostavljaju većeg 
traga. 

3. Na ovaj način prikrivaju se mahane počinioca 
greške. 

4. Time se povećava ugled odgajatelja i ljubav 
prema savjetodavcu. 

Treba obratiti pažnju na to da se metoda objašnjavanja 
propisa prikrivanjem počinioca kako ne bi bio osramoćen i 
podvrgnut nelagodnostima koristi onda kada počinilac 
greške nije poznat većini ljudi. Ali, ako većina prisutnih zna 

kome se radi, i počiniocu greške je to poznato, primjena 
ovakve metode može se shvatiti kao izrugivanje, prijekor i 
sramoćenje, što će počiniocu greške pričiniti veliku štetu i 
neprijatnost. Štaviše, on bi možda više volio da mu se 
ukazalo na grešku direktno umjesto korištenja ove metode. 
Prihvatanje savjeta upućenog na ovaj način zavisi u velikoj 
mjeri od toga ko je uputio savjet i ko su ljudi u čijem je 
prisustvu savjet upućen, kao i je li obraćanje bilo napadački 

1 provokativno, ili samilosno i lijepo savjetovanje. 

Indirektno obraćanje je pedagoška metoda od koje će, 
ako se bude upotrebljavala mudro, imati koristi i počinilac 
greške i drugi. 

Podizanje masa protiv grješnika 

U iznimnim slučajevima može se nahuškati masa na 
grješnika, ali treba prije toga precizno izvagati te slučajeve 
da ne bi izazvalo negativne implikacije. 

Primjer Vjerovjesnikovog korištenja ove metode nalazi- 
mo u hadisu koji prenosi Ebu Hurejre, radijallahu anhu, koji 
kaže: "Neki je čovjek došao Vjerovjesniku, sallallahu a I ej h i 
ve sellem, i požalio mu se na komšiju. Vjerovjesnik, 
sallallahu alejhi ve sellem, mu reče: 'Vrati se i budi strpljiv!' 
Ali nakon što mu je ponovo došao dva -tri puta, Vjero- 
vjesnik, sallallahu alejhi ve sellem, reče mu: 'Vrati se i izbaci 
svoje pokućstvo na put' Kada je čovjek izbacio pokućstvo na 
put, ljudi počeše da zapitkuju. On im ispriča svoj slučaj, a 
oni počeše da proklinju njegovog komšiju govoreći: 'Allah 
mu učinio tako i tako, Allah mu dao tako i tako.' Njegov 
komšija mu priđe i reče: 'Vrati se, više nikad nećeš od mene 
doživjeti neugodnosti.'" 133 

U određenim situacijama u slučaju nekih osoba koristi se 
suprotna metoda, a to je zaštita grješnika od uznemiravanja 
mase, što ćemo podrobnije objasniti u sljedećoj tački. 



Ne pomaži šejtana protiv grješnika 

Prenosi se od Omera b. El-Hattaba, radijallahu anhu, da 
je u doba Vjerovjesnika, sallallahu alejhi ve sellem, bio 
čovjek po imenu Abdullah, a nadimak mu je bio Magarac. 
Ovaj čovjek je svojim šalama razveseljavao Allahovog 



Vidjeti: Sunen Ebu Davud, Kitabul-edeb, Babu fi hakkil-dživar, br. 5153. 
Također, hadis se nalazi u Sahihu Sunen Ebu Davuda, br. 4292. 



Poslanika, sallallahu a I ej h i ve sellem. Jednog dana je 
doveden na bičevanje zbog pijenja alkohola, a Vjerovjesnik, 
sallallahu alejhi ve sellem, gaje već prije bičevao zbog toga, 
te je i ovaj put naredio da ga bičuju. Jedan od prisutnih 
reče: "Allah ga prokleo koliko lije samo puta doveden na 
bičevanje!" Vjerovjesnik, sallallahu alejhi ve sellem, reče: 
"Nemojte ga proklinjati, Allaha mi, ja znam da on voli 
Allaha i Njegovog Poslanika. " 134 

Od Ebu Hurejre, radijallahu anhu, prenosi se da je 
Vjerovjesniku, sallallahu alejhi ve sellem, doveden pijan 
čovjek te je naredio da ga bičuju. Kaže Ebu Hurejre, 
radijallahu anhu: "Neki od nas su ga udarali rukama, neki 
obućom, neki odjećom, a kad se udaljio, jedan čovjek reče: 
'Šta je s njim, Allah ga ponizio!?' Na to Allahov Poslanik, 
sallallahu alejhi ve sellem, reče: 'Nemojte pomagati šejtana 
protiv svoga brata!'" 135 

U drugoj predaji stoji daje Ebu Hurejre, radijallahu anhu, 
rekao: "Vjerovjesniku, sallallahu alejhi ve sellem, doveden je 
čovjek zbog pijenja alkohola. Vjerovjesnik, sallallahu alejhi 
ve sellem, naredi: 'Udrite ga!'" Kaže Ebu Hurejre, radijallahu 
anhu: "Neki od nas su ga udarali rukama, neki obućom, 
neki odjećom, a kada je otišao, neki ljudi rekoše: 'Allah te 
ponizio!' Allahov Poslanik, sallallahu alejhi ve sellem, reče 
im: 'Ne govorite tako! Nemojte pomagati šejtana protiv 
njega!'" 136 

A u jednoj predaji stoji: "Zatim je Allahov Poslanik, 
sallallahu alejhi ve sellem, rekao svojim ashabima: 'Izgrdite 
ga!' Ashabi počeše vikati: 'Zar se ne bojiš Allaha! Nije te 
strah Allaha niti se stidiš Allahovog Poslanika!' Nakon toga 



Bilježi El-Buhari. Vidjeti: Fethul-bari, br. 6780. 
Bilježi El-Buhari. Vidjeti: Fethui-bari, br. 6781. 
Bilježi El-Buhari. Vidjeti: Fethul-bari, br. 6777. 

su ga pustili." Na kraju hadisa Poslanik, sallallahu a I ej h i ve 
sellem, rekao je: "...Nego recite: 'Allah mu oprostio, Ailah mu 
se smilovao.'" U nekim predajama dodate su još neke slične 
riječi. 137 

U drugoj predaji: "Kad se udaljio, neki ljudi rekoše: 'Allah 
te ponizio!' Allahov Poslanik, sallallahu alejhi ve sellem, reče 
im: "Ne govorite tako! Nemojte pomagati šejtana protiv 
njega, nego recite: 'Allah ti se smilovao!'" 138 

Iz ovih predaja proizlazi da musliman, iako počini grijeh, 
ostaje u islamu i osnova je da voli Allaha i Njegovog Posla- 
nika, sallallahu alejhi ve sellem, i to se ne smije negirati, niti 
moliti Allaha protiv njega, jer time pomažemo šejtana, nego 
treba moliti za njega da ga Allah uputi, da mu oprosti i 
smiluje mu se. 



Direktni zahtjev za prestankom neispravnog 

postupka 

Izuzetno je važno spriječiti grješnika da nastavi sa 
griješenjem, kako se njegovo stanje ne bi pogoršalo i kako 
bi se spriječilo zlo prije nego što bude kasno. 

Prenosi se da je Omer, radijallahu anhu, rekao: "Ne, oca 
mi!" Allahov Poslanik, sallallahu alejhi ve sellem, reče mu: 
"Prestani! Ko se zakune nečim mimo Allaha, učinio je širk!" 

139 



Bilježi Ebu Davud u Sunenu, Kitabut-hudud, Babul-haddi fil-hamri, br. 
4478. Albani ga je ocijenio vjerodostojnim u Sahih Sunen Ebu Davud, 
br. 3759. 

Bilježi Ahmed u Musnedu, 2/300. Ahmed Šakir je rekao: "Lanac 
prenosilaca ovog hadisa je sahih." Vidjeti: Musned, br. 7973, valo- 
rizacija: Ahmed Šakir. 

Bilježi Ahmed, 1/47. Ahmed Šakir je rekao: "Lanac prenosilaca je 
sahih." Musned, br. 329. 



Bilježi Ebu Davud u Sunenu od Abdullaha b. Busra, 
radijallahu anhu, da je rekao: "Neki čovjek je za vrijeme 
džume prolazio između ljudi, a Vjerovjesnik, sallallahu alejhi 
ve sellem, držao je hutbu. Vjerovjesnik, sallallahu alejhi ve 
sellem, reče mu: 'Sjedi, dovoljno si nas uznemirio!'" 

Bilježi Et-Tirmizi od Ibn Omera, radijallahu anhuma, daje 
jedan čovjek podrignuo u prisustvu Vjerovjesnika, sallallahu 
alejhi ve sellem. Vjerovjesnik, sallallahu alejhi ve sellem, 
reče mu: "Prestani podrigivati! Zaista će na Sudnjem danu 
najgladniji ljudi biti oni koji su na ovome svijetu najčešće bili 
siti." 140 

Iz ovih hadisa vidi se da se Vjerovjesnik, sallallahu alejhi 
ve sellem, direktno obraćao počiniocu greške tražeći da 
prestane sa činjenjem zabranjenog djela. 



Navođenje osobe da sama ispravi svoju 
grešku 

Vjerovjesnik, sallallahu alejhi ve sellem, nastojao je na 
različite načine navesti grješnika da sam ispravi svoju 
grešku. Neki od tih načina su: 

1. Skretanje pažnje grješniku na grešku da bije ispravio. 
Primjer za to je hadis koji prenosi Ebu Seid el-Hudri, 
radijallahu anhu, a bio je sa Allahovim Poslanikom, salla- 
llahu alejhi ve sellem, i kaže: "Vjerovjesnik, sallallahu alejhi 
ve sellem, ušao je i vidio čovjeka kako sjedi nasred 
mesdžida isprepletenih prstiju i razmišlja. Vjerovjesjiik, 
sallallahu alejhi ve sellem, dao mu je znak pokretom, ali nije 
shvatio. Vjerovjesnik, sallallahu alejhi ve sellem, okrenuo se 



Sunenut-Tirmizi, br. 2478. Ebu Isa et-Tirmizi rekao je: "Ovaj hadis je 
hasen-garib u ovom obliku." Hadis se, također, nalazi u Silsiletul- 
ehadisis-Sahiha, br. 343. 



Ebu Seidu i rekao: 'Kad klanjate, ne preplićite prste jer je 
preplitanje prstiju od šejtana. A čovjek je u namazu dok god 
je u mesdžidu, sve dok ne izađe.'" 141 

2. Zahtjev da se, ako je moguće, djelo ponovo obavi na 
ispravan način. Prenosi se od Ebu Hurejre, radijallahu anhu, 
da -je neki čovjek ušao u mesdžid, a Allahov Poslanik, 
sallallahu alejhi ve sellem, sjedio je u jednom kraju mesdži- 
da. Čovjek je klanjao, a zatim prišao Poslaniku, sallallahu 
alejhi ve sellem, i poselamio ga. Allahov Poslanik mu reče: 
"Ve alejkes-selam! Vrati se i ponovo klanjaj jer nisi klanjao." 
Vratio se, klanjao, prišao Poslaniku, sallallahu alejhi ve 
sellem, i poselamio ga. Allahov Poslanik, sallallahu alejhi ve 
sellem, reče mu: "Ve alejkes-selam! Vrati se i ponovo klanjaj 
jer nisi klanjao." Drugi put ili nakon drugog puta, čovjek 
reče: "Nauči me, Allahov Poslaniče! Poslanik, sallallahu 
alejhi ve sellem, reče mu: "Kada htjedneš klanjati, temeljito 
se abdesti, zatim se okreni prema Kibli, donesi početni tekbir, 
zatim prouči ono što ti je lahko iz Kur'ana, zatim učini ruku' i 
smiri se na ruku u, zatim se ispravi tako da stojiš uspravno, 
zatim učini sedždu i budi smiren na sedždi, zatim se podigni 
tako da sjedneš, zatim učini sedždu i budi smiren na sedždi. 
Postupaj tako tokom čitavog namaza. " 142 
Iz ovih primjera primjećujemo sljedeće: 

• Vjerovjesnik, sallallahu alejhi ve sellem, vodio je 
računa o postupcima ljudi da bi ih podučio. To se vidi iz 
predaje koju bilježi En-Nesai, u kojoj stoji: "Neki je 
čovjek ušao u mesdžid i počeo da klanja. Allahov 



Bilježi Ahmed u Musnedu, 3/54. El-Hejsemi je rekao: "Lanac prenosi- 
laca hadisa je hasen." Vidjeti: Medžmeu'z-zevaid, 2/25. Šejh Albani ga 
je ocijenio slabim u Daiful-džami'a, 567, Daifut-Tergiba, 192, Silsiletu- 
ehadisid-daifa, 2628 i 6815. 

Bilježi ga većina autora hadiskih zbirki. A ovo je predaja koju bilježi El- 
Buhari. Vidjeti: Fethul-bari, br. 6251. 



Poslanik, sallallahu a I ej h i ve seilem, motrio ga je, a mi to 
nismo primijetili. Kad je završio namaz, prišao je i 
poselamio Allahovog Poslanika, sallallahu a I ej h i ve 
seilem. Allahov Poslanik, sallallahu alejhi ve seilem, 
uzvratio mu je selam i rekao: 'Vrati se i ponovo klanjaj jer 
nisi klanjao.'" 1 " 13 

Dobar odgajatelj budno prati postupke osoba u svojoj 
blizini. 

• Traženje od osobe koja je pogriješila da ponovi 
postupak da bi sama primijetila grešku predstavlja vrlo 
mudar način podučavanja, jer tako može samog sebe 
ispraviti. Posebno ako je greška očita i ne bi trebala da 
se desi od njega, jer možda je zaboravio pa će se ovako 
prisjetiti. 

• Ako počinilac greške ne obrati pažnju na svoju 
grešku, treba mu na nju ukazati jasno i precizno. 

• Davanje odgovora osobi, nakon što se kod nje 
pobudi interesovanje da nauči i pita, djeluje upečatljivi je 
i bolje se pamti nego kada se kaže odmah, ne pobudivši 
kod nje želju da pita. 

Odgajatelj ima na raspolaganju mnoga sredstva 
podučavanja te će shodno situaciji i okolnostima izabrati 
najpogodnija. 

Primjer traženja ponavljanja postupka da bi bio obavljen 
na ispravan način nalazimo i u predaji koju bilježi Muslim 
od Džabira. Džabir, radijallahu anhu, kaže: "Obavijestio me 
je Omer b. El-Hattab, radijallahu anhu, da se neki čovjek 
abdestio i nije oprao dio stopala veličine nokta. To je viflio 
Vjerovjesnik, sallallahu alejhi ve seilem, te mu rekao: 'Vrati 



Nesai, 2/193. Sahih Sunenun-Nesai, br. 1008. 



(PosCani^gve metode u tspr^ 



se i lijepo se abdesti.' Čovjek je ponovio abdest, a zatim 
klanjao." 144 

Treći primjer: Bilježi Et-Tirmizi od Kelde b. Hanbela da ga 
je "Safvan b. Umejje poslao da odnese Vjerovjesniku, 
sallallahu a I ej h i ve sellem, mlijeko, jestivo bilje i mlijeko 
ovce pomužene neposredno nakon porođaja. Vjerovjesnik, 
sallallahi! a I ej h i ve sellem, bio je na vrhu doline. Prišao sam 
mu ne nazvavši selam i ne tražeći dozvolu, pa mije rekao: 
'Vrati se i reci: Es-selamu alejkum! Mogu li da uđem?'" 143 

3. Ispravljanje greške koliko se može. Primjer za to je 
hadis koji bilježi El-Buhari od Ibn Abbasa, radijallahu 
anhuma, u kojem stoji daje Vjerovjesnik, sallallahu alejhi ve 
sellem, rekao: "Neka se muškarac ne sastaje sa ženom osim 
uz prisustvo mahrema." Ustade jedan čovjek i reče: "Allahov 
Poslaniče, moja je supruga otišla na hadždž, a ja sam se 
prijavio za taj i taj pohod." "Vrati se i obavi hadždž sa 
svojom suprugom", reče mu Poslanik, sallallahu alejhi ve 
sellem. 146 

4. Saniranje posljedica greške. Od Abdullaha b. Omera, 
radijallahu anhuma, prenosi se da je neki čovjek došao 
Vjerovjesniku, sallallahu alejhi ve sellem, i rekao: "Došao 
sam da ti se zavjetujem na hidžru, i ostavio sam iza sebe 
roditelje kako plaču." Vjerovjesnik, sallallahu alejhi ve 
sellem, reče mu: "Vrati se i obraduj ih kao što si ih rastužio." 

147 

5. Iskupnina za grešku. Ponekad pojedine greške nije 
moguće sanirati, međutim, šerijat na drugoj strani ostavlja 



Sahih Muslim, br. 243. 

Sunenut-Tirmizi, br. 2710. Et-Tirmizi je rekao: "Hadis je hasen-garib." 
Također, hadis se nalazi u Sahih Sunenut-Tirmizi, br. 2180. 
Sahihul-Buhari. Vidjeti: Fethul-bari, br. 5233. 

El-Mudžteba min Sunenun-Nesai, 7/143. Albani ga je ocijenio vjero- 
dostojnim u Sahih Sunenun-Nesai, br. 3881. 

mogućnost brisanja posljedica takvih grešaka putem 
iskupnine čijih je vrsta mnogo, poput iskupnine za zakletvu, 
iskupnine za zihar, iskupnine za nenamjerno ubistvo, 
iskupnine za intimni odnos tokom ramazanskog dana i si. 



Ispravljanje dijela u kojem se desila greška, 
a prihvatanje ostatka koji je ispravan 

Riječi i postupci nisu uvijek potpuno pogrešni, stoga je 
mudro ograničiti se na ispravljanje dijela koji je neispravan, 
ne odbacujući kompletno djelo ili govor. Na to ukazuje 
hadis koji se prenosi od Er-Rubejje, kćerke Muavviza b. 
Afre. Er-Rubejji'a, koja kaže: "Kad sam se udala, došao je 
Vjerovjesnik, sallallahu alejhi ve sellem, i sjeo na moju 
prostirku kao što ti sada sjediš sa mnom. Neke djevojčice 
koje su bile s nama počele su udarati u def i pjevati o 
mojim bližnjima koju su poginuli u bitki na Bedru. Jedna od 
njih je pjevajući rekla: 'Među nama je Vjerovjesnik - on zna 
šta će sutra biti.' Vjerovjesnik, sallallahu alejhi ve sellem, 
reče: To izostavi i pjevaj kao što si i dosad pjevala.'" 148 

U drugoj predaji stoji: "Allahov Poslanik, sallallahu alejhi 
ve sellem, rekao joj je: 'Ne govori tako, nego pjevaj kako si i 
dosad pjevala.'" 149 

U jednoj od predaja također stoji: "Rekao je: 'Što se tiče 
ovih riječi, nemojte tako govoriti, jer samo Allah zna šta će 
biti sutra. " ,15 ° 



Sahihul-Buhari. Vidjeti: Fethul-bari, br. 5147. 

Bilježi Et-Tirmizi i kaže: "Ovaj hadis je hasen-sahih." Vidjeti: Sunenut- 
Tirmizi, br. 1090. Valorizacija: Ahmed Šakir. 

Sunen Ibn Madže, br. 1879, valorizacija: Fuad Abdul-Baki. Albani ga je 
ocijenio vjerodostojnim u Sahih Sunen Ibn Madže, br. 1539. 



Nema sumnje da ovakav pristup osobi koja je pogriješila 
pruža osjećaj da je onaj koji joj je ukazao na grešku 
objektivan i pravedan, a to povećava mogućnost da osoba 
koja je pogriješila prihvati ispravku. 

Pogrešno je to što pojedinci, kad vide grešku, toliko se 
rasrde da prilikom ispravljanja prelaze granice i od osobe 
koja je pogriješila odbacuju i ono što je ispravno i ono što 
je neispravno, što na koncu uzrokuje da osoba koja je 
pogriješila odbaci njegov savjet i ne želi ispraviti grešku. 

Ponekad riječi same po sebi nisu greška, ali greška 
nastane kad se upotrebljavaju u određenim prigodama. 
Kao, naprimjer, da kad neko umre, neko kaže El-Fatiha, 
zatim prisutni prouče Fatihu. Oni svoj postupak oprav- 
davaju time da oni uče Kur'an, a ne čine nevjerstvo, zato im 
se mora objasniti da je njihova greška u tome što su bez 
šerijatskog dokaza odredili da se Fatiha uči kao da je 
propisani ibadet u ovim prilikama. A to je očita novotarija u 
vjeri. 

Abdullah b. Omer, radijallahu anhuma, skrenuo je na to 
pažnju čovjeku koji je kihnuo pored njega i rekao: "Hvala 
Allahu, i selam na Allahovog Poslanika!" Ibn Omer mu je 
rekao: "I ja kažem: 'Hvala Allahu i selam Allahovom Posla- 
niku. Ali, nije nas Allahov Poslanik, sallallahu alejhi ve 
sellem, naučio da tako kažemo kad kihnemo, već nas je 
naučio da kažemo: 'Hvala Allahu na svakom stanju.'" 131 

Vraćanje prava obespravljenom uz čuvanje 
ugleda osobe koja je pogriješila 

Bilježi Muslim od Avfa b. Malika, radijallahu anhu, da je 



Sunenut-Tirmizi, br. 2738. 

rekao: "Jedan musliman iz Himjera ubio je jednog neprija- 
telja te je htio uzeti njegovu ličnu opremu. Halid b. Velid, 
radijallahu anhu, spriječio ga je u tome, a bio je njihov 
pretpostavljeni." Avfb. Malik je došao Allahovom Poslaniku, 
sallallahu alejhi ve sellem, i obavijestio ga o tome. Poslanik, 
sallallahu alejhi ve sellem, upitao je Halida: "Šta te je 
spriječilo da mu daš opremu ubijenog?" "Allahov Poslan iče, 
bila je mnogo vrijedna i smatrao sam daje uzeo dovoljno", 
odgovorio je. Poslanik, sallallahu alejhi ve sellem, reče: "Daj 
mu sve!" Dok je Halid prolazio, Avf ga je povukao za ogrtač 
i rekao: "Jesam li ti rekao da ću kazati Allahovom Posla- 
niku!" Allahov Poslanik, sallallahu alejhi ve sellem, ga je čuo 
i to je kod njega izazvalo ljutnju pa je rekao: "Ne daj mu, 
Halide! Ne daj mu, Halide! Prepustite moje zapovjednike 
meni. Primjer vas i njih je kao primjer čovjeka od kojeg je 
zatraženo da čuva stado deva ili ovaca. Kad je došlo vrijeme 
da napoji stado, odveo ga je na pojilo. Stado je pilo i popilo 
svu čistu vodu, a ostavilo mutnu. Vama je ono što je čisto, a 
njima ono što je mutno. 1,152 

Druga predaja koju bilježi Ahmed daje potpuniju sliku. 
Avf b. Malik el-Ešdžei, radijallahu anhu, pripovijeda: "Bili 
smo u pohodu na granici Šama, a Halid b. Velid, radijallahu 
anhu, bio je naš zapovjednik. U putu nam se priključio 
čovjek iz plemena Humejra. Pristigao je među nas nemajući 
sa sobom ništa osim sablje. Jedan je musliman zaklao 
životinju, a ovaj je, posluživši se lukavstvom, uspiojdobiti od 
njega komad kože u obliku štita. Zatim je kožu prostro na 
zemlju, zapalio vatru, osušio je i napravo joj dršku kao kod 
štitova. Nakon toga smo sreli neprijatelje Bizantince sa 
skupinom Arapa iz plemena Kudaa'. Među njima je bio 
jedan Bizantinac na bijelom konju, sa pozlaćenim sedlom, 




Muslim sa komentarom En-Nevevija, 12/64. 

remen je bio preliven zlatom, a također i sablja. On stade 
podstrekivati svoje ljude i huškati ih na borbu. Humejrijac 
se nadmudrivao sa njim sve dok mu nije uspio prići s leđa i 
udariti sabljom po tetivi njegovog konja. Bizantinac je pao, 
a ovaj ga posječe sabljom i ubi ga. Kad se borba završila, 
počeo je tražiti njegovu opremu, a mnogi ljudi su bili 
svjedoci da je on ubio Bizantinca. Halid mu je dao dio 
opreme, a ostatak zadržao. Humejrijac se vratio u Avfovo 
društvo i ispričao mu to. Avf mu reče: 'Vrati se i reci mu da 
ti dadne i ostatak.' Čovjek se vratio, ali je Halid odbio da 
mu dadne. Avf je zatim lično otišao Halidu i rekao mu: 'Zar 
ne znaš da je Allahov Poslanik, sallallahu alejhi ve sellem, 
odredio da oprema ubijenog neprijatelja pripada onome ko 
ga je ubio?' 'Znam', odgovorio je Halid. Avf upita: 'Šta te 
spriječilo da mu predaš svu opremu neprijatelja kojeg je 
ubio?' 'Smatram da mu je to mnogo', odgovorio je Halid. 
Avf reče: 'Dok vidim Allahovog Poslanika, sallallahu alejhi 
ve sellem, obavijestit ću ga o ovome.' Kad su se vratili u 
Medinu, Avf posla čovjeka da zatraži pomoć od Vjero- 
vjesnika, sallallahu alejhi ve sellem. Vjerovjesnik, sallallahu 
alejhi ve sellem, pozvao je Halida, a Avf je već sjedio tu. 
Allahov Poslanik, sallallahu alejhi ve sellem, upitao je 
Halida: 'Šta te spriječilo da mu daš opremu ubijenog?' 
'Allahov Poslaniče, bila je mnogo vrijedna i smatrao sam da 
je uzeo dovoljno', odgovorio je. Poslanik, sallallahu alejhi ve 
sellem, reče: 'Daj mu sve!' Dok je Halid prolazio, Avf ga je 
povukao za ogrtač i rekao: 'Jesam li ti rekao da ću kazati 
Allahovom Poslaniku!' Allahov Poslanik, sallallahu alejhi ve 
sellem, ga je čuo i to je kod njega izazvalo ljutnju pa je 
rekao: 'Ne daj mu, Halide! Ne daj mu, Halide! Prepustite 
moje zapovjednike meni. Primjer vas i njih je kao primjer 
čovjeka od kojeg je zatraženo da čuva stado deva ili ovaca. 



0afift e£-Munedzdži(f 

Kad je došlo vrijeme da napoji stado, odveo ga je na pojilo. 
Stado je pilo i popilo svu čistu vodu, a ostavilo mutnu. Vama 
je ono što je čisto, a njima ono što je mutno. " ,153 

Primjećujemo da je, kad je Halid pogriješio u odluci da 
čovjeku ne dadne svu opremu jer je bila mnogo vrijedna, 
Vjerovjesnik, sallallahu a I ej h i ve sellem, naredio da se čovje- 
ku vrati njegovo pravo, ali se naljutio kad je Avf napao 
Halida i narugao mu se riječima: "Jesam li ispunio što sam ti 
rekao da ću kazati Allahovom Poslaniku!", a uz to ga je 
povukao za ogrtač dok je Halid prolazio pored njega. 
Allahov Poslanik, sallallahu alejhi ve sellem, tada je rekao: 
"Ne daj mu, Halide!" Uradio je to iz obzira prema zapo- 
vjedniku i vojskovođi, jer je u očuvanju njegova ugleda 
među ljudima velika korist. 

Ovdje se postavlja pitanje: Ako je čovjek imao pravo na 
opremu ubijenog neprijatelja, kako mu je to Poslanik, 
sallallahu alejhi ve sellem, mogao zabraniti? 

En-Nevevi, rahimehullahu te'ala, na ovo pitanje odgo- 
vara na dva načina: 

Prvo: Moguće je da mu je Poslanik, sallallahu alejhi ve 
sellem, kasnije dao opremu, ali je odgodio davanje kao 
kaznu njemu i Avfu jer su ismijavali Halida i time ukaljali 
ugled zapovjednika i onoga čiji je on zapovjednik bio. 

Drugo: Moguće je da je udobrovoljio čovjeka kome 
pripada ta oprema te se on dragovoljno odrekao svog 
prava u korist muslimanske zajednice, jer je Poslanik, 
sallallahu alejhi ve sellem, time želio da umiri Halida zato 
što je zaštita ugleda zapovjednika od opće koristi. 154 

U Musnedu imama Ahmeda nalazimo još jedan primjer 
iskazivanja obzira prema onome kome je učinjena greška. 



Musned imama Ahmeda. 
El-Fethul-Rabbani, 14/84. 



(poslanikove metode u ispravi 



Imam Ahmed bilježi od Ebu Tufejla Amira b. Vasile da je 
jedan čovjek prošao pored skupine muslimana i poselamio 
ih. Oni su mu odgovorili na selam, a kad je prošao, jedan 
od njih reče svome društvu: "Allaha mi, ja ovog čovjeka 
mrzim u ime Allaha!" Njegovi drugovi mu rekoše: "Tako 
nam Allaha, to što si rekao je loše i mi ćemo ga obavijestiti 

tome." Rekli su jednom od njih: "Ustani i obavijesti ga." 
Kad je dbaviješten, ovaj čovjek je otišao Allahovom Posla- 
niku, sallallahu alejhi ve sellem, i rekao: "Allahov Poslaniče, 
prošao sam pored grupe muslimana s kojima je bio i taj i 
taj. Poselamio sam ih i oni su mi odgovorili na selam, ali 
kad sam se udaljio, stigao me je jedan od njih i obavijestio 
me da je taj i taj rekao: 'Allaha mi, ja ovog čovjeka mrzim u 
ime Allaha!' Pozovi ga i pitaj zašto me mrzi u ime Allaha." 
Poslanik, sallallahu alejhi ve sellem, pozvao ga je i pitao o 
onome o čemu ga je obavijestio njegov drug. On je priznao 

1 kazao: "Rekao sam to o njemu, Allahov Poslaniče." "A 
zašto ga mrziš?", upitao je Allahov Poslanik, sallallahu alejhi 
ve sellem. "Ja sam njegov komšija i dobro ga poznajem", 
odgovorio je i nastavio: "Tako mi Allaha, nisam ga vidio da 
klanja išta osim ovih farzova koje klanjaju i dobri i loši 
ljudi." Njegov komšija reče: "Allahov Poslaniče, pitaj ga je li 
me ikad vidio da te farzove klanjam izvan njihovog 
vremena, ili da sam se neispravno abdestio, ili da ruku' i 
sedžde nisam obavio kako treba." Allahov Poslanik, salla- 
llahu alejhi ve sellem, gaje pitao i on je odgovorio: "Nisam. 
Ali, nisam ga nikad vidio da posti išta drugo osim mjesec 
ramazan koji posti i dobar i loš čovjek." "Allahov Poslaniče, 
pitaj gaje li me ikad vidio da sam se omrsio tokom dana, ili 
da sam nečim drugim prekršio ovaj post", reče njegov 
komšija. Allahov Poslanik, sallallahu alejhi ve sellem, ga je 
pitao, a on je odgovorio: "Nisam. Ali, nisam ga nikad vidio 



da udjeljuje prosjacima, niti da izdvaja nešto iz svog imetka, 
na Allahovom putu, u dobrotvorne svrhe, osim što daje 
zekat koji daje i dobar i loš čovjek." "Allahov Poslaniče, pitaj 
ga jesam li ikada sakrio nešto od zekata, ili se prepirao 
zbog toga sa onim koje došao da ga uzme." Allahov Posla- 
nik, sallallahu alejhi ve sellem, ga je upitao, a on je odgo- 
vorio: "Nisam." Tada Allahov Poslanik, sallallahu alejhi ve 
sellem, reče: "Možeš ići, šta ja znam, možda je on bolji od 
tebe." 155 

Veoma je bitna stvar sačuvati čast čovjeka nakon što se 
pokaje i pustiti da se vrati svojoj životnoj svakodnevnici, da 
bi ostao postojan na Pravom putu. Jer, u priči o onoj ženi 
kojoj je odsječena ruka zbog krađe, iz plemena Mahzum, 
navodi se da je Aiša, radijallahu anha, rekla: "Kasnije se 
pokajala i popravila, pa se i udala te mije dolazila da tražim 
za nju od Allahovog Poslanika, sallallahu alejhi ve sellem, 
kad bi joj nešto trebalo." 156 



Musned, 5/455. A odmah nakon ovog hadisa u Musneduje navedena 
predaja u kojoj stoji: "Pričao nam je Jakub, rekao je: 'Pričao nam je 
moj otac da ga je Ibn Šihab obavijestio da je neki čovjek za života 
Allahovog Poslanika, sallallahu alejhi ve sellem, prošao pored skupine 
muslimana...'", ne spominjući da prenosi od Ebu Tufejla. Abdullah je 
rekao: "Obaviješten sam da je Ibrahim b. Sa'd pričao ovaj hadis iz 
pamćenja pa je o Ebu Tufejlu rekao: 'Pričao je ovaj hadis njegov sin 
Jakub od svoga oca i nije spomenuo Ebu Tufejla.'" Mislim da je 
Ibrahim b. Sa'd pogriješio, jer je ispravan rivajet od Jakuba, a Allah 
najbolje zna. El-Hejsemi je rekao: "Prenosioci hadisa u Musnedu 
imama Ahmeda su povjerljivi i precizni." Vidjeti: Medžmeu'z-zevaid, 
1/291. 

Bilježi Muslim, br. 1688. A hadis je već naveden u jednom od pret- 
hodnih poglavlja. 



■PosLiniljocc metode u ^p/^^^^^gg^gggjjggg^ gi> ]jp 



Ispravljanje oba parničara kada je greška 
obostrana 

Često greška bude obostrana: čovjek pogriješi prema 
nekome, a u isto vrijeme taj pogriješi prema njemu. Greška 
jednog može biti blaža od greške drugog, ali se treba 
obratiti objema stranama i uputiti im savjet. 

Abdullah b. Ebu Evfa je rekao: "Abdurrahman b. Avf 
požalio se Allahovom Poslaniku, sallallahu a I ej h i ve sellem, 
na Halida b. El-Velida, pa je Vjerovjesnik, sallallahu a I ej h i ve 
sellem, rekao: 'O Halide, ne uznemiravaj čovjeka koji je 
učestvovao u bitki na Bedru. Kad bi ti udijelio zlata koliko je 
brdo Uhud veliko, ne bi dostigao vrijednost njegovog djela.' 
Halid je kazao: 'Allahov Poslaniče, kritiziraju me pa im 
uzvratim.' Poslanik, sallallahu alejhi ve sellem, reče: 'Ne 
uznemiravajte Halida. Zaista je on jedna od Allahovih sablji 
kojom Allah kažnjava nevjernike. " l157 



Traženje halala od osobe prema kojoj je 
napravljena greška 

Enes b. Malik, radijallahu anhu, rekao je: "Arapi su na 
putovanjima služili jedan drugog. Tako je sa Ebu Bekrom i 
Omerom, radijallahu anhuma, bio čovjek koji ih je služio. 
Jednu noć su zaspali, a kad su se probudili, on im nije 
pripremio jelo. Jedan od njih reče: 'Jest ovaj spavalica! 158 ' 



El-Mu'džemul-Kebir, Et-Taberani, br. 3801. El-Hejsemi je rekao: 
"Prenosioci hadisa od kojih bilježi Et-Taberani su povjerljivi." Vidjeti: 
Medžmeu'z-zevaid, 9/349. 

Ovako stoji u Tefsiru Ibn Kesira, u izdanju Daruš-Ša'b. A Albani u Es- 
Silsitetus-Sahiha navodi da je rekao: "Ovaj spava kao da je Vjero- 



Probudili su ga i rekli mu: 'Idi Allahovom Poslaniku, 
poselami ga i reci: Ebu Bekr i Omer ti šalju selam, i pitaju da 
im daš nešto za jelo.' Poslanik, sallallahu a I ej h i ve sellem, 
rekao je: 'Poselami i ti njih i obavijesti ih da su već 
objedovali.' To ih je prestravilo te su došli Vjerovjesniku, 
sallallahu alejhi ve sellem, i rekli: 'Allahov Poslaniče, poslali 
smo ti čovjeka da te pita možeš li nam dati nešto za jelo, pa 
si rekao: Već su objedovali! Šta smo to jeli?' 'Meso svoga 
brata! Tako mi Onoga u čijoj je ruci moja duša, vidim 
njegovo meso između vaših zuba', odgovorio im je, 
aludirajući na meso njihovog sluge kojeg su ogovorili. Rekli 
su: 'Oprosti nam.' 'Neka vam on oprosti', rekao im je." 159 

Podsjećanje onoga ko je pogriješio na 
vrijednost osobe prema kojoj je pogriješio i 
upućivanje da se pokaje i ispriča 

Vjerovjesnik, sallallahu alejhi ve sellem, to je uradio kad 
se desio spor između Ebu Bekra i Omera, radijallahu 
anhuma. Ebu Derda' pripovijeda: "Ebu Bekr i Omer su 
raspravljali pa se Omer naljutio na Ebu Bekra i otišao. Ebu 
Bekr je pošao za njim i tražio da mu oprosti, ali Omer nije 
htio, čak je zalupio vrata svoje kuće pred njim. Ebu Bekr je 
došao kod Allahovog Poslanika, sallallahu alejhi ve sellem, a 
mi smo već sjedili kod njega. Allahov Poslanik, sallallahu 
alejhi ve sellem, rekao je: 'Vaš drug se svađao sg nekim.' 



vjesnik", a u drugoj predaji da je rekao: "Spava kao da je kod kuće." 
Vidjeti: Es-Silsiletus-Sahiha, br. 2608. 

Navodi ga Ibn Kesir u Tefsiru, u komentaru sure El-Hudžurat. 7/363, 
izdanje Daruš-Ša'b. Hadis, također, navodi Albani u Es-Silsiletus- 
Sahiha, i kaže da ga bilježi El-Haraiti u Mesaviu-ahlak, i Ed-Dija' u El- 
Muhtara. Vidjeti hadis br. 2608. 



Omer se pokajao zbog svog ponašanja te je došao kod 
Vjerovjesnika, sallallahu a I ej h i ve sellem, poselamio, sjeo i 
ispričao šta se desilo. Allahov Poslanik, sallallahu alejhi ve 
sellem, naljutio se, pa je Ebu Bekr govorio: 'Allaha mi, 
Allahov Poslaniče, ja sam više pogriješio.' Allahov Poslanik, 
sallallahu alejhi ve sellem, rekao je: 'Hoćete li ostaviti na 
miru moje ashabe! Hoćete li ostaviti na miru moje ashabe! 
Kad sarfl rekao: Ja sam Allahov poslanik svima vama, vi ste 
rekli: Lažeš, a Ebu Bekr je rekao: Govori istinu.'" 160 

U drugoj predaji: Ebu Derda' je rekao: "Sjedio sam kod 
Allahovog Poslanika, sallallahu alejhi ve sellem, kad uđe 
Ebu Bekr držeći jedan kraj odjeće u ruci tako da su mu se 
vidjela koljena. Vjerovjesnik, sallallahu alejhi ve sellem, reče: 
'Vaš drug se svađao sa nekim.' Ebu Bekr je poselamio i 
rekao: 'Desila se rasprava između mene i Ibnul-Hattaba te 
sam pogriješio prema njemu. Tražio sam da mi oprosti, ali 
on nije htio pa sam došao kod tebe.' Poslanik, sallallahu 
alejhi ve sellem, reče: 'Allah ti oprostio, Ebu Bekre!' Rekao je 
to tri puta. Nedugo zatim Omer se pokajao i došao Ebu 
Bekrovoj kući, i pitao ih da lije Ebu Bekr tu. Rekli su mu da 
nije, te se zaputio Vjerovjesniku, sallallahu alejhi ve sellem. 
Kad je stigao, poselamio je, a Vjerovjesnikovo, sallallahu 
alejhi ve sellem, lice se promijenilo od srdžbe. Ebu Bekru je 
bilo žao, pa je pao na koljena i rekao: 'Allahov Poslaniče, 
tako mi Allaha, ja sam više pogriješio.' Rekao je to dva puta. 
Tada Vjerovjesnik, sallallahu alejhi ve sellem, reče: 'Allah me 
je poslao vama pa ste rekli: Lažeš!, a Ebu Bekr je rekao: 
Govori istinu!, i pružio mi je potporu svojim životom i 
imetkom. Hoćete li ostaviti na miru moje ashabe! Hoćete li 



Sahihul-Buhari, Kitabut-tefsir. Vidjeti: Fethul-bari, br. 4640. 



ostaviti na miru moje ashabe!' Nakon toga Ebu Bekra niko 
više nije uznemiravao." 161 

Interveniranje radi smirivanja tenzija i 
sprečavanja eskalacije sukoba 

Vjerovjesnik, sallallahu alejhi ve sellem, je u više situacija 
intervenirao da bi spriječio eskalaciju sukoba i smirio 
tenzije. U slučaju potvore Aiše, radijallahu anha, narasle su 
tenzije između ashaba te je Poslanik, sallallahu alejhi ve 
sellem, intervenirao i spriječio prerastanje tenzija u oružani 
sukob. Kaže Aiša: "Allahov Poslanik, sallallahu alejhi ve 
sellem, istog je dana ustao da traži ko će ga zaštititi od 
Abdullaha b. Ubejja, popeo se na minber i rekao: 'O skupino 
muslimana, ko će me zaštititi od čovjeka koji je ukaljao čast 
moje supruge, a ja, tako mi Allaha, o njoj znam samo dobro. 
Spominju čovjeka o kojem znam samo dobro i u moj dom ne 
ulazi osim sa mnom.' Ustao je Sa'd b. Muaz i rekao: 'Ja ću te 
odbraniti, Allahov Poslaniče! Ako je iz plemena Evs, odsjeći 
ću mu glavu, a ako je od naše braće iz plemena Hazredž, 
uradit ćemo kako nam narediš.' Ustao je jedan čovjek iz 
plemena Hazredž. Bio je to Sa'd b. Ubade, ugledna osoba u 
plemenu Hazredž, a bio je dobar čovjek, ali ga je obuzela 
plemenska pristrasnost, i rekao: 'Lažeš, Allaha mi, nećeš ga 
ubiti, niti to možeš uraditi. A da je iz tvog plemena, ne bi ti 
bilo drago da bude ubijen.' Ustao je Usejd b.^Hudajr, 
amidžić Sa' da b. Muaza i rekao Sa'du b. Ubadi: 'Ti lažeš! 
Ubit ćemo ga, tako mi Allaha. A ti si dvoličnjak i braniš 
dvoličnjake.' I tako se rasplamsao sukob između dva tabora, 
Evsa i Hazredža, čak htjedoše da zarate. Allahov Poslanik, 



Sahihul-Buhari. Vidjeti: Fethul-bari, br. 3661. 



sallallahu alejhi ve sellem, stajao je na minberu i smirivao ih 
dok nisu ušutjeli." 162 

Vjerovjesnik, sallallahu alejhi ve sellem, čak je zakasnio 
na namaz u džematu kad je otišao da izmiri pripadnike 
plemena Amr b. Avf. 

Sehl. b. Sa'd es-Saidi, radijallahu anhu, rekao je: "Dvije 
grupe ensarija su se posvađale, pa su se gađali kamenjem. 
Vjerovjes'hik, sallallahu alejhi ve sellem, otišao je da ih 
izmiri. Došlo je vrijeme namaza i Bilal je proučio ezan. Dugo 
smo čekali Allahovog Poslanika, sallallahu alejhi ve sellem, 
zatim je proučen ikamet i Ebu Bekrje istupio da imami." 163 

U drugoj predaji: Rekao je Sehl b. Sa'd, radijallahu anhu: 
"Potukle su se dvije grupe iz plemena Amr b. Avf, pa su se i 
kamenjem gađali. Allahov Poslanik, sallallahu alejhi ve 
sellem, otišao je da ih pomiri..." 164 



Pokazivanje ljutnje na pojavu greške 

Nekada je metoda ispravljanja greške jednostavno 
pokazivanje ljutnje, ako čuje za grešku ili je vidi, posebno 
ako se radi o grešci u akidi, kao što je pretjerivanje u 
pitanju Allahove odredbe ili raspravljanje o Kur'anu, i slično. 

Prenosi Amr b. Šuajb od svoga oca, a on od svoga oca, 
Amrovog djeda, Abdullaha b. Amra b. El-Asa da je rekao: 
"Allahov Poslanik, sallallahu alejhi ve sellem, došao je među 
grupu ashaba i zatekao ih kako raspravljaju o Allahovoj 
odredbi. Lice mu je bilo crveno od srdžbe kao da su na 
njemu razbijeni narovi plodovi. 'Zar vam je ovo naređeno! 
Jeste li zato stvoreni da jednim kur'anskim ajetima pobijate 



Muttefekun alejhi, vidi: Fethul-bari, br. 4141. 

El-Mudžteba min Sunenun-Nesai, Kitabu Adabil-kudat, 8/243. 

Musned, 5/338. 



druge! Zbog toga su uništeni narodi koji su bili prije vas.'" 
Rekao je Abdullah b. Amr: "Ne bih volio da sam izostao sa 
nekog skupa na kojem je bio Allahov Poslanik, sallallahu 
alejhi ve sellem, osim tog skupa." 165 

U drugoj predaji: "Došao je Allahov Poslanik, sallallahu 
alejhi ve sellem, među svoje ashabe i zatekao ih kako 
raspravljaju o Allahovoj odredbi: jedan dokazuje sa jednim 
ajetom, a drugi ga pobija sa drugim. Poslanik, sallallahu 
alejhi ve sellem, pocrveni od srdžbe kao da mu je na licu 
iscijeđen nar. Rekao im je: 'Jeste li zbog ovog stvoreni! Je li 
vam ovo naređeno! Ne pobijajte jedan dio Allahove Knjige 
drugim dijelom, nego gledajte šta vam je naređeno pa to 
slijedite, i šta vam je zabranjeno te ga se klonite. " ,166 

Vjerovjesnik, sallallahu alejhi ve sellem, naljutio se na 
Omera negodujući zbog kršenja principa koji se tiču izvora 
iz kojih se uzima vjera. 

Džabir b. Abdullah, radijallahu anhu, rekao je: "Došao je 
Omer b. El-Hattab Vjerovjesniku, sallallahu alejhi ve sellem, 
sa knjigom koju je uzeo od sljedbenika Knjige i pročitao mu 
nešto iz nje. Vjerovjesnik, sallallahu alejhi ve sellem, naljutio 
se i rekao: 'Zar hoćete time sami sebe da zbunite, o Ibnul- 
Hattabe?! Tako mi Onoga u čijoj je ruci moja duša, došao 
sam vam sa vjerom koja je bijela, čista (tj. jasna). Ne pitajte 
ih ništa, jer vam mogu reći istinu, a vi je poreći, ili vam 
prenijeti zabludu, a vi povjerovati u nju. Tako mi Onoga u 



Bilježi Ibn Madže u Sunenu, br. 85. El-Hejsemi kaže: "Ovo je vjero- 
dostojan sened, prenosioci su povjerljivi." Albanije hadis ocijenio kao 
hasen-sahih. Vidjeti: Sahih Sunen Ibn Madže, br. 69. 
Bilježi Ibn Ebi Asim u djelu Es-Sunne, br. 406. valorizacija: Albani. U 
ocjeni ovog hadisa Albanije rekao: "Lanac prenosilaca je vjerodosto- 
jan." 



(PosCznifjpve metode u l ^ ra ^^^S/ttKtKtŠŠliK. 105? 



čijoj je ruci moja duša, da je Musa živ, morao bi me 
slijediti:" 167 

U drugoj predaji Džabir b. Abdullah je rekao: "Omer b. 
El-Hattab je došao Allahovom Poslaniku, sallallahu a I ej h i ve 
sellem, sa primjerkom Tevrata i rekao: 'Allahov Poslaniče, 
ovo je primjerak Tevrata.' Poslanik, sallallahu a I ej h i ve 
sellem, nije ništa rekao, te je Omer počeo da čita, a lice 
Allahovog Poslanika, sallallahu alejhi ve sellem, se mijenja- 
lo. Ebu Bekr je rekao: 'Majka te nemala (ukazivanje na 
ozbiljnost stvari), zar ne vidiš kako izgleda lice Allahovog 
Poslanika.' Omer je pogledao i rekao: 'Utječem se Allahu od 
Njegove srdžbe i srdžbe Njegovog Poslanika. Zadovoljan 
sam da mi Allah bude Gospodar, islam vjera i Muhammed 
poslanik.' Allahov Poslanik, sallallahu alejhi ve sellem, reče: 
'Tako mi Onoga u čijoj je ruci Muhammedova duša, kad bi 
vam došao Musa i vi ga slijedili, a mene ostavili, skrenuli 
biste sa Pravoga puta u zabludu. A da je Musa doživio moje 
poslanstvo, slijedio bi me. " ,168 

Dok u predaji koju prenosi Ebu Derda' stoji: Rekao je 
Ebu Derda': "Došao je Omer Allahovom Poslaniku, salla- 
llahu alejhi ve sellem, sa sakupljenim listovima Tevrata i 
rekao: 'Allahov Poslaniče, ovo su listovi Tevrata koje sam 
dobio od prijatelja iz plemena Beni Zurejk.' Lice Allahovog 
Poslanika, sallallahu alejhi ve sellem, se promijenilo pa 
Abdullah b. Zejd - koji je usnio tekst ezana - reče: 'Je li ti 



Musned imama Ahmeda, 3/387. Albani je rekao da je hadis dobar na 
osnovu različitih predaja. Vidjeti: Irvaul-galil, br. 1589. 
Sunen Ed-Darimi, br. 441; Mukaddima, Babu ma jutteka min tefsiri 
hadisi-n-Nebijji, sallallahu alejhi ve sellem, ve kavti gajrihi 'inde 
kavlihi, sallallahu alejhi ve sellem. Valorizacija: Abdullah Hašim 
Jemani. Abdullah Jemani koji je radio valorizacuju Ed-Darimijevog 
Sunena kaže: "Također ga bilježi Ahmed sa lancem prenosilaca koji je 
hasen, i Ibn Hibban sa lancem prenosilaca koji je sahih." 



eC-'Munedžđžiđ 



Allah oduzeo pamet, vidiš li kako izgleda lice Allahovog 
Poslanika?' Omer reče: 'Zadovoljni smo da nam Allah bude 
Gospodar, islam vjera, Muhammed poslanik, Kur'an vodič.' 
Allahov Poslanik, sallallahu alejhi ve sellem, se smirio, a 
zatim rekao: 'Tako mi Onoga u čijoj je ruci duša Muhamme- 
dova, kad bi Musa bio među vama i vi ga slijedili, a mene 
napustili, bili biste u velikoj zabludi. Vi ste od naroda 
dodijeljeni meni, a ja sam od vjerovjesnika dodijeljen vama.'" 

U različitim predajama ove priče primjećujemo da su 
prisutni odigrali ulogu pomagača odgajatelju, te da se lice 
odgajatelja promijenilo i da su prisutni na osnovu te 
promjene zaključili da je Omer pogriješio. Nesumnjivo, 
kada se ove komponente nađu zajedno ostavljaju jake 
impresije na osobu kojoj je na taj način upućen savjet. 

Postupak savjetovanja prošao je sljedeće stepene: 

1. Vjerovjesnik, sallallahu alejhi ve sellem, reagirao 
je promjenom na licu, izrazom srdžbe, prije nego što je 
progovorio. 

2. Ebu Bekr es-Siddik i Abdullah b. Zejd primijetili 
su Vjerovjesnikovu, sallallahu alejhi ve sellem, reakciju i 
upozorili Omera. 

3. Omer je shvatio svoju grešku i odmah je ispravio 
utječući se od Allahove srdžbe i srdžbe Njegovog 
Poslanika i očitujući temeljni princip vjere: zadovoljstvo 
sa Allahom, Njegovim Poslanikom, Njegovom vjerom. 

4. Vjerovjesnik, sallallahu alejhi ve sellem, osjetio je 
olakšanje kad je Omer shvatio grešku i ispravio je. 



El-Hejsemi je rekao: "Bilježi ga Et-Taberani u El-Kebiru. U lancu 
prenosilaca se nalazi Ebu Amir, El-Kasim b. Muhammed el-Esdi, i ne 
znam je li neko naveo njegovu biografiju, a ostali prenosioci su 
povjerljivi." Vidjeti: Medžmeu'z-zevaid, 1/17 '4. 



5. Vjerovjesnik, sallallahu alejhi ve sellem, 
progovorio je na kraju da bi potvrdio i naglasio 
temeljni princip vjerovanja, a to je da je obaveza 
slijediti šerijat vjerovjesnika Muhammeda i upozorio na 
opasnost učenja vjere iz drugih izvora. 



Vjerpvjesnik, sallallahu alejhi ve sellem, također se 
naljutio kad je vidio ispljuvak u mesdžidu. Prenosi Enes b. 
Malik, radijallahu anhu, da je Vjerovjesnik, sallallahu alejhi 
ve sellem, vidio ispljuvak u pravcu Kible 170 . To gaje toliko 
pogodilo da mu se to moglo vidjeti na licu. Ustao je i 
ostrugao ga svojom rukom 171 , a zatim rekao: "Kada stupite 
u namaz, vi se molite svome Gospodaru - ili: između njega i 
Kible je njegov Gospodar - stoga ne pljujte u pravcu svoje 
Kible, nego sa svoje lijeve strane, ili pod svoja stopala." 
Zatim je uzeo jedan kraj svoga ogrtača, pljunuo u njega, 
presavio ga i rekao: "Ili neka uradi ovako." 172 

vjerovjesnik, sallallahu alejhi ve sellem, također se 
naljutio kad je čuo da postupak jednog ashaba izaziva 
štetu. Ebu Mes'ud, radijallahu anhu, rekao je: "Došao je 
čovjek Allahovom Poslaniku, sallallahu alejhi ve sellem, i 
rekao: 'Allahov Poslaniče, ja dolazim kasno na sabah-namaz 



Vjerovjesnik, sallallahu alejhi ve sellem, vidio je ispljuvak na zidu 
mesdžida u pravcu Kible, što se vidi iz predaje koju El-Buhari bilježi 
od Ibn Omera, radijallahu anhuma, u kojoj stoji da je Allahov 
Poslanik, sallallahu alejhi ve sellem, vidio ispljuvak na zidu Kible... 
hadis br. 406. 

Ostrugao je ispljuvak kamenčićima, što je vidljivo iz predaje koju 
bilježi El-Buhari od Ebu Hurejre i Ebu Seida el-Hudrija, radijallahu 
anhuma, u kojoj stoji da je Allahov Poslanik, sallallahu alejhi ve 
sellem, vidio ispljuvak na zidu mesdžida pa je uzeo kamenčić i 
ostrugao ga... hadis br. 408 i 409. 
Bilježi El-Buhari. Vidjeti: Fethul-bari, br. 405. 



zbog toga i toga koji nam oduži namaz.' Nisam nikada 
vidio Allahovog Poslanika, sallallahu a I ej h i ve sellem, u 
većoj srdžbi prilikom savjetovanja kao tada. Poslanik, 
sallallahu alejhi ve sellem, rekao je: 'O ljudi, neki od vas 
rastjeruju! Ko bude predvodio ljude u namazu, neka bude 
umjeren jer među klanjačima ima starih, slabih i osoba koje 
imaju obaveze.'" 173 

Isto tako, muftija može da se naljuti kad čovjek cjepidlači 
i pretjeruje sa zapitkivanjem. Zejd b. Halid el-Džuheni, 
radijallahu anhu, rekao je: "Neki beduin je došao Vjero- 
vjesniku, sallallahu alejhi ve sellem, i pitao o pronađenom 
novcu koji je neko izgubio. Poslanik, sallallahu alejhi ve 
sellem, reče: 'Razglasi vijest o njemu godinu dana, zatim 
čuvaj njen poklopac i uzicu, pa ako niko ne dođe, potroši ga. 1 
Reče: 'Allahov Poslaniče, a izgubljena sitna stoka.' Poslanik, 
sallallahu alejhi ve sellem, odgovori: 'Uzmije, ona pripada ili 
tebi, ili tvom bratu koji ju je izgubio, ili vuku.' Čovjek je 
upitao: 'A izgubljena deva?' Poslanikove sallallahu alejhi ve 
sellem, lice promijeni boju od srdžbe, pa mu reče: 'Šta ti 
imaš s njom! Ona ima kopite i mješinu za vodu, sama će 
naći pojilo i jesti lišće. " ,174 

Odmjerena emotivna reakcija odgajatelja na grešku, kad 
se pojavi, ili kada je vidi, ili čuje za nju, na način da se 
primijeti na njegovom licu, u boji glasa ili stilu obraćanja, 
znak je živog srca koje ne trpi zlo i ne prešućuje njegovu 
pojavu. Takva reakcija će kod prisutnih izazvati s*rah od 
činjenja te greške, a riječi upućene pri ovakvom emotivnom 
stanju ostavit će veliki utjecaj na prisutne. S druge strane, 
prešućivanje ili odgađanje savjetovanja može dovesti do 
toga da savjet djeluje mlako ili ne ostavi nikakvog traga. 



Bilježi El-Buhari. Vidjeti: Fethul-bari, br. 7159. 
Sahihul-Buhari. Vidjeti: Fethul-bari, br. 2436. 



(Poslanikove meioSc u /v 



Ali, ako nema dovoljan broj prisutnih, a u pitanju je 
važna stvar, mudro je odgoditi obraćanje da se okupi veći 
broj ljudi ili sačekati da se sami okupe u broju dovoljnom 
da prime pouku i prenesu odsutnima. 

Može se, također, obratiti dva puta, jednom direktno 
onome koje pogriješio i drugi putjavno. 

Ebu Mumejd es-Saidi kaže da je Allahov Poslanik, salla- 
llahu alejhi ve sellem, poslao službenika da obavi neki 
posao. Kada je službenik obavio posao, vratio se i rekao: 
"Allahov Poslaniče, ovo je za vas, a ovo je poklonjeno 
meni." Allahov Poslanik, sallallahu alejhi ve sellem, reče mu: 
"A zašto nisi ostao da sjediš kod kuće, kod oca i majke, pa da 
vidiš hoćeš li dobiti poklon ili ne." Navečer, poslije namaza, 
Allahov Poslanik, sallallahu alejhi ve sellem, ustao je, 
izgovorio šehadet, zahvalio Allahu onako kako Mu dolikuje, 
i rekao: "Kako čovjek kojeg pošaljemo da obavi neki posao 
može doći i reći: 'Ovo je od vašeg posla, a ovo je poklonjeno 
meni.' Zašto nije ostao u kući kod oca i majke pa da vidi 
hoće li dobiti poklon ili ne. Tako mi Onoga u čijoj je ruci 
Muhammedova duša, ko god sakrije nešto od toga, na 
Sudnjem danu će mu biti okačeno oko vrata. Ako bude deva, 
doći će ričući, ako bude krava, doći će mučeći, ako bude 
ovca, doći će blejeći. Prenio sam vam!" Kaže Ebu Humejd: 
"Zatim je Allahov Poslanik, sallallahu alejhi ve sellem, podi- 
gao ruke toliko da smo mu vidjeli pazuhe." 175 

Odlazak od osobe koja je pogriješila i 
izbjegavanje rasprave 

Alija b. Ebi Talib, radijallahu anhu, kaže da je Allahov 

Fethul-bari, br. 6636. 

Poslanik, sallallahu alejhi ve sellem, došao kod njega i 
Fatime noću i rekao: "Zar ne klanjate?!" "Allahov Poslaniče, 
naše duše su u Allahovoj ruci, kada htjedne da nas oživi, 
oživjet će nas", rekao je Alija. Nakon što je to čuo, Allahov 
Poslanik, sallallahu alejhi ve sellem, otišao je ne rekavši Aliji 
ništa. Kad se malo udaljio, Alija ga je čuo kako udara 
rukama o svoja bedra i govori: "A čovjek, doista, voli da 
raspravlja. 176 " 177 



Korenje osobe koja pogriješi 

Ovo je Poslanik, sallallahu alejhi ve sellem, uradio kad je 
saznao da je Hatib b. Ebi Beltea, radijallahu anhu, poslao 
kurejšijskim nevjernicima pismo u kojem ih obavještava da 
muslimani namjeravaju osloboditi Mekku. 

Allahov Poslanik, sallallahu alejhi ve sellem, rekao mu je: 
"Zašto si to uradio, o Hatibe?" Odgovorio je: "Vjerujem u 
Allaha i Njegovog Poslanika, nisam promijenio vjeru. Svi 
tvoji ashabi u Mekki imaju nekoga ko će, s Allahovom 
pomoći, zaštititi njihove porodice i imetke od mušrika, a ja 
nemam nikoga, pa sam htio da zaštitim svoju porodicu i 
imetak." "Istinu je rekao", kazao je Allahov Poslanik, salla- 
llahu alejhi ve sellem, "i ne spominjite ga osim po dobru!" 
Omer b. El-Hattab rekao je Poslaniku, sallallahu alejhi ve 
sellem: "Izdao je Allaha i Njegovog Poslanika, dozvoli mi da 
ga ubijem." Poslanik, sallallahu alejhi ve sellem, reče: "O 
Omere, šta znaš: možda je Allah pogledao u srca učesnika 
bitke na Bedru i rekao: 'Radite šta god hoćete, ući ćete u 



Sura El-Kehf, 54. 

Vidjeti: Fethul-bari, br. 7347. Alijine riječi mogu se shvatiti na više 
načina. Vidjeti komentar hadisa u Fethul-bariju. 



(Poslanikove metode u 



Džennet!'" Omeru zasuziše oči i reče: "Allah i Njegov Posla- 
nik najbolje znaju." 178 

Ovaj hadis sadrži mnogo korisnih pedagoških eleme- 
nata, od kojih su: 

1. Ukor ashaba koji je napravio veliku grešku. Vjero- 
vjesnik, sallallahu alejhi ve sellem, obratio mu se riječima: 
"Zašto si to uradio?" 

r 

2. Ispitivanje razloga zbog kojeg se desila greška, jer to 
utječe na to kakav će se stav zauzeti prema osobi koja je 
pogriješila. 

3. Ako je neko poznat po dobru, ne znači daje bezgrje- 
šan. 

4. Odgajatelj mora biti spreman da podnosi greške onih 
koje odgaja, kako bi bili ustrajni na Pravom putu, jer nije cilj 
otjerati ih, nego ih popraviti. 

5. Pedagog mora uzeti u obzir trenutke ljudske slabosti 
i ne treba zamjeriti na teškim greškama koje učine 
pojednici koji su već dugo s njim. 

6. Treba braniti osobu koja pogriješi, ako to zaslužuje. 

7. Ako je čovjek koji je pogriješio otprije poznat po 
velikim dobrim djelima, to se mora uzeti u obzir prili-kom 
procjene greške i zauzimanja stava o njemu. 

Kritiziranje počinioca greške 

Ako je greška očita, ne može se prešutjeti, nego treba 
uputiti kritiku i izgrditi počinioca istog momenta, da osjeti 
grižnju savjesti zbog greške. 

Alija b. Ebi Talib, radijallahu anhu, rekao je: "Imao sam 
jednu staru devu, plijen sa Bedra, ijednu drugu koju mi je 
dao Allahov Poslanik, sallallahu alejhi ve sellem, od petine. 




Vidjeti: Fethul-bari, br. 6259. 



Kad sam htio da se oženim Fatimom, dogovorio sam se sa 
draguljarem iz plemena Beni Kajnuka do ode sa mnom da 
prodam neke vrijedne stvari, da se time pomognem u 
pripremi svadbene gozbe. Spremao sam stvari za put: 
samare, vreće, konopce, a deve su bile pored sobe jednog 
ensarije. Otišao samo po deve i zatekao ih odsječenih grba, 
rasporenog trbuha i odrezanih džigerica. Nisam mogao da 
zaustavim suze! Upitao sam: 'Koje ovo uradio?' 'Hamza b. 
Abdul-Muttalib', odgovorili su, i dodali: 'On je u ovoj kući, 
pije sa skupinom ensarija.' Otišao sam Vjerovjesniku, 
sallallahu alejhi ve sellem, kod koga je bio Zejd b. Harise. 
Vjerovjesnik, sallallahu alejhi ve sellem, vidio je na mom licu 
da se nešto desilo i upitao: 'Šta ti je?' 'Allahov Poslaniče, 
nisam zapamtio dan kao ovaj. Hamza je odsjekao grbe 
mojim devama, rasporio im trbuh i odrezao džigerice. I eno 
ga sad u kući pije sa društvom.' Vjerovjesnik, sallallahu 
alejhi ve sellem, zatražio je ogrtač, odjenuo se i krenuo, a 
Zejd b. Harise i ja išli smo za njim. Došao je pred kuću u 
kojoj je bio Hamza, zatražio dozvolu da uđe. Dozvolili su 
nam pa smo ušli i zatekli ih kako piju. Allahov Poslanik, 
sallallahu alejhi ve sellem, odmah je počeo da kritizira 
Hamzu zbog onoga što je uradio. Hamza je bio pijan, 
zakrvavljenih očiju. Gledao je u Allahovog Poslanika, 
sallallahu alejhi ve sellem, i mjerio ga pogledom od glave 
do pete, a zatim rekao: 'Vi ste samo robovi moga oca.' 
Allahov Poslanik, sallallahu alejhi ve sellem, tada je^shvatio 
daje pijan te je odstupio krećući se unatraške, pa smo i mi 

izašli za njim. 



Vidjeti: Fethul-bari, br. 3091. Ovo se dogodilo prije zabrane pijenja 
opojnih pića. 



(posfanifjpve metode u ^W av ti^^SSSŠ^K^ttŠi^Mt 113 f 



Okretanje glave od grješnika 

Bilježi imam Ahmed od Humejda da je rekao: "Došao je 
Velid meni i mom prijatelju i rekao: 'Pođite sa mnom, vi ste 
stariji i bolje razumijete hadis od mene', i poveo nas je Bišru 
b. Asimu^ Ebul-Alije ga upita: 'Hoćeš li pričati hadis ovoj 
dvojici?' Bišr reče: 'Pričao nam je Ukbe b. Malik, rekao je 
Ebu Nadr el-Lejsi, rekao je Behz, a bio je iz njegovog 
plemena, kaže: 'Allahov Poslanik, sallallahu a I ej h i ve sellem, 
poslao je skupinu u pohod, pa su napali na grupu ljudi. 
Jedan čovjek iz te grupe izdvojio se i počeo da bježi, a 
jedan musliman je krenuo za njim isukane sablje. Čovjek 
koji je bježao reče: 'Ja sam musliman.' Ali, ovaj borac nije 
obraćao pažnju na njegove riječi i ubio ga je. Vijest je 
doprla do Allahovog Poslanika, sallallahu alejhi ve sellem, 
koji je uputio oštre riječi na račun ubice. Ubica je 
obaviješten o tome, i dok je Allahov Poslanik, sallallahu 
alejhi ve sellem, držao govor, on reče: 'Allahov Poslaniče, 
tako mi Allaha, rekao je to samo da se spasi od ubistva.' 
Poslanik, sallallahu alejhi ve sellem, okrenu se od njega i 
ljudi koji su bili na toj strani i nastavi da govori. Ovaj 
ponovo reče: 'Allahov Poslaniče, rekao je to samo da se 
spasi od ubistva.' Poslanik, sallallahu alejhi ve sellem, 
okrenu se od njega i ljudi koji su bili na toj strani i nastavi 
da govori. Ovaj nije mogao da izdrži pa je ponovo rekao: 
'Allahov Poslaniče, rekao je to samo da se spasi od ubistva.' 
Poslanik, sallallahu alejhi ve sellem, okrenu se prema njemu, 
a na licu mu se mogla vidjeti tuga, pa mu reče: 'Allah neće 
primiti onoga ko ubije vjernika.' Rekao je to tri puta." 180 



Musned, 5/289. Vidjeti: Es-Silsiletus-Sahiha, 2/309. 



Bilježi En-Nesai od Ebu Seida el-Hudrija, radijallahu 
anhu, da je neki čovjek iz Nedžrana došao Allahovom 
Poslaniku, sallallahu a I ej h i ve sellem, sa zlatnim prstenom 
na ruci. Allahov Poslanik, sallallahu alejhi ve sellem, 
okrenuo se od njega i rekao: "Došao si mi noseći džehen- 
nemsku žeravicu u ruci. " m 

Bilježi Ahmed od Ebu Seida, radijallahu anhu, da je neki 
čovjek iz Nedžrana došao Allahovom Poslaniku, sallallahu 
alejhi ve sellem, sa zlatnim prstenom na ruci. Allahov 
Poslanik, sallallahu alejhi ve sellem, okrenuo se od njega ne 
pitajući ga ništa. Čovjek se vratio i ispričao to supruzi. Ona 
mu je rekla: "Za to postoji neki razlog. Otiđi ponovo kod 
njega." Čovjek je bacio prsten i ogrtač koji je nosio i vratio 
se Poslaniku. Tražio je da uđe pa mu je dozvoljeno. Nazvao 
je Allahovom Poslanku selam, i Poslanik, sallallahu alejhi ve 
sellem, mu je odgovorio. Čovjek reče: "Allahov Poslaniče, 
malo prije sam ti došao pa si se okrenuo od mene?" 
Allahov Poslanik, sallallahu alejhi ve sellem, reče: "Došao si 
mi noseći džehennemsku žeravicu u ruci." Čovjek reče: 
"Onda znači da sam došao sa mnogo džehennemskih 
žeravica." Jer je bio došao sa mnogo nakita iz Bahrejna. 
Poslanik, sallallahu alejhi ve sellem, reče: "To s ćime si došao 
ništa nam ne koristi, ali to su ovosvjetska dobra." Čovjek 
reče: "Allahov Poslaniče, opravdaj me pred svojim asha- 
bima da ne pomisle da si srdit na mene." Allahov Poslanik, 
sallallahu alejhi ve sellem, ustao je, opravdao ga^i spome- 
nuo daje razlog njegove reakcije zlatni prsten. 182 

U drugoj predaji imama Ahmeda od Amra b. Šuajba, od 
njegovog oca od njegovog djeda, navodi se da je 



Vidjeti: El-Mudžteba, 8/170, i Sahih Sunenun-Nesai, br. 4793. 
Musned, 3/14. Šejh Albani ga je ocijenio slabim u Daifu Mevaridaz- 
zamean 'ala zevaidi Ibn Hibban, 177. 



<Posiani^pve metode u ^g^ BJgj^Bt^lBifc HŠ'f 



Vjerovjesnik, sallallahu alejhi ve sellem, vidio zlatni prsten 
na ruci jednog ashaba, pa se okrenuo od njega. Čovjek je 
bacio zlatni prsten i stavio željezni. Poslanik reče: "Ovo je 
gore: to je nakit stanovnika Vatre." Čovjek ga je bacio i 
stavio srebreni prsten, a Poslanik je šutio." 183 



" Prekid komunikacije, bojkot 

To je efikasna metoda, pogotovo ako je grijeh veliki, jer 
prekid komunikacje i bojkot imaju veliki utjecaj na grješni- 
ka. Poslanik, sallallahu alejhi ve sellem, upotrijebio je ovu 
metodu kada su Ka'b b. Malik, radijallahu anhu, i njegova 
dva druga izostali iz pohoda na Tebuk, nakon što se 
Poslanik, sallallahu alejhi ve sellem, uvjerio da nemaju 
opravdanja, što su i sami priznali. O tome Ka'b pripovijeda: 
"Allahov Poslanik, sallallahu alejhi ve sellem, zabranio je 
muslimanima da razgovaraju sa nama trojicom, koji smo 
bili izostali iz pohoda zajedno sa drugima koji su izostali. 
Ljudi su nas izbjegavali i promijenili odnos prema nama. 
Moj svijet se potpuno promijenio, nije bio onakav kakvog 
sam ga poznavao. To je trajalo pedeset dana. Moja dva 
druga su ovo teško primila, te su ostali u kućama i plakali. 
Ja sam bio najstariji među njima i najčvršći, pa sam izlazio 
na namaz, obilazio pijace, ali niko nije govorio sa mnom. 
Dolazio sam Allahovom Poslaniku, sallallahu alejhi ve 
sellem, dok bi sjedio sa ashabima nakon namaza i nazivao 
mu selam, i pitao se pomiče li usne odgovarajući mi na 
selam ili ne. Zatim bih klanjao blizu njega i pokušavao da 



Musned, 163. Ahmed Šakir je rekao: "Lanac prenosilaca je 
vjerodostojan." Hadis br. 6518. Šejh Albani ga je ocijenio dobrim u 
Sahihu El-Edebil-mufred, 779, dok ga je ocijenio vjerodostojnim u 
Adabuz-zefafu, 145. 

uhvatim njegov pogled. Kad bih klanjao, gledao bi u mene, 
a kad bih ga pogledao, on bi se okretao. Kad mije dojadilo 
što me ljudi ignoriraju, preskočio sam zid Ebu Katadine 
bašte, a on je moj amidžić i meni najdraži. Poselamio sam 
ga. Tako mi Allaha, nije mi odgovorio. Rekao sam mu: 
'Zaklinjem te Allahom, o Ebu Katade, znaš li da volim Allaha 
i Njegovog Poslanika!' Šutio je pa sam mu ponovio. On je 
opet šutio, a ja sam mu opet ponovio, a on je opet šutio, pa 
sam mu ponovio. A onda je rekao: 'Allah i Njegov Poslanik 
najbolje znaju.' Iz očiju mi potekoše suze. Preskočio sam 
zid... Prošlo je pedeset dana od kada je Allahov Poslanik, 
sallallahu alejhi ve sellem, zabranio ljudima da sa nama 
razgovaraju. Klanjao sam sabah na krovu jedne od naših 
kuća, i dok sam sjedio u stanju koje je Allah opisao, 
'osjećao sam tjeskobu u prsima, i prostrana Zemlja mi je 
postala tijesna', čuo sam nečiji glas sa brda Sel'a kako viče 
iz sveg glasa: 'O Ka'b b. Malik, raduj se."' 184 

Ovo je veoma korisna priča čije pouke ne treba zane- 
mariti, a neke od njih mogu se naći u komentarima 
učenjaka na ovaj hadis, poput knjige Zadul-me'ad i Fethul- 
bari. 

Predaja koju bilježi Et-Tirmizi od Aiše, radijallahu anha, 
također ukazuje na to da je Poslanik, sallallahu alejhi ve 
sellem, koristio ovu metodu. Aiša, radijallahu anha, rekla je: 
"Allahovom Poslaniku, sallallahu alejhi ve sellem, nije bilo 
mržeg ponašanja od laži. Neki čovjek bi lagao pred 
Poslanikom, a Vjerovjesnik, sallallahu alejhi ve sellem, bi 
osjećao nešto sve dok se ovaj ne bi pokajao." 185 



Fethul-bari, 4418. 

Sunenut-Tirmizi, br. 1973. Ebu Isa et-Tirmizi rekao je: "Ovaj hadis je 
hasen-sahih." 



U predaji koju bilježi Ahmed stoji: "...osjećao bi nešto 
protiv njega sve dok se ne bi pokajao." 186 

U predaji: "Kada bi primijetio nešto kod nekog ashaba, 
izbjegavao bi ga sve dok ne bi čuo da se pokajao." 187 

A u drugoj predaji: "Kad bi primijetio nekog od svojih 
ukućana da laže, okretao bi se od njega sve dok se ovaj ne 
bi pokajap." 188 

Iz prethodno spomenutih hadisa vidi se da su prekid 
komuniciranja sa grješnikom i okretanje od njega korisne 
pedagoške metode. Ali, to može biti korisno samo ako s 
grješnikom tako postupa osoba koju grješnik veoma cijeni i 
do čijeg društva i mišljenja mu je veoma stalo, u suprotnom 
to neće imati pozitivan utjecaj, naprotiv grješnik može 
osjetiti olakšanje. 



Dova protiv grješnika inadžije 

Neki je čovjek kod Allahovog Poslanika, sallallahu alejhi 
ve sellem, jeo lijevom rukom. Poslanik, sallallahu alejhi ve 
sellem, mu reče: "Jedi desnom rukom." "Ne mogu", 
odgovorio je. Poslanik, sallallahu alejhi ve sellem, reče: "Da 
Bog da ne mogao!" Iz oholosti je odbio da posluša. Nakon 
toga više nije mogao da podigne desnu ruku. 189 

U drugoj predaji se navodi: "Ijas, sin Seleme b. El-Ekvea, 
kazao je da mu je otac rekao: 'Čuo sam Allahovog 
Poslanika, sallallahu alejhi ve sellem, da je čovjeku koji se 
zvao Busr b. Rai'i el-'Iri, a kojeg je vidio da jede lijevom 
rukom, rekao: 'Jedi desnom rukom.' 'Ne mogu', odgovorio 



Musned, 6/152. 

Vidjeti: Es-Silsiletus-Sahiha, br. 2052. 

Bilježi El-Hakim. Vidjeti: Sahihul-Džami', br. 4675. 

Vidjeti: Sahih Muslim, br. 2021. 



je. Poslanik, sallallahu a I ej h i ve sellem, reče: 'Da Bog da ne 
mogao!' Nakon toga više nije mogao da podigne desnu 
ruku do usta. 190 " 

Imam Nevevi je rekao: "U ovom hadisu je dokaz da je 
dozvoljeno doviti protiv onoga ko krši šerijatske propise 
bez opravdanja. I ovo je dokaz da treba pozivati na dobro i 
odvraćati od zla u svakoj situaciji pa čak i prilikom 
objedovanja." 191 

Ovdje treba skrenuti pažnju na to da Poslanik, sallallahu 
alejhi ve sellem, nije dovio nešto što bi pomoglo šejtanu 
protiv ovog čovjeka, nego je ta dova kazna. 



Upozoravanje na jedan dio greške ako je 
dovoljno za pouku, i to iz počasti prema 
osobi koja je pogriješila 

Kaže Allah: 

"Kad je Vjerovjesnik povjerio jednoj od svojih supruga 
jednu tajnu pa je ona odala - a Allah je to njemu otkrio 
- on joj je bio jedan dio kazao, a ostalo prešutio. I kad 
je on s tim nju upoznao, ona je upitala: 'A ko ti je to 
kazao?' On je rekao: 'Kazao mi je Onaj koji sve zna i 
kome ništa nije skriveno.'" 192 

Džemaluddin el-Kasimi, rahimehullahu te'ala, u svom 
tefsiru Mehasinut-te'vil, rekao je: 



Vidjeti: Musned, 4/45. 

Vidjeti: Šerhu Sahihi Muslim, 13/192. 

Et-Tahrim, 3. 

"Kada je Vjerovjesnik povjerio" - tj. vjerovjesnik 
Muhammed, sallallahu a I ej h i ve sellem. 

"jednoj od svojih supruga" - tj. Hafsi, kćerki Omera b. 
El-Hattaba. 

"jednu tajnu" - tj. da je sebi zabranio nešto što mu je 
Allah dozvolio. 

"pa je. ona odala" - tj. odala je tajnu svojoj drugarici, 
drugoj Poslanikovoj, sallallahu a I ej h i ve sellem, supruzi, a to 
je bila Aiša. 

"Allah je to njemu otkrio" - tj. Allah mu je otkrio da je 
odala tajnu. 

"on joj je bio jedan dio kazao" - tj. u formi ukora 
kazao joj je jedan dio govora koji je prenijela Aiši. 

"a ostalo prešutio" - tj. prešutio je ostatak govora koji 
je prenijela iz počasti prema njoj. 

Napomena: Ajet ukazuje na to da nema smetnje da se 
povjeri tajna nekome u koga se ima povjerenje, bilo da se 
radi o supruzi ili prijatelju. Onaj kome je tajna povjerena 
mora je čuvati. Ovaj ajet, također, upućuje na lijep odnos 
prema suprugama i da treba biti blag ako ih kritizira, te da 
ne treba detaljno istraživati ničije grijehe. 193 

Hasan el-Basri je rekao: "Plemenit čovjek nikad nije 
istraživao tuđe grijehe." 

Sufjan je rekao: "Plemeniti ljudi se često prave da ne 
vide kada neko pogriješi." 

Pružanje pomoći muslimanu da ispravi 
grešku 

Ebu Hurejre, radijallahu anhu, rekao je: "Dok smo sjedili 



Mehasinut-te'vil, 16/222. 

sa Vjerovjesnikom, sallallahu alejhi ve sellem, dođe neki 
čovjek i reče: 'Propao sam, Allahov Poslaniče!' Upitao gaje: 
'Šta si uradio?' 'Imao sam spolni odnos sa suprugom dok 
sam postio', odgovorio je. Allahov Poslanik, sallallahu alejhi 
ve sellem, upita ga: 'Imaš li roba da ga oslobodiš?'- 'Ne', 
odgovori. Poslanik ga upita: 'Možeš li postiti dva mjeseca 
uzastopno?' 'Ne', odgovori čovjek. 'Možeš li nahraniti 
šezdeset siromaha?', upita Poslanik. Odgovor je opet glasio: 
'Ne.'" Ebu Hurejre, radijallahu anhu, kaže: "Vjerovjesnik, 
sallallahu alejhi ve sellem, ode i zadrža se neko vrijeme. I 
dok smo tako sjedili čekajući, pojavi se Vjerovjesnik, salla- 
llahu alejhi ve sellem, sa korpom punom datula: 'Gdje je 
onaj što je pitao?', reče. 'Ovdje sam!', javi se on. 
Vjerovjesnik, sallallahu alejhi ve sellem, reče mu: 'Uzmi ovo i 
podijeli kao sadaku.' 'Zar ima neko siromašniji od mene?', 
reče čovjek, i nastavi: 'Allahov Poslaniče, tako mi Allaha, 
među ovim medinskim kamenjarem nema siromašnije 
porodice od moje!' Vjerovjesnik, sallallahu alejhi ve sellem, 
nasmija se toliko da su mu se mogli vidjeti očnjaci, a zatim 
mu reče: 'Nahrani s ovim svoju porodicu.'" 194 

U predaji koju bilježi Ahmed od Aiše, radijallahu anha, 
navodi se da je rekla: "Dok je Allahov Poslanik, sallallahu 
alejhi ve sellem, sjedio u hladu tvrđave Fari, tvrđave 
Hassana b. Sabita u Medini, došao mu je čovjek i rekao: 
'Izgorio sam, Allahov Poslaniče!' 'Šta se desilo?', upitao je. 
Čovjek reče: 'Općio sam sa ženom tokom posta.'" Aiša, 
radijallahu anha, kaže: "Mislio je na post ramazana." Allahov 
Poslanik, sallallahu alejhi ve sellem, rekao mu je: 'Sjedi.' 
Čovjek je sjeo ustranu odvojivši se od ljudi. Došao je neki 
čovjek sa magarcem natovarenim vrećom punom datula i 
rekao: 'Allahov Poslaniče, ovo je moja sadaka.' Poslanik, 



Bilježi El-Buhari. Vidjeti: Fethul-bari, br. 1936. 



(Posfanifjpve metode » 121 ✓ 



sallallahu alejhi ve sellem, upita: 'Gdje je onaj izgoreni?' 'Evo 
me, tu sam, Allahov Poslaniče', javi se on. Allahov Poslanik, 
sallallahu alejhi ve sellem, reče: 'Uzmi ovo i podijeli kao 
sadaku.' 'Allahov Poslaniče', reče čovjek, 'a kome da 
udijelim ako ne sebi i svojoj porodici?! Tako mi Onoga koji 
te poslao sa istinom, mi ništa nemamo.' Poslanik, sallallahu 
alejhi ve sellem, reče: 'Uzmi je', i on je uze sebi." 195 

Pozivanje na razgovor 

Abdullah b. Amr pripovijeda: "Otac me je oženio 
uglednom ženom. S vremena na vrijeme dolazio bi svojoj 
snahi i pitao je: 'Kako tvoj muž postupa s tobom?' 'Blago 
meni sa mužem koji nije prišao mojoj prostirci, niti me je 
potražio otkad sam došla kod njega.'" Pošto je ovo 
potrajalo, Abdullahov otac to spomenu Vjerovjesniku, 
sallallahu alejhi ve sellem. "Dođi mi sa njim", reče mu 
Vjerovjesnik, sallallahu alejhi ve sellem. Abdullah kazuje: 
"Došao sam mu, pa me je upitao: 'Kako postiš? 'Svaki dan', 
odgovorio sam. Upitao je: 'Kako često proučiš Kur'an?' 
'Svaku noć', odgovorio sam. Vjerovjesnik, sallallahu alejhi ve 
sellem, reče: 'U svakom mjesecu posti tri dana, i završi 
hatmu Kur'ana jednom mjesečno.' Rekao sam: 'Mogu i više 
od toga.' Vjerovjesnik, sallallahu alejhi ve sellem, reče: 
'Svake sedmice posti tri dana.' Rekao sam: 'Mogu i više od 
toga.' Vjerovjesnik, sallallahu alejhi ve sellem, reče: 'Mrsi dva 
dana, a jedan dan posti' Rekao sam: 'Mogu i više od toga.' 
Vjerovjesnik, sallallahu alejhi ve sellem, reče: 'Posti najbolji 
post, post Davuda. Jedan dan posti, drugi mrsi. I završi 



Musned, 6/276. 



hatmu jednom svakih sedam noći.'" Kaže Abdullah: 
"Kamo sreće da sam prihvatio olakšicu Allahovog Poslanika, 
sal lallahu a I ej h i ve sellem, jer sam ostario i oslabio." A bio je 
učio pred nekim od svojih ukućana sedminu Kur'ana danju, 
te bi to što prouči ponavljao tokom dana da bi mu bilo 
lakše učiti noću. A kad bi htio da ojača, nekoliko dana 
uzastopno ne bi postio i brojao bi te dane, a zatim bi isti 
broj dana postio, jer je mrzio da ostavi nešto što je 
prakticirao za života Allahovog Poslanika, sallallahu alejhi 
ve sellem. 197 

U predaji koju bilježi Ahmed nalazimo više detalja i više 
pouka. Bilježi Ahmed da je Abdullah b. Amr, radijallahu 
anhuma, rekao: "Oženio me babo ženom iz plemena Kurejš. 
Nisam se zalagao oko nje zbog predanosti ibadetu: postu i 
namazu. Moj otac Amr b. El-As došao je kod svoje snahe i 
upitao je: 'Kao ti se čini muž?' Odgovorila je: 'Najbolji muž.' 
Ili: 'Poput najboljeg muža.' Ali, ne zna za naš krevet, ni za 
naše krilo.' Moj babo je došao meni i ukorio me. 'Oženio 
sam te ženom iz Kurejša, uglednog roda, pa si je zane- 
mario. I uradio si tako i tako, i tako i tako', rekao je. Zatim je 
otišao Vjerovjesniku, sallallahu alejhi ve sellem, i požalio mu 
se na mene. Vjerovjesnik, sallallahu alejhi ve sellem, pozvao 
me i ja sam mu došao, a on me upitao: 'Postiš li svaki dan?' 
Rekao sam: 'Da.' 7 Klanjaš cijelu noć?', upitao je. Odgovorio 
sam: 'Da.' Vjerovjesnik, sallallahu alejhi ve sellem, reče: 'Ali 
ja postim neke dane, a neke ne postim, klanjam noću, a i 
spavam, i općim sa ženama. Ko napusti moj sunnet, nije od 
mene.' Zatim mi je rekao: 'Prouči Kur'an za mjesec dana.' 
Rekao sam: 'Osjećam da mogu više od toga.' Rekao je: 



El-Buharije rekao: "Neki prenosioci su rekli tri, neki pet, ali većina je 
rekla sedam." 
7 Fethul-bari, 5052. 

'Prouči za deset dana.' Rekao sam: 'Osjećam da mogu više 
od toga.'" Jedan od prenosilaca hadisa, Husajn ili Mugira 
kaže: "Rekao je: 'Prouči za tri dana.'" Zatim je rekao: 'Posti 
tri dana u svakom mjesecu.' Rekao sam: 'Mogu više od 
toga.' Pa mi je dodavao dok nije rekao: 'Jedan dan posti, a 
drugi mrsi. To je najbolji post, i to je post moga brata 
Davuda.'" 

Husajn r kaže: "Zatim je Vjerovjesnik, sallallahu alejhi ve 
sellem, rekao: 'Svaki pobožnjak ima period piahovitosti, a 
nakon svake piahovitosti dolazi klonulost, pa skrene ka 
sunnetu ili ka novotariji. Koga klonulost skrene ka sunnetu, 
na pravom je putu, a koga skrene ka nečemu drugom, 
propao je. ' " 

Kaže Mudžahid: "Kada je Abdullah b. Amr, radijallahu 
anhuma, ostario i oslabio, nastavio je da posti dane kako je 
i prije postio, ponekad bi postio nekoliko dana uzastopno 
da bi ojačao, a zatim bi mrsio nekoliko dana. Također je 
učio Kur'an svakodnevno, nekad više, nekad manje, ali bi 
upotpunio broj i završavao hatmu ili za sedam dana ili za tri 
dana. A često je govorio: 'Draže bi mi bilo da sam prihvatio 
olakšicu od Allahovog Poslanika, sallallahu alejhi ve sellem, 
ali mrzim da napustim ono što sam prakticirao kad smo se 
rastali.'" 198 

Neke pouke iz ovog slučaja: 

• Vjerovjesnik, sallallahu alejhi ve sellem, uočio je da 
je preokupiranost ibadetom uzrok problema, jer nije 
ostavio vremena za izvršavanje bračnih dužnosti. 

• Princip: "Daj svakome njegovo pravo", rješenje je za 
svakoga koje zauzet i zaokupljen raznim ibadetima, kao 
što je naprimjer zaokupljenost daije koji drži mnogo 




Musned, 2/158. Ahmed Šakir je rekao: "Lanac prenosilaca je vjero- 
dostojan." Vidjeti hadis br. 6477. 

predavanja, ili je toliko predan da'vi da to nanosi štetu 
njegovoj supruzi i čini je nesretnom. Svemu ovome 
uzrok je nepostojanje balansa u obavljanju različitih 
obaveza i neravnomjerno raspoređivanje vremena. 
Ovakav daija trebao bi da smanji broj predavanja i da 
smanji da'vetske obaveze kako bi imao dovoljno 
vremena da ispuni obaveze prema supruzi i djeci, poput 
druženja, odgoja i popravljanja. 

Otvoreno upozoravanje grješnika na njegovo 

stanje 

Ebu Zerr, radijallahu anhu, pripovijeda: "Sporječkao sam 
se sa jednim čovjekom čija je majka bila nearapkinja, pa 
sam uvrijedio njegovu majku. On me spomenuo Vjero- 
vjesniku, sallallahu alejhi ve sellem, koji mi reče: 'Jesi U grdio 
toga i toga?' Rekao sam: 'Jesam.' 'I uvrijedio si mu majku?' 
'Jesam', odgovorio sam. Vjerovjesnik, sallallahu alejhi ve 
sellem, reče: '77 si čovjek u kojem ima džahilijjeta.' Rekao 
sam: 'Zar u ovim godinama?' 'Da', odgovorio je i rekao: 'Oni 
su vaša braća koju vam je AUah potčinio. Kome AUah potčini 
njegovog brata, neka ga hrani onim što i sam jede, i neka ga 
odijeva odjećom kakvu i sam nosi. I neka ga ne opterećuje 
preteškim poslovima, a ako ga zaduži teškim poslom, neka 

ml 99 

mu pomogne u tome. 

U drugoj predaji stoji: Rekao je Ebu Zerr, radijallahu 
anhu: "Sporječkao sam se sa jednim bratom muslimanom 
čija je majka bila nearapkinja, pa sam mu prigovorio za 
majku. On se požalio Allahovom Poslaniku, sallallahu alejhi 
ve sellem, na mene. Sreo sam Allahovog Poslanika, salla- 



Vidjeti: Fethul-bari, br. 6050. 

Mahu a I ej h i ve sellem, i on mi reče: 'O Ebu Zerre, ti si čovjek 
u kojem ima džahiUjjeta.' Rekao sam: 'Allahov Poslaniče, zar 
zbog vrijeđanja čovjeka čiji su otac i majka ratno roblje?' 
Rekao je: 'O Ebu Zerre, ti si čovjek u kojem ima džahiUjjeta. 
Oni su vaša braća koju vam je Aiiah potčinio, zato ih hranite 
onim što i sami jedete i odijevajte ih onim što i sami nosite. I 
ne zadužujte ih teškim poslovima, a ako ih zadužite, 
pomozit&im.'" 200 

Poslanik, sallallahu a I ej h i ve sellem, otvoreno je ispravio 
Ebu Zerra, radijallahu anhu, jer je znao da će to prihvatiti. 
Otvorenost je korisno sredstvo koje skraćuje vrijeme i trud, 
i to je najlakši način da se postigne cilj, ali ova metoda nije 
pogodna za sve situacije i ne odgovara svim Ijudma. Stoga 
daija neće otvoreno upozoravati ako će to dovesti do veće 
štete, ili ako će biti prepreka većoj koristi. Ako je grješnik 
ugledna osoba, ili osoba koja obnaša visoke dužnosti, zbog 
kojih ne prihvata takav načina obraćanja, ili ako će 
otvorenost izazvati veliku nelagodu, ili ako se radi o 
preosjetljivoj osobi koja će reagirati negativno, onda nije 
uputno koristiti ovu metodu. Nema sumnje da je čovjeku 
koji je pogriješio neprijatno i da teško podnosi da mu se 
otvoreno ukaže na grešku, jer ga to suočava sa samim 
sobom, izlaže ga sramoti i prikazuje kao manjkavu osobu, 
dok, nasuprot tome, njegovog kritičara stavlja u poziciju 
osobe koja se uzdiže i izigrava mu profesora. 

Također treba upozoriti da ponekad metoda "okoli- 
šanje" ima više negativnosti nego metoda otvorenog kriti- 
ziranja. To je zato što grješnik može osjećati da ga ovaj 
smatra budalom, i izigrava se s njim, ili mu mogu zasmetati 
nejasni išareti, za koje možda pomisli da se iza toga krije 
kleveta i vrijeđanje. Osim toga, možda uopće ne shvati 



Vidjeti: Sahih Muslim, br. 1661. 



poentu zbog nejasnih aluzija i nastavi da srlja pravo u 
grijeh. Općenito, ljudi se razlikuju u spremnosti da prihvate 
savjet i u tome za koga su kakve metode pogodne. Ali, 
lijepo ponašanje prilikom izlaganja i davanja savjeta imaju 
najveći utjecaj na uspjeh zadaće. 

Ubjeđivanje grješnika 

Razgovaranje sa grješnikom u cilju njegovog ubjeđivanja 
vodi ka uklanjanju koprene koja mu zamagljuje vid, te ga 
vraća Istini i Pravom putu. 

Prenosi se od Ebu Umame, radijallahu anhu, da je neki 
mladić došao Allahovom Poslaniku, sallallahu alejhi ve 
sellem, i rekao: "Allahov Poslaniče, dozvoli mi blud!" Ljudi 
povikaše na njega, a Allahov Poslanik, sallallahu alejhi ve 
sellem, reče: "Prestanite!" Zatim reče: "Pustite ga da se 
približi." Mladić se približio i sjeo pred Allahovog Poslanika. 
Allahov Poslanik, sallallahu alejhi ve sellem, upita ga: "Bi li 
to žeiio svojoj majci?" "Ne bih", odgovorio je. "Ni drugi ljudi 
to ne žele svojim majkama", reče Poslanik, sallallahu alejhi 
ve sellem, i upita: "Da li bi to želio svojoj kćerki?" "Ne bih", 
odgovorio je. "Ni drugi ljudi to ne žele svojim kćerima", reče 
Poslanik, sallallahu alejhi ve sellem, i upita: "Da li bi to želio 
svojoj sestri?" "Ne bih", odgovorio je. "Ni drugi ljudi to ne 
žele svojim sestrama", reče Poslanik, sallallahu alejhi ve 
sellem, i upita: "Da li bi to želio svojoj tetki s očeve strane?" 
"Ne bih", odgovorio je. "Ni drugi ljudi to ne žele svojim 
tetkama", reče Poslanik, sallallahu alejhi ve sellem, i upita: 
"Da U bi to želio svojoj tetki s majčine strane?" "Ne bih", 
odgovorio je. "Ni drugi ljudi to ne žele svojim tetkama", reče 
Poslanik, sallallahu alejhi ve sellem, te stavi svoju ruku na 



njegove grudi i reče: "AUahu moj, oprosti mu njegov grijeh i 
očisti njegovo srce, i učini ga čednim. " 201 

Objašnjenje grješniku da mu opravdanje nije 

validno 

Neki grješnici pokušavaju se opravdati različitim nepri- 
hvatljivim ''opravdanjima, pogotovo ako budu iznenada 
razotkriveni. Primijetit ćeš kod nekih, posebno nevještih u 
laganju jer nisu iskvarene prirode, kako zamuckuju iznoseći 
opravdanja. Kako da se ponaša odgajatelj kada se suoči sa 
sličnom situacijom? Sljedeći hadis koji prikazuje odnos 
Vjerovjesnika, sallallahu alejhi ve sellem, prema jednom 
ashabu daje nam precizan i divan odgovor. Hadis, također, 
pokazuje da odgajatelj treba konstantno pratiti počinioca 
greške sve dok ne ostavi tu grešku. 

Havvat b. Džubejr pripovijeda: "Putovali smo sa Allaho- 
vim Poslanikom, sallallahu alejhi ve sellem, i kod Zahrana 202 
smo se zaustavili da odmorimo. Izašao sam iz svog šatora i 
vidio skupinu žena. Svidjele su mi se pa sam izvadio 
skupocjeni ogrtač iz torbe, obukao ga, prišao im i sjeo s 
njima. Allahov Poslanik, sallallahu alejhi ve sellem, izašao je 
i rekao mi: 'O Ebu Abdullah!'" Na taj način Poslanik je 
negodovao što sjedi sa ženama. Kaže Havvat: "Kada sam 
vidio Allahovog Poslanika, sallallahu alejhi ve sellem, 
prepao sam se i počeo da zamuckujem tražeći opravdanje. 
Rekao sam: 'Allahov Poslaniče, pobjegla mi je deva pa 
tražim dobar konopac za nju.'" Havvat je iznio neispravno 
opravdanje da njime opravda svoj postupak. Kaže Havvat: 
"Poslanik, sallallahu alejhi ve sellem, krenuo je, a ja sam 



Bilježi Et-Taberani u El-Mu'džemul-Kebir, br. 7679 i 7759. 
Mjesto u blizini Mekke. 



pošao za njim. Bacio mi je ogrtač i ušao u žbunje, kao da 
sad gledam bjelinu njegovih leđa u zelenilu žbunja, obavio 
je nuždu, abdestio se i krenuo prema meni, a voda mu je 
kapala sa lica na grudi, pa mi je rekao: 'O Ebu Abdullah, šta 
je sa tvojom odbjeglom devom?' Nakon toga nastavili smo 
put, a kad god bi me sreo tokom putovanja, Poslanik, 
sallallahu a I ej h i ve sellem, bi rekao: 'Es-selamu alejk, Ebu 
Abdullah, šta je sa tvojom odbjeglom devom?' Kad sam to 
vidio, požurio sam da se vratim u Medinu i izbjegavao sam 
dolazak u mesdžid i susret sa Vjerovjesnikom, sallallahu 
alejhi ve sellem. Prošlo je dosta vremena te sam sačekao 
vrijeme kad je mesdžid prazan, ušao sam u mesdžid i pošao 
da klanjam. Iz jedne od svojih soba izašao je Allahov 
Poslanik, sallallahu alejhi ve sellem, i klanjao dva kratka 
rekata. Ja sam odužio u nadi da će otići i ostaviti me. 
Poslanik, sallallahu alejhi ve sellem, reče: 'O Ebu Abdullah, 
oduži koliko hoćeš, ja ću te čekati!' Pomislio sam u sebi: 
'Tako mi Allaha, opravdat ću se Allahovom Poslaniku, i 
rasteretiti prsa Allahovog Poslanika.' 

Kada sam završio namaz, Poslanik reče: 'Es-selamu alejk, 
Ebu Abdullah, šta je sa tvojom odbjeglom devom?' Rekao 
sam: 'Tako mi Onoga koji te poslao sa istinom, ta deva mi 
nije pobjegla od kada sam primio islam.' Poslanik, sallallahu 
alejhi ve sellem, reče: 'Allah ti se smilovao!', ponovivši to tri 
puta. Nakon toga više me nije pitao." 203 

Ovo je divna pedagoška lekcija i mudar plan koji je 
polučio željene rezultate. Iz ovog slučaja možemo uzeti 
sljedeće pouke: 



El-Hejsemi je rekao: "Bilježi ga Et-Taberani sa dva lanca prenosilaca, u 
jednom su prenosioci od kojih je bilježio El-Buhari u Sahihu, osim El- 
Džerraha b. Mahleda, a on je povjerljiv." Vidjeti: Medžmeu'z-zevaid, 
9/401. 

• Ako grješnik poštuje svog odgajatelja, postidjet će se 
ako ga vidi u grijehu. 

• Pogledi i upiti odgajatelja, i pored toga što su kratki, 
imaju veliki utjecaj na počinioca greške. 

• Ne treba pobijati lažna opravdanja čim ih čujemo, 
iako su puna nedostataka. Okretanje od grješnika i odlazak 
dovoljni su da on osjeti da njegovo pravdanje nije prihvat- 
ljivo, što ga može ponukati na ispriku i pokajanje. 

• Dobar pedagog djeluje tako da se grješnik stidi pred 
njim i da se zbog toga skriva od njega, a da u isto vrijeme 
osjeća potrebu za kontaktom sa njim, zbog čega želi da mu 
dođe. I da, zatim, prevlada ovo drugo. 

• Promjena odnosa prema grješniku, u situacijama 
poput ove, zavisi od njegovog priznavanja greške i napu- 
štanja grijeha koji je radio. 

Odgajatelj i uzor ima veliko mjesto u dušama svoga 
društva, stoga je prihvatljivo da kritizira neke od njih ili da 
ocijeni neki njihov postupak pogrešnim. Odgajatelj će, kada 
kritizira pojedinca, voditi računa o dobrobiti drugih osoba 
radi opće koristi. To ne znači da negativne posljedice treba 
zanemariti, već se one mogu ispraviti kasnije na različite 
načine. Jedan od tih načina jeste podrška od strane jedne 
osobe, makar i posredno, kao što je Mugire učinio posred- 
stvom Omera. S druge strane, odgajatelj i uzor treba 
pojasniti svoj stav i potvrditi da poštuje svoga sljedbenika i 
da ima lijepo mišljenje o njemu. 

Vođenje računa o urođenim osobinama i 
ljudskoj prirodi 



U to spada ljubomora žena, posebno među inoćama 
koje jedna prema drugoj naprave takvu grešku, da kad bi 



bio u pitanju neko drugi, u normalnim okolnostima, 
potpuno bi se drugačije odnosio prema tome. Vjerovjesnik, 
sallallahu a I ej h i ve sellem, imao je velikog razumijevanja za 
ljubomoru između svojih supruga i greške koje iz nje 
proizlaze, što ukazuje na njegovu strpljivost, blagost, 
pravednost i objektivnost. 

Primjer za to jeste predaja koju bilježi El-Buhari od 
Enesa, radijallahu anhu. Enes kaže: "Vjerovjesnik, sallallahu 
alejhi ve sellem, bio je kod jedne od svojih supruga, a jedna 
druga mu je poslala zdjelu sa jelom. Ova, kod koje je bio 
Vjerovjesnik, sallallahu alejhi ve sellem, udarila je slugu po 
ruci i zdjela mu je ispala i razbila se. Vjerovjesnik, sallallahu 
alejhi ve sellem, sakupio je razbijene dijelove zdjele i 
pokupio u njih jelo koje je bilo u zdjeli. Rekao je: 'Vašu 
majku je obuzela ljubomora.' Zatim je zadržao slugu dok 
mu nije donesena zdjela od ove kod koje je bio i dao mu 
da ispravnu zdjelu odnese onoj čija je zdjela razbijena, a 
razbijenu zdjelu je ostavio kod one koja ju je razbila." 204 

U drugoj predaji stoji: Od Ummu Seleme, radijallahu 
anha, prenosi se daje Allahovom Poslaniku, sallallahu alejhi 
ve sellem, i njegovim ashabima poslala zdjelu sa jelom. 
Došla je Aiša, radijallahu anha, ogrnuta u ogrtač, noseći sa 
sobom kamen i njime razbila zdjelu. Vjerovjesnik, sallallahu 
alejhi ve sellem, sakupio je dijelove razbijene zdjele i rekao: 
"Jedite! Vašu majku je obuzela ljubomora", ponovivši to 
dvaput. Allahov Poslanik, sallallahu alejhi ve sellem,^ zatim je 
poslao Aišinu zdjelu Ummi Selemi, a Ummu Seleminu 
zdjelu dao Aiši. 205 

U predaji koju bilježi Ed-Darimi stoji: Rekao je Enes, 
radijallahu anhu: "Jedna od Vjerovjesnikovih supruga daro- 



Vidjeti: Fethut-bari, br. 5225. 
Sunenun-Nesai, Kitabu Išretin-nisa. 

vala mu je potkrižu u posudi, a Vjerovjesnik, sallallahu alejhi 
ve sellem, bio je u kući druge supruge koja je udarila 
posudu i razbila je. Vjerovjesnik, sallallahu alejhi ve sellem, 
pokupio je potkrižu u posudu i rekao: 'Jedite! Vašu majku je 
obuzela ljubomora. " ,206 

Ljubomora je usađena u prirodu žene i čini da žena radi 
teške stvari, i sprečava je da vidi posljedice svojih postu- 
paka. 

Kaže se da kad ženu obuzme ljubomora, ne zna za sebe. 



Sunen Ed-Darimi, Kitabul-buju'i, Bab: Men kesere šej'en fe alejhi 
mislehu. 



Završna riječ 



Nakon ove šetnje kroz mirisne vrtove sunneta i pregleda 
nekih Poslanikovih metoda ispravljanja grešaka kod ljudi, 
prije nego što zaključimo temu, lijepo je podsjetiti na 
sljedeće: 

1. Ispravljanje grešaka je važna obaveza, koja spada u 
savjet u vjeri i u odvraćanje od zla. Ali to nije jedina 
obaveza jer vjera nije samo odvraćanje od zla, nego i 
pozivanje na dobro, također. 

2. Odgajanje se ne sastoji samo od ispravljanja grešaka, 
nego i od podučavanja i davanja lekcija, te izlaganja 
vjerskih principa i šerijatskih propisa, kao i korištenja 
različitih sredstava za izgradnju i učvršćivanje ideja u 
dušama, poput odgoja ličnim primjerom, savjetom, 
poučnom pričom ili događajem i si. Neki očevi i majke, 
kao i profesori i pedagozi, zaokupljeni su ispravljanjem 
grešaka i devijacija, ali ne pridaju nikakvu pažnju 
podučavanju principima i temeljnim vrijednostima, niti 
pridaju pažnju preventivnom djelovanju koje sprečava 
pojavu devijacija i grešaka, kako bi preduprijedili 
grešku prije nego što se desi ili je barem umanjili. 

3. Vidljivo je, iz primjera koji su navedeni u knjizi, da su 
Poslanikove metode u ispravljanju grešaka raznovrsne i 
razlikuju se zavisno od situacije i osobe. Stoga? ko ima 
razum, poredit će događaje iz svoje stvarnosti sa ovom 
primjerima: isti sa istim, sličan sa sličnim, i tako će 
izabrati odgovarajuću metodu. 

Molim Allaha da nam podari razum, sačuva nas od zla 
naših duša, i učini nas od onih koji otvaraju vrata dobra, a 

zatvaraju vrata zla, i da nas uputi na Pravi put i preko nas 
uputi druge. On sve čuje, i odaziva se dovi, divan je On 
Zaštitnik i divan Pomagač. On upućuje na Pravi put. 

Neka je blagoslov i mir na Vjerovjesnika, njegovu 
porodicu, i sve njegove ashabe. 



Naša posljednja dova glasi: 




Hvala Allahu, Gospodaru svih svjetova! 



Junus, 10. 

Naučni rad i davetske aktivnosti 

Muhammed Salih el-Munedždžid je imam i hatib 
džamije "Omer b. Abdul-Aziz" u gradu El-Huber u 
Saudijskoj Arabiji. Veoma je aktivan na polju da've. 

predavanja na različitim lokalnim i satelitskim televizijskim 
kanalima i radio-stanicama. 

Objavio je preko 3.000 tekstova, većinom na internetu, i 
preko 4.500 sati audio snimaka različitih predavanja. 

Prvi je, 1996. godine, u Saudijskoj Arabiji pokrenuo 

nazivom "Mevkiul-islam sual ve dževab". Trenutno je na 

Napisao je brojna djela u kojima se bavi problemima 
savremenog društva. Neka od njih su: 

- Erbeune nasiha li islahil-Bujut, 

- Uridu en etube velakin, 

- Poslaničke metode ispravljanja grešaka kod ljudi, i niz 
drugih djela. 

